
În picioare în faţa oglinzii mari din camera sa, 
Emily Bainbridge contempla cu un aer uimit 
somptuoasa toaletă de mireasă pe care tocmai o 
îmbrăcase. Tulul aureola ca un abur ușor blondul 
roșcat al părului lung, înainte de a cădea în cascadă 
peste dantela imaculată a rochiei și a se aduna pe 
covor. Brusc, Emily încetă să se privească, se aplecă 
pentru a-și scoate pantofii eleganţi din mătase albă și 
se întoarse cu spatele la oglindă. Când se îndreptă 
spre fereastră, voalul se agăţă de braţul unui fotoliu 
acoperit cu catifea roșu-închis. 

Incercă să elibereze materialul fără să reușească şi, 
în cele din urmă, zgâlţâi scaunul, uitând pentru o clipă 
că mobilele vechi meritau aici aceeași venerație ca 
vacile sacre în India. Aruncând o privire furioasă 
obiectului de sacrilegiu, își spuse că la urma urmei 
acesta nu era decât un fotoliu vechi, pe care nu 


îndrăzneai să-l foloseşti de teamă să nu se 
prăbușească. Enervată, trase de voal cu un gest puțin 
prea puternic și tulul fragil se rupse. Gândindu-se în 
acel moment la prețul extravagant al toaletei sale de 
mireasă, privi consternată dezastrul. 

De unde oare îi venea această nervozitate, în 
dimineaţa asta? De ce nu-și putea regăsi calmul său 
obișnuit? Înălță capul, se întoarse din nou spre 
oglindă și se miră de paloarea obrajilor și strălucirea 
puternică a ochilor de un albastru intens. Nu se simţea 
în apele ei, era prost dispusă, foarte agitată și complet 
neputincioasă să-și revină. 

După ce rezistase ani întregi educaţiei rigide a 
mamei sale, Emily Bainbridge dobândise în cele din 
urmă esenţialul: o perfectă stăpânire de sine în orice 
împrejurare. 

Fusese obositor, greu, uneori chiar descurajant, să 
înveţe să se comporte corect... Fiecare gest, fiecare 
moment al vieţii era supus unor reguli stricte. În 
familia Bainbridge, un copil nu putea pur și simplu să 
ia o furculiţă și să se servească. Trebuia mai întâi să știe 
pe care s-o aleagă, în funcţie de platoul servit, s-o ia cu 
mâna care trebuia și, în sfârşit, să-și menţină 
înfățișarea. 

Şi cu oamenii era ca şi cu furculiţele. Existau cei 
care trebuia cunoscuți, cei care trebuia iubiţi. Desigur, 
cu oamenii era mai complicat decât cu obiectele, mai 
puțin precis şi chiar mai derutant. 

Când fusese mică, Emily înţelesese cu greu toate 
acestea. Și când, până la urmă, acceptase acest mod 
de viaţă, ca singurul cuviincios pentru o tânără 
persoană de familie bună, îi fusese încă foarte greu. 
Uneori, în timpul adolescenţei, îi venea să urle și să 
se dea cu capul de pereţi, lucruri absolut interzise, 
sau mai degrabă de neconceput în familia 
Bainbridge. 

Acum, ca și în acele momente, ar fi vrut... Ce, exact? 
Ca viața să fie cu totul altfel. Cel puţin a sa. 

Oh! Nu lăsase să i se vadă nimic pe chip, nici în 
atitudinea sa. Dar în ciuda eforturilor, știa că nu-i va 
semăna în întregime mamei sale. 

Nu putea să scape de responsabilităţile poziţiei sale 
sociale decât în singurătatea camerei, sau a atelierului 
ei. Acolo nu-și mai stăpânea acea parte neimblânzită a 
firii sale, care fusese deja gata s-o distrugă. În 
dezordinea atelierului său, în blugi și cu un pulover 
pătat cu vopsea, se bucura de un minimum de 
libertate indispensabil exprimării oricărui 
temperament de artist. 

Emily se apropie de fereastră. Afară, fiul său 
Michael, în vârstă de şapte ani, ţopăia prin frunzele 
veştede pe care grădinarul le greblase şi le adunase 
grămadă. Își stăpâni o dorinţă bruscă de a deschide 
fereastra și a-l chema pe băieţel, pentru ca să ridice 
ochii spre ea și să facă un semn celei pe care o numea 
mătușa Emily. 


Michael nu știa că de fapt ea era mama lui. Numai 
părinţii Emilyei cunoșteau acest secret dureros, 
probabil unul dintre cele mai bine păstrate din 
societatea bună din Pittsburgh. 

La drept vorbind, în lumea atât de bine ordonată a 
familiilor Bainbridge și Harrison, nu exista nici cel mai 
mic loc pentru poveşti de dragoste ascunse și copii 
nelegitimi. Iar ca Harold Harrison să se poată măcar 
îndoi de trecutul logodnicei sale constituia, din 
fericire, o imposibilitate absolută. Adevărul l-ar fi 
îngrozit, Emily o înțelegea foarte bine. Nimic nu scuza 
greşeala comisă opt ani mai înainte, nici măcar 
tinerețea, nici pasiunea care o dusese la ea. 

Pe neașteptate, avu impresia înspământătoare că se 
află în închisoare și își încleștă degetele pe damascul 
greu al perdelelor. Se sufoca. Nici un pericol, totuși, 
ca Harold să descopere adevărul și ea nu se simţea 
câtuși de puţin vinovată că i-l ascunsese. De opt ani, 
rebela de odinioară ispășise și dispăruse fără să lase în 
ea nici o urmă. Va fi o soție bună pentru Harold. În 
acest caz, de ce oare persista în ea această nervozitate? 
Ce i se întâmplase în această dimineață? 

De-abia se recunoscuse în oglindă, o clipă mai 
înainte. Ochii aceia prea strălucitori, tenul atât de 
palid, trădau disperarea... Nu se vedea nimic din 
imaginea sa obișnuită de tânără femeie sofisticată și 
plină de siguranţă. Nici chipul fericit al unei logodnice 
îndrăgostite de bărbatul cu care se va căsători. 

Emily zâmbi ușor la amintirea dragului său Harold, 
de care va fi curând legată pentru totdeauna. 

Desigur, îl iubea. Și chiar mult. Era exact bărbatul 
care îi trebuia. Cu el, totul părea mai ușor şi ea își 
ascundea cu ușurință aspectul incomod al 
personalității sale. 

De ce naiba se simţea oare atât de teribil de 
nefericită? Totul se desfășurase fără grabă. Emily și 
Harold erau logodiţi de un an. Căsătoria va avea loc 
peste două săptămâni. Neliniștile unei mirese, din 
ajun de ziua cea mare, nu erau oare puţin premature? 

Emily își privi din nou fiul care se juca. Măritată, îl 
va putea recunoaște ca al său și să îndeplinească în 
sfârşit rolul de mamă pe lângă el. 

Înainte de a-l întâlni pe Harold, o rugase pe mama 
sa să i-l încredinţeze pe Michael fără să fie căsătorită. 
Rosalind refuzase. Disperată, Emily nu considerase 
atunci căsătoria decât ca un mijloc de a-și creşte ea 
însăși copilul. Dar asta, înainte să-i facă Harold curte. 
Deoarece acum, totul era cum nu se putea mai bine și 
era atât de fericită să se căsătorească și să trăiască în 
curând cu Michael. Şi încântată că Rosalind, mama sa, 
se bucura din plin de această căsătorie convenabilă. 

Convenabilă... Cuvântul preferat al Rosalindei. Un 
cuvânt detestat odinioară de Emily, pentru că 
reprezenta exact lumea familiei Bainbridge. 

Brusc, o emoție puternică îi strânse inima. Se 
simţea pierdută, fără să înţeleagă de ce. Își dădu spre 

spate, cu amândouă mâinile, șuviţele care îi mângâiau 
obrajii. Blondul arămiu al părului său minunat și des 
amintea de culoarea frunzelor de toamnă care 
acopereau pământul, afară, în blânda lumină de 
octombrie. De obicei, își strângea părul într-un coc pe 
ceafă, dar astăzi îi cădea liber pe umeri. Coafura pe 
care o prefera Grant, cu ani în urmă. 

Grant! Doar la evocarea acestui nume, un ușor 
tremur îi agită tot corpul. Oare ce se întâmplase? 
Era tulburată de această rochie de mireasă și de tot 
ceea ce simboliza ea? Probabil. Era totuși vorba 
doar de o probă, pentru a o mulțumi pe mama sa. 
În mai puţin de cincisprezece zile, o va purta 
pentru a-și lega pentru totdeauna destinul de cel al 
lui Harold. 

Din același mediu cu ea, Harold ţinea la acele valori 
pe care fusese învățată să le respecte. Totuși, Emilyei îi 
era teamă. Nu de rolul de stăpână a casei care o 
aştepta lângă un soţ atât de important, deoarece 
fusese crescută în acest singur și unic scop. Se temea 
să se lege de un bărbat, deoarece cu opt ani în urmă, 
viaţa sa se frânsese. Prea tânără, indiferentă la onoarea 
de a fi născută o Bainbridge, uitându-și numele și 
familia, făcuse teribila greșeală de-a nu alege 
bărbatul... convenabil. 

O greșeală pe care se jurase să n-o mai comită 
niciodată. Și de atunci, se comportase ca o fiică 
perfectă a mamei sale. 

Mai mult, cunoscând pasiunea și suferindu-i 
consecinţele, îi descurajase prin rezerva sa extremă pe 
cei mai sinceri admiratori. De la vârsta de 
șaptesprezece ani n-o mai atinsese nici un bărbat, nici 
chiar Harold, fără să se întrebe despre acea 
surprinzătoare lipsă de senzaţii. În tot acest timp, 
părinţii săi se purtaseră ca și când această pasiune 
nenorocită pentru Grant nu existase niciodată. În 
familia Bainbridge, manierele pretindeau să-ţi ascunzi 
emotiile. Să-ţi analizezi sentimentele era pur și simplu 
de prost gust și acele psihoterapii absurde, o modă 
care va trece. Existau datorii, responsabilităţi și tot 
restul care ţineau de un egoism înverșunat, apropiat 
de nerușinare. 

Emily supravieţuise, devenind o persoană sleită 
sufletește. Și rarii bărbaţi destul de perseverenți 
pentru a încerca să-i placă, în pofida răcelii sale, se 
plictisiseră repede de ea - toţi, cu excepţia lui 
Harold. 

Harold nu-i cerea să fie pasională, ci supusă, 
frumoasă și să provină dintr-una dintre cele mai vechi 
și puternice familii din Pittsburgh. 

Era exact genul de femeie la care visa, așa cum el 
era soţul care îi trebuia Emilyei. „Soțul ideal“, o 
asigurase Rosalind care, cu opt ani în urmă, îl 
considerase pe Grant, fiul unui muncitor la oțelării, 
drept soţul „cel mai puţin potrivit pe care și-l putea 
imagina“ pentru fiica sa. 


11 


Emily își permitea rareori să se gândească la Grant. 
Nu avea decât o singură fotografie de-a lui, dar într-o 
stare jalnică și ascunsă în fundul unui sertar. De fapt, 
într-o zi, în disperarea sa, rupsese fotografia și lipise 
imediat bucăţile la loc, înțelegând că nu va avea nimic 
altceva care să-i amintească de el. Cu toate acestea, 
acum nu avea nevoie de fotografie pentru a-l revedea 
cum îi apăruse prima dată, într-o după-amiază, în 
pădurile din Pennsylvania. 

În vacanță, la mătușa sa,Pegey, departe de lumea 
familiei Bainbridge, Emily cunoscuse o minunată 
libertate în acea vară, explorând împrejurimile și 
pescuind în pâraiele agitate ce mergeau de-a lungul 
domeniului întins al mătușii. Într-o zi, întorcându-se 
acasă cu un pește destul de mare în coș, rătăcise 
drumul și se pierduse. 

Auzind niște râsete feminine și o voce masculină, se 
îndreptă spre acea parte, pentru a descoperi un 
luminiș și o casă în stil rustic, cu acoperișul din lemn, 
construită la rădăcina unor arbori înalţi. Un bărbat 
foarte înalt stătea în picioare lângă o mașină 
decapotabilă albă în care se aflau două fete frumoase, 
cu părul la fel de negru ca al acelui bărbat. Cu aerul 
amuzat și indulgent al unui frate mai mare, el flecărea 
cu cele două frumuseti ce rivalizau în mod vizibil 
pentru a-i atrage atenţia. 

Ridicase brusc ochii și Emily nu va uita niciodată, 
chiar dacă trăia o sută de ani, expresia intensă a 

frumosului său chip în acel moment. O învăluise într-o 
privire caldă și îndrăzneață. O mângâiere insolentă cu 
privirea. 

Roșie ca un bujor, Emilyei i se tăiase răsuflarea. 
Necunoscutul își schimbase imediat expresia, 
impresionat de atâta nevinovăție, de parcă știuse din 
prima clipă ce va deveni pentru el. 

Ea nu mai era conștientă de nimic, în afară de el. 
Zgomotele pădurii dispăruseră — vântul ușor prin 
frunzele de arțari și mesteceni, cântecul păsărilor pe 
ramurile cele mai înalte, murmurul îndepărtat al apei 
din pârâu. Acest bărbat devenise subit, lumea întreagă 
pentru ea. 

În timpul acestor câteva secunde în care timpul 
stătuse în loc, fiecare amănunt al apariţiei sale se 
întipărise în memoria Emilyei. Statura înaltă, 
atitudinea nonșalantă, subțirimea aproape excesivă a 
acelui corp care dădea totuși impresia unei forțe 
extraordinare. Era exact opusul tinerilor oameni 
bogaţi și răsfățați de viaţă, pe care și ea o cunoștea. 
Încă nu știa că el moștenise acea subtirime și acea 
evidentă rezistenţă fizică atât de atrăgătoare, crescând 
în cartierele sărace din Pittsburg, din apropierea 
oţelăriilor. 

Părul des și negru, în aparenţă de nestăpânit, îi 
cădea pe frunte, proaspăt spălat, cu reflexe albăstrii în 
lumina soarelui, filtrată printre ramurile copacilor. 
Pielea puternic bronzată amintea abanosul. Sub 

sprâncenele dese şi întunecate, ochii negri, 
strălucitori, cu privirea intensă, dădeau o frumuseţe 
unică trăsăturilor aspre. 

Ea sesiză numaidecât sensibilitatea bărbatului în acei 
ochi magnifici care, mai târziu, știuseră să citească până 
în sufletul său. Îi plăcuse imediat frumuseţea bărbătească 
a acelui chip, senzualitatea buzelor pline. Mai târziu, 
blândețea infinită a acestei guri asupra ei o uimise. 

Evident, plăcea femeilor, chiar dacă se arăta cel mai 
adesea fratern cu ele. Ultimul născut din șase copii, 
singurul băiat, idolatrizat de cinci surori și de mama sa 
încă din leagăn, găsea normal ca femeile să-l adore. Le 
iubea și ele făceau la fel. Asta era tot. Bineînţeles, în 
ziua întâlnirii lor, Emily nu știa nimic din toate astea. 

Se simţise imediat atrasă de acest bărbat, cel mai 
seducător pe care-l văzuse vreodată. Doar mai târziu 
înțelesese că se îndrăgostise nebunește de un 
necunoscut, la prima vedere. 

— Aţi face mai bine să plecaţi înainte de-a avea 
neplăceri, le spuse el celor două tinere fete. 

Și muzica din vocea sa o învăluise pe Emily, în extaz. 

— Vedeţi bine că tocmai sosește prietena mea, 
adăugă el. Gelozia o poate face de temut... 

Emily nu-și crezuse urechilor. Dar el o privise cu 
ochii negri strălucind ștregărește. Și printr-un fel de 
ceață, ea văzuse mașina sport îndepărtându-se pe 
drumul de pământ și dispărând pe sub arbori. 

Restul după-amiezii fusese o încântare. 

— De ce le-aţi spus că sunt... prietena 
dumneavoastră? întrebase ea foarte încet. 

El o învălui din nou cu privirea sa întunecată. Și ea 
avusese impresia că-l cunoștea dintotdeauna. 

— Pentru că sunteţi, o asigură el ca și când așa ar fi fost. 

Și văzând peştele din coș, se oferise să-l 
pregătească și ea îl lăsase s-o facă. 

— Sper că n-au plecat din cauza mea... 

Îl observase în tăcere în timp ce se ghemuise în 
iarbă, scosese un cuţit din buzunar și curăța peștele de 
solzi, impresionată de chipul bronzat, degetele 
destoinice și braţele musculoase. 

— Nu vă mai gândiţi la asta, îi recomandase el în 
cele din urmă. Știţi, am cinci surori. Și de când mă 
știu, fetele mă urmăresc, dar eu alerg mai repede 
decât ele. 

Ridicase capul şi adăugase cu un zâmbet răvășitor: 

— Când v-am văzut adineauri, m-am oprit pentru 
prima oară. 

EI îl privise insistent, incapabilă să vorbească, având 
sentimentul că pentru el era singura femeie din lume. 

Din nou, timpul se oprise în loc. Mai târziu, 
hotărâse că acela fusese de fapt momentul în care se 
îndrăgostise. Zilele următoare nu se mai despărțiseră. 
Nici o clipă nu se îndoise de dragostea pe care o 
simţea pentru ea. 

Cu toate acestea, o trădase și o lăsase singură să-și 
înfrunte mama și consecinţele iubirii lor. 

Și Michael îi semăna uimitor tatălui său. De la părul 
brunet, ochii foarte negri și curba sprâncenelor, până 
la felul în care se mișca, agerimea minţii, umorul și 
acel mod de a plăcea sexului opus. Cum să uiţi un 
bărbat când trăieşti cu replica sa exactă, în miniatură? 
Emily știa că, orice ar face, nu-l va uita niciodată pe 
Grant. Totuși, se străduia să nu se gândească la el. Nu 
mai avea loc în viaţa ei. 

Pe neașteptate, se întrebă dacă se schimbase la fel 
de mult ca ea, în acești ultimi opt ani. Era oare tot la 
fel de frumos și seducător, sau cu totul altfel, mai 
puțin subțire, căsătorit cu o femeie putin plinuţă, cu o 
casă plină de copii? 

Cineva ciocăni la ușă. Recunoscând acea manieră 
autoritară de a se anunța, Emily își schimbă pe 
moment expresia. Mânia şi tristeţea îi dispărură de pe 
chipul care deveni neted și calm. 

— Draga mea! 

Rostind această tandreţe pe un ton autoritar, 
Rosalind intră în încăpere. 

— Trebuia să cobori îndată ce îmbrăcai rochia. 

— lartă-mă, mamă. 

Cu ochii cenușii, severi ca ai unei învăţătoare în faţa 
unei copile ce ar fi comis o greșeală de neiertat, 
Rosalind își privi fiica. Apoi, cu un oftat exasperat, o 
examină pe Emily din cap până în picioare și păru că 
descoperă un adevărat dezastru. 


16 


— Voalul este prost pus, prea lung într-o parte. 

Se apropie și taftaua rochiei sale făcu un zgomot 
ușor de hârtie șifonată. 

— Sper că-l vei pune mai bine în ziua nunţii. Când 
erai mică, de-abia erai îmbrăcată și pieptănată, că 
rochia îți era complet șifonată, nodul cordonului 
desfăcut și părul încurcat. 

— Ca un frumos pachet de Crăciun, cu hârtia ruptă 
de nerăbdare, spuse Emily cu un uşor zâmbet amabil. 

Cuvintele tatălui său, din anii trecuţi. Copilă, Emily 
fusese ceea ce se numea o fată cu comportări de băiat. 
Tatăl său înţelesese exuberanta fetiţei și acceptase că 
n-avea nimic din păpușica la care visa mama sa. Dar cu 
opt ani în urmă, Emily își pierduse pofta nemăsurată 
de viață. De atunci, se supusese dorințelor mamei 
sale. 

Rosalind zâmbi. În felul ei, își iubea fiica și voia în 
mod sincer s-o ajute. 

— Lasă-mă să-ți prind corect voalul, îi ordonă ea. 

Cu agrafele între dinţi, adăugă: 

— Ar trebui să-ţi ridici părul, pentru nuntă... Această 
coafură îţi dă aerul unei adevărate copile sălbatice. Nu 
uita că te căsătoreşti cu un Harrison! 

— S-ar spune că rosteşti numele unui sfânt... sau al 
unei mine de aur. 

— Cu siguranță, Harold este și una și alta, întări 
Rosalind fără să se tulbure. De altfel, o ştii bine! Este 
absolut minunat că intri în familia Harrison... 


17 


Rosalind se înfioră de mândrie aranjând voalul. 
Părea că toarce mulțumită, cu aerul său de pisică 
impozantă care se pregătea să adoarmă în faţa focului. 

— O căsătorie potrivită... continuă ea, un Harrison 
și o Bainbridge... Am impresia că trăiesc un vis. Tot 
orașul vorbește despre asta! Ştii că Margaret Allison 
este bolnavă de gelozie? Spera s-o căsătorească pe 
Laura ei cu Harold. Şi iată că cea care l-a cucerit este 
mica mea copilă sălbatică! 

— Nu mai sunt o copilă sălbatică de foarte, foarte 
mult timp. 

— Ştiu, draga mea, dar... mărturisesc că mi-a fost 
întotdeauna puţin teamă... În sfârșit, acum sunt 
complet liniștită şi încântată. Harold este exact 
bărbatul care îţi trebuie. În prezența sa, ești mai calmă, 
mai sigură de tine. lar tu vei reprezenta un atu 
important pentru reușita sa profesională! Da, numai o 
Bainbridge i se putea potrivi. 

O emotie ciudată o cuprinse pe Emily. Pentru prima 
dată, de ani de zile, simţea dorința de spaţiu, de timp. 

Rosalind cercetă voalul reașezat în echilibru stabil. 
La mai mult de cincizeci de ani, era încă foarte 
frumoasă. Cum se pregătea să se ducă la o recepție, 
era îmbrăcată într-o rochie de cocteil din tafta de un 
verde ca migdala, care îi punea în evidență cenușiul 
ochilor. Acei ochi care se strângeau încreţindu-i nasul, 
într-o expresie de dezaprobare atât de familiară 
Emilyei. Buzele fine, subliniate de un ruj ce nu era 

niciodată în discordanţă cu toaleta sa, zâmbeau foarte 
rar. Părul, de un blond prea perfect pentru a fi natural, 
era strâns într-un coc savant construit, parcă sculptat 
pe ceafă. Avea trăsături ce indicau o femeie obișnuită 
să dea ordine şi să obţină tot ceea ce-şi dorea. 

Cu toate aceastea, acum, Rosalind radia de mândrie 
maternă. Emily fusese întotdeauna încântătoare, de o 
frumuseţe ce o reflecta pe cea a inimii sale. Dar 
avusese nevoie de influența mamei sale pentru a da 
impresia de eleganţă și sofisticare. Rosalind luptase 
pas cu pas pentru a îmblânzi firea spontană, 
exuberantă și plină de fantezie a fiicei sale. Și această 
căsătorie reprezenta pentru ea un fel de triumf, 
victoria finală după o lungă și grea bătălie. Totuşi, o 
mai frământa încă o ultimă neliniște. 

— Emily, adăugă ea, promite-mi că te vei comporta 
perfect în ziua nunţii tale. Fără nebunii, vrei? Fără 
glume cu oamenii și fără acele mici incidente cărora le 
ştii secretul... Să te căsătoreşti este un act serios, un 
angajament solemn. 

— Ascultându-te, s-ar spune că este vorba de funeralii. 

— Draga mea, încerc doar să-ţi amintesc ceea ce n-ar 
fi decent dacă... 

— Nu mai pot fi decât decentă, cumsecade și 
elegantă și... și... așa cum vrei tu să fiu! declară brusc 
Emily, cu vehemență. Eu nu ştiu nici măcar cine mai 
sunt! Nici ce doresc! 

Tăcu, îngrozită de propriile vorbe. 

— Nu-ţi înțeleg reacţia, Emily, replică mama sa cu 
sângele rece al unei persoane obișnuite să nu ia în 
seamă nici o opoziţie. Te imbraci bine când ieși, dar 
devii o adevărată neglijentă imediat ce pui piciorul în 
camera ta. Cât despre acei blugi oribili și acele 
pulovere îngrozitoare pe care le imbraci în atelier — 
fără nimic pe dedesubt! — cu vopsea pe nas și până în 
păr... Mulţumesc lui Dumnezeu că nu l-ai dus 
niciodată pe Harold acolo! 

— Nu pot lucra în rochie de seară. Eu sunt o artistă 
mamă, nu un manechin de modă, răspunse Emily, 
plictisită. 

Mânia i se potolise, ca întotdeauna în cursul 
acestor discuţii care reveneau ca un refren. 

— Mă întreb încă de ce te interesezi atât de mult de 
artă, reluă Rosalind. N-ai nevoie să înveţi o meserie. Și 
dacă trebuia neapărat să lucrezi, să fi ales o meserie mai... 

— Convenabilă? 

— Absolut. Și ai putea cel puţin să te imbraci 
decent, mai ales acum când ai atins succesul. 

— Vrei să spui succesul comercial... 

— N-are importanţă. Ai reușit, și în mod magnific. 

Emily se gândi la pânzele sale care reprezentau 
exclusiv buchete de flori. Era foarte căutateîn toată 
regiunea. În mod curios, soțiile unor bărbaţi 
importanţi cumpăraseră una și uneori mai multe, 
pentru casele lor. Şi lui Harold îi plăceau. Alesese 
două pentru birourile cabinetului său de avocatură. 

O treabă frumoasă, dar încă departe de-a o 
mulțumi. Emily voia să meargă mai departe, să facă 
mai mult. Şi altceva decât flori. Totul începuse cu un 
buchet executat la cererea mamei sale şi admirat de 
Julia, o prietenă decoratoare de interioare, care se 
propusese ca agent. Datorită ei, toate prietenele 
Rosalindei o declaraseră o capodoperă şi doriră exact 
același tablou. 

De fapt, Julia îi arătase pur și simplu Emilyei că 
pentru a trăi din arta sa, era suficient să picteze mereu 
aceeași pânză sau aproape, pentru salon numai. Asta, 
pentru că existau multe femei ca mama sa și prietenele 
sale, cât se poate de corecte în manierele, gesturile, 
sentimentele şi viața lor... Și, cum Emily dorea să nu 
mai depindă de părinţii săi și să dobândească 
autonomie financiară, acceptase oferta Juliei. 

Așa că afacerea mergea foarte bine și aducea destui 
bani, însă Emily rămăsese o artistă frustrată. Avea o 
dorinţă de creaţie pe care Rosalind o întrevedea încă 
prin mândria excesivă faţă de operele fiicei sale și de 
succesul lor. 

Dar în ciuda încăpățânării Rosalindei de a se 
amesteca în viața Emilyei, și a dorinţei acesteia de 
independență, cele două femei se iubeau profund. 

Mai ales că tânăra femeie nu risca să uite 
consecințele catastrofale ale unicei sale experienţe de 
libertate, din vara în care avea șaptesprezece ani, în 
timpul celor trei luni la mătușa sa. 

Oaia neagră a familiei, mătușa Peggy trăia cu câinii 
și pisicile sale într-o casă mare, pierdută în pădurile 
Pennsylvaniei. Ea o lăsase pe Emily să alerge în natură, 
ca un mic animal sălbatic, gata să cadă în prima 
capcană așezată întâmplător. O capcană numită Grant 
Nichols... Douăzeci şi şase de ani, necăsătorit, student 
în anul al treilea la medicină. Angajat pentru vacanţa 
de vară ca paznic de proprietarii casei rustice din 
lemn, din marginea domeniului mătușii Peggy. 

Pentru el, Emily se făcuse cu doi ani mai mare, 
spunând că are nouăsprezece, pentru a trăi mai bine 
acea dragoste pasională. Mai întâi, el voise să meargă 
la Pittsburg să vorbească părinţilor săi. Știind că ei vor 
refuza această căsătorie și temându-se să nu-l piardă, 
ea amânase lucrurile pe mai târziu. În cele din urmă, 
într-o noapte minunată, pe iarba moale din luminiș, o 
făcuse a lui. 

„Te iubesc, Emily. Întotdeauna te voi iubi numai pe 
tine...“. 

Cuvintele de dragoste ale lui Grant le auzea și 
astăzi. 

— Emily! Nu mă asculti! La ce te gândești? 

— La Grant, mărturisi ea cu voce joasă, la ultima 
dată când l-am văzut. 

— Nu poţi avea astfel de gânduri, atâta timp cât ești 
iubită de un bărbat ca Harold, o asigură Rosalind, categoric. 
Nu-mi voi ierta niciodată că te-am trimis la sora mea, în 
vara aceea. Băiatul acela nu voia decât banii tăi. 

— Mă iubea, mă voia de soţie. 

— Ba nu. Ţi-am mai spus că a luat banii pe care i-am 
dat pentru a nu te mai vedea. 

— Tu m-ai despărţit de el. 

— Pentru binele tău. Şi puţin prea târziu, pentru că 
erai deja însărcinată. 

— Cum oare să mă fi găsit? M-ai trimis în Texas 
pentru a naște... 

La nașterea copilului, Rosalind voise să-l dea pe 
Michael spre adopţie unor necunoscuţi. Dar sora mai 
mare a Emilyei, Lisa, și soţul său hotărâseră amândoi 
să-l adopte. Emily crezuse că moare de durere 
punându-și fiul în braţele Lisei. Dar cum să facă altfel, 
atâta timp cât nu-i putea da numele tatălui său. 

Michael avea cinci ani când Lisa şi soțul său 
muriseră într-un accident de mașină, în timpul unei 
vacanțe în Europa. Lăsaseră un testament care o 
desemna pe Rosalind drept tutore al copilului până la 
căsătoria Emilyei. Din acel moment, ea îl va prelua pe 
presupusul fiu al surorii sale. 

— Sunt fericită că Peggy nu asistă la nuntă, spuse 
Rosalind. 

— Cum? Nu vine? 

— A sunat în dimineaţa aceasta pentru... în sfârșit, 
n-are importanţă. 

— Ce a spus, exact? 

— Că nuntile o plictisesc de moarte. Și apoi, ea 
nu aprobă căsătoria ta cu Harold. Nimic important, 
vezi bine. 

— Şi mai ce? 

— Pretinde că nu vei fi fericită nici măcar o zi din 
viaţa ta dacă intri în această familie de pretenţioşi reci 
ca sloiurile de gheaţă. Îi consideră pe cei din familia 
Harrison drept sloiuri de gheaţă! 

— Cunoști insolenţa mătușii Peggy! N-are nici un 
respect pentru genul de instituție pe care-l reprezintă 
familia Harrison, declară Emily, conciliantă. 

Se hotări să alerge îndată ce era posibil până la 
atelierul său, în celălalt capăt al orașului, pentru a-i 
telefona mătușii. Brusc, Rosalind părea în mod ciudat, 
putin nervoasă... Evident, nu-i dezvăluise în întregime 
conversaţia cu sora sa. 


Telefonul suna de cinci minute... Într-o locuinţă 
atât de vastă ca „Joslynn“, mătușa Peggy se putea afla 
prea departe de aparat pentru a auzi soneria. Sau 
poate nu dorea să răspundă... În acest caz, era mai 
bine să insiste până când curiozitatea o va hotări să 
răspundă... 

— Alo! 

— Mătușă Peggy! Stiam că tu... 

— În sfârșit! Te-am sunat de o sută de ori şi nu ești 
niciodată acasă! În cele din urmă i-am telefonat mamei 
tale pentru a te anunţa... 

— Nu mi-a precizat că voiai să-mi vorbeşti... 

— Asta nu mă miră, nu mă ia în considerare 
niciodată. Și vrea atât de mult să te căsătorești cu acel.. 
acel Harrison. 

— Harold Harrison. 

— Oricum, îi este prea teamă. 

— Dar, de ce? 

— Am luptat mult timp cu conștiința mea și apoi 
m-am hotărât să înfrunt mânia Rosalindei... 

— Ce se întâmplă, mătușă Peggy? 

— S-a întors Grant. A cumpărat casa din lemn în 
care stătea când v-aţi cunoscut... Şi vrea să te vadă. 
S-a schimbat atât de mult! Ai face mai bine să vii 
imediat, înainte ca el să facă un enorm scandal. Sau 
poate mai rău. 

— Ce vrei să spui? 

— Pentru a te vedea, este capabil de orice nebunie, 
Emily. Mă înţelegi? Este în stare de orice. De absolut 
orice! 

Capitolul 2 


Emily închise și rămase o clipă nemișcată. Uluită. 
După opt ani, Grant voia s-o revadă... de ce? 

Dacă ar fi să-i dea crezare mătușii Peggy, nu mai era 
iubitul tandru pe care-l cunoscuse, ci un bărbat 
capabil de violență și mai degrabă înspăimântător. Cu 
toate acestea, știu imediat că se va duce să-l 
întâlnească, mai întâi pentru că dorea acest lucru, dar 
și pentru că se temea să nu facă vreun scandal. După 
mătușa Peggy, era „în stare de orice“. 

Grant nu știa de fapt de existenţa lui Michael. Cu 
opt ani în urmă, fugise de responsabilităţile sale când 
aflase de la Rosalind despre sarcina Emilyei. Rosalind, 
care considerase mai nimerit să inventeze un avort. Și 
acum, Emily se temea ca el să nu descopere adevărul 
și să-i povestească totul lui Harold. 

Se întrebă cu îngrijorare cum va reacţiona mama sa 
la această hotărâre de a-l revedea pe Grant. Cu mania 
sa de-a aranja totul în cel mai mic amănunt, Rosalind 
organizase fiecare clipă din viaţa fiicei sale pentru 
viitoarele paisprezece zile. Întâlniri, recepții și alte 
obligaţii din ajunul nunții se succedau fără întrerupere 
până în ziua cea mare. 

Dacă Rosalind era la curent cu întoarcerea lui 
Grant, se va opune planului Emilyei și, ca 
întotdeauna, va lua în mod cert lucrurile în mână. 
Dar de data aceasta, Emily ţinea să înfrunte situația 
singură. 

Rupând o foaie din carnetul său de schiţe, scrise 
rapid un bilet pentru mama sa. Omise deliberat 
esenţialul, să-i spună destinaţia și motivul plecării, şi-i 
explică faptul că un eveniment neprevăzut și 
important o obliga să părăsească pentru câteva zile 
Pittsburgul. Apoi puse bucata de hârtie în mijlocul 
mesei de la bucătărie, la vedere, între borcanul cu unt 
de arahide și o cutie de piersici în sirop. Se răzgândi, 
luă foaia și adăugă două rânduri pentru a-i cere mamei 
sale să-l anunţe pe Harold. 

Apoi, înghesui în grabă lucrurile sale de toaletă și 
câteva haine într-o geantă de călătorie și ieși din 
atelier. O clipă mai târziu, se instalase la volanul 
Volkswagenului său. 

Emily conducea automat, indiferentă la frumuseţea 
oraşului natal, cetate a râurilor și podurilor, deoarece 
apele lui Alleghany și Monongahela se întâlneau aici 
pentru a forma Ohio. 

Pittsburgh, splendidă poartă spre vest și 
implacabilă capitală industrială. Zgârie-norii se înălțau 
între malurile râpoase ale râurilor și parcurile verzi, cu 
imense peluze. Titanii industriei își aveau reședința în 
aceste turnuri din sticlă în care tatăl Emilyei se lupta 
cu intrigile consiliilor de administraţie, în fiecare zi și 
chiar în această clipă. 

Apropiindu-se de ieșirea din oraș, tânăra femeie 
zări clădirile înalte și cunoscute și, încetând o clipă să 
se gândească la Grant, își imagină tatăl în vastul birou 
climatizat. Afacerile îi luau atât de mult timp, încât îl 
vedea rar, ca și când trăia pe o altă planetă. 

La Pittsburgh, bogăţia se întâlnea cu sărăcia. În 
nord, cartierele bogate - locuinţe frumoase și luxoase, 
magazine de lux, biblioteci, grădini și galerii de artă. 
În sud, giganticele oțelării şi cartierele sărace, 
supraaglomerate, în care muncitorii trăiau în niște 
case din lemn, numite „crampoane“, pentru că erau 
construite una lângă alta pe flancurile colinelor. 

Emily era fiica răsfăţată a unuia dintre magnații 
industriei și a Rosalindei Blake, a cărei familie adunase 
o avere în perioada afacerilor prospere cu petrol. 
Grant Nichols era născut de asemenea în Pittsburgh, 

dar într-o familie de origine irlandeză, care lucra de 
două generaţii la furnale pentru a câștiga exact cât să 
supravieţuiască. 

Începu să plouă mărunt și Emily puse în mișcare 
ștergătoarele de parbriz, pornind pe autostradă. 
Curând, mașini mari portocalii blocară o bandă, 
încetinind circulația. În consecință, părăsi autostrada 
îndată ce putu, pentru a rula pe un drum 
departamental, care șerpuia prin mijlocul unor livezi. 
Merele roșii fiind recoltate, rămăseseră frunzele 
îngălbenite de toamnă. 

Se înnoptase și Emily continua să ruleze. Către 
miezul nopţii, ploaia deveni violentă în noaptea 
întunecoasă, fără lună. Vizibilitatea era atât de slabă, 
încât Emily trebui să încetinească și să se aplece peste 
volan pentru a încerca să vadă puțin. Foamea începu 
s-o chinuiască. Uitase să mănânce de prânz și cinase 
cu o apă minerală şi un pliculeţ de arahide într-o staţie 
de benzină. 

Lăsă geamul jos, simţi picăturile de ploaie pe obraz 
și respiră acel parfum de lemn umed pe care îl asocia 
dintotdeauna cu mătușa Peggy. Fără oboseala, foamea 
și durerea aceea din ceafă, ar fi avut impresia că 
ajunsese în sfârșit în paradis. 

Ultimii kilometri păreau cei mai lungi. Totuși, 
parcursese mai bine de zece kilometri de la ultima 

localitate și se apropia de „Joslynn“. Într-o clipă o va 
săruta pe mătușa Peggy, care cu siguranță o aștepta în 
faţa focului cu un ceai cald. 

Emily încetini trecând prin faţa unei cărări printre 
arbori. Nu putu citi numele înscris pe panoul înfipt la 
intrarea drumului care se afunda în pădure. Era oare 
„Nichols“? Casa în care cunoscuse cea mai frumoasă 
vară din viaţa sa se afla, de fapt, la capătul acestui 
drum inundat de ploaie. Zări lumină în depărtare, 
printre ramuri, şi fu străbătută de un fior puternic. 

În pofida anilor, inima i se tulbura încă la gândul că 
Grant Nichols era acolo, nu foarte departe. Acceleră. 
În sfârșit, va ajunge... Domeniul mătușii sale era la mai 
puțin de un kilometru. 

Se opri curând în fața grilajelor înalte, deschise 
portiera și ezită să coboare din mașină, atât de tare 
ploua. Trebuia totuși să-și anunţe prezenţa la interfon, 
pentru ca mătuşa Peggy să-i deschidă. Fără 
impermeabil, se avântă prin ploaie. Blugii și puloverul 
albastru intens, cu mâneci lungi, fură udate într-o 
clipă. 

Emily apăsă pe butonul de apel și se anunţă la 
microfon. Nici un răspuns. Insistă, sună de mai multe 
ori, fără rezultat. Oare interfonul era stricat? Mătușa 
nu era prin apropiere? Emily tremura de frig. Nu putea 
rămâne acolo toată noaptea. Trebuia să găsească alt 
mijloc s-o anunţe pe mătușa Peggy. 

Alergă până la mașină, năvăli înăuntru și închise 
portiera. Apa îi șiroia din păr de-a lungul gâtului și pe 
umeri, hainele i se lipiseră și bancheta era deja udă. 
Pielea de căprioară a balerinilor eleganţi, albaștri ca 
cerul, dispăruse sub noroiul care murdărise covorul 
de pe jos, gri perlă. 

Brusc, se simti îngrozitor de obosită. După recepţiile 
din aceste ultime zile, șocul emoțional provocat de 
întoarcerea lui Grant şi toată ziua pe drum, iar acum, 
iată că acel interfon blestemat nu funcționa... 
Tremurând de frig, gata să plângă, Emily închise ochii o 
clipă, cu coatele pe volan și faţa în mâini. 

Ce să facă? Să-și petreacă noaptea în mașină? 
Imposibil. Să se întoarcă la cea mai apropiată 
localitate? La ora aceasta, toată lumea de acolo 
dormea. Nu-i rămânea decât o soluţie: să meargă până 
la casa din luminiş și, dacă Grant era acolo, să-i 
telefoneze mătușii. 

La gândul de a-l vedea pe Grant imediat, inima 
începu să-i bată nebunește. Nu-şi imaginase să-l 
întâlnească astfel, prezetându-se la el pe neașteptate, 
în plină noapte, frântă de oboseală și udă până la 
piele. La urma urmei, poate nu era acasă. Porni 
motorul şi demară. 

Zece minute mai târziu, Volkswagenul intra pe 
drumul ce se afunda în pădure. La lumina farurilor, 
Emily nu vedea decât pământul noroios în ploaie și 
trunchiurile ude ale arborilor. Pădurea se întindea în 

jurul ei întunecoasă, îmbibată de apă, vag 
amenințătoare. Prea obosită pentru a-i fi teamă, se 
îndreptă spre lumina slabă care tremura printre ramuri. 

Apărură ferestrele pătrate de lumină ce străpungea 
noaptea. Apoi, cum înaintă în luminiș, farurile 
luminară casa, cu pereţii din gresie și acoperișul 
înclinat, din lemn. 

Opri mașina și, nemișcată, cu degetele crispate pe 
volan, cercetă locurile timp îndelungat. Cu ferestrele 
sale luminate, casa mică părea o oază de căldură, un 
refugiu în furtună. 

În cele din urmă, Emily îşi făcu curaj și înfruntă 
ploaia. Alergă până la verandă. Acolo, ca și când se 
temea să nu-și schimbe părerea, ciocăni fără să mai 
aştepte în ușa din sticlă. Trei scurte lovituri timide. 

— Cine se aventurează până aici, prin pădure, în 
plină noapte, fără să ţină seama de lup...? 

Emily recunoscu imediat acea voce bărbătească, 
plăcută, veselă, muzicală. Și cu inima bătând să-i 
spargă pieptul, auzi zgomotul unor cizme pe dale. El 
se apropia... 

Brusc, ușa se deschise de perete în faţa ei. 

— „şi prin furtună? Sper să rămâi aici până mâine? 

Emily ar fi vrut să fugă, dar spaima o paraliza. Cu 
siguranță, fusese luată drept alta. Cum să-l înfrunte 
acum? Oh! De ce oare venise aici? 

Grant aprinse lampa din verandă și ea își strânse 
pleoapele, orbită de lumină. 

— Dar nu ești... începu el cu o voce schimbată. 

Stupefiat, tăcu și o cercetă câteva secunde. 

— Emily! Este posibil... Eşti Emily Bainbridge? 

Înfuriată, incapabilă să rostească un cuvânt, ea 
dădu din cap. 

— Ce faci aici? 

Acum 0 privea atent, o examină din cap până în 
picioare cu privirea ochilor negri. Și ea se simţi goală, 
expusă oricărui pericol, mizerabil, cu hainele ude 
lipite de corp și părul șiroind de apă. 

— Tu... în sfârșit, mi s-a spus... că dorești să mă vezi, 
bâigui ea slab. 

Fără să răspundă, el continua s-o privească insistent. 

Conștientă că privirea bărbatului aluneca asupra ei, 
de la sâni, la șolduri și la picioare, se înfioră, cuprinsă 
fără voia ei de o căldură ciudată, o tulburare greu de 
definit. Respirând greu, rezistă tentaţiei de a se 
abandona unei oboseli extreme, ciudate, îmbietoare. 
În cele din urmă, respiră mai bine și văzu că el se 
delecta cu spectacolul acelui corp feminin cu o 
asemenea poftă, încât dori să-l pălmuiască. 

Înainte să aibă timp să ridice mâna, ochii negri ai 
lui Grant reveniră la cei ai Emilyei, plini de mânie. 

— Chiar nu mă aşteptam să baţi la ușa mea în 
noaptea asta, mărturisi el. 

— Evident. Nici eu n-am prevăzut să vin la tine în 
această seară, replică ea cu o voce tremurând de o 

furie reţinută. Nu voiam să te văd! Dar ești ultima 
persoană... și nu aveam de ales. Înţelegi, interfonul... 

El o întreurpse. 

— Scumpa ta mamă și celebrul logodnic milionar, 
ce cred despre toate astea? Știu oare unde ești? 

— Nu, nimeni nu ştie. 

— Ai venit singură, fără să spui numănui, nici 
mamei tale... Mă întreb de ce? 

— Tu îţi pui întrebări? Asta este ceva nou, constată 
ea, regretându-și mărturisirea. 

Disperată, căuta puţină simpatie în privirea lui 
Grant, dar nu găsi nici o compasiune. Dând capul pe 
spate, el izbucni într-un râs fără veselie, nici căldură, 
pe care nu i-l cunoștea. Un râs aspru, care te călca pe 
nervi. 

— Eşti la fel de lașă ca acum opt ani, Emily, declară 
el. Ţi-e teamă de sinceritate, de emotii autentice și de 
ființe adevărate, legată cum ești de falsele valori din 
mediul tău. 

— Mediul meu! O spui ca şi când n-aş fi o ființă 
umană, ci o păpușă! 

— Exact asta eşti! 

— Cine ești tu ca să mă judeci? Nici măcar nu mă 
cunoşti! N-ai ştiut niciodată cine eram. 

Tăcu, cu inima plină de tristeţe. 

— Aici, te înșeli. Am fost primul care te-am cunoscut 
cu adevărat, îţi aminteşti? spuse el ironic. 

La aceste cuvinte, amintirea unicei lor nopti de 
dragoste reveni mult prea limpede în memoria 
Emilyei. Şi tonul batjocoritor al lui Grant i se păru 
teribil de crud. 

— Am vrut atât de mult s-o uit, murmură ea, cu 
inima strânsă. 

— Nu poti înfrunta sinceritatea acelei nopţi, nu-i 
așa, Emily? Eşti ca o păpușă foarte frumoasă... 
încântătoare de privit și goală în interior. 

Goală... Dacă era atât de goală cum spunea el, ar fi 
rănit-o atât de mult? Și de ce o privea ca și când o 
vedea într-adevăr pentru prima dată? 

— Foarte frumoasă, repetă el cu o mină uimită. Cu 
condiţia să nu stai prea mult în ploaie. Amintindu-și 
atunci de spectacolul dezolant pe care-l oferea, Emily 
deveni roșie ca o cireaşă coaptă. O tânără femeie atât 
de echilibrată ca ea nu s-ar fi aflat în plină noapte, 
singură cu un bărbat, în mijlocul pădurii, mai ales cu 
niște haine ude, care puneau în evidenţă fiecare curbă 
a corpului. 

— Știu că nu arăt ca o femeie de lume, în cea mai 
bună formă, spuse ea, silindu-se să pară foarte demnă. 
Inutil să mi-o amintești. 

Ostilitatea lui Grant dispăru și în ochi îi străluci o 
lumină puţin diabolică. Avea privirea aceasta, și-o 
amintea de fiecare dată când la el, simţul umorului 
depășea cele mai triste emoţii. 

— Eşti încă departe de adevăr, o asigură el. Semeni 
cu un șoricel căzut într-un șanț de apă și salvat de la 
înec de pisică. 

— Sunt într-adevăr în această situaţie, mărturisi ea. 
Nu speram la o primire entuziastă din partea ta. Dar 
mă Simt îngrozitor şi ironia, observaţiile tale nedrepte, 
răutăcioase, nu ajută la nimic. 

— Ei, am dat cu parul? 

În mod ciudat, era mai mult decât contrariată că 
Grant o putea vedea atât de meîngrijită. Deși atentă la 
înfăţişarea sa, nu se interesase niciodată de ea peste 
măsură. Dar acum, nimic nu-i părea mai important. 
Coafura distrusă, ținuta indecentă, i se păreau 
dramatice. Și regreta amarnic faptul că nu-și pusese un 
sutien înainte de a pleca din Pittsburgh. Grant o 
considera probabil ca pe o oarecare. În timp ce el... 

El era splendid. Bineînţeles, dacă îţi plăceau 
bruneții frumoși, înalți și viguroși. Iar din nefericire, 
Emily îi prefera tuturor celorlalți. 

Constatând asta, începu să tremure ușor şi încercă 
să se convingă că era din cauza frigului. În plus, 
mirosea bine. Sesiză mirosul degajat de pielea sa sub 
parfumul înțepător al soluţiei de după ras. 

Îl observă, la rândul ei. $oldurile înguste, 
abdomenul plat, pieptul musculos... Nu luase un gram. 

Nu putea suferi să i se taie astfel respiraţia la fiecare 
trei secunde. Și își spuse că, hotărât lucru, era din ce 
în ce mai frig. 

Cu părul negru zbârlit, Grant avea un aer degajat, 
poate chiar puţin vulgar, dar exact cât îi trebuia pentru 
a fi perfect seducător. Nu se schimbase deloc, cu 
excepția acelor minuscule riduri de fiecare parte a 
gurii senzuale și din jurul ochilor și a acelei urme de 
cinism din expresia sa. 

Cum oare făcea să fie bronzat astfel în luna 
octombrie? În orice caz, îi stătea foarte bine. Și în 
ansamblu, trebuia să recunoască faptul că era de o 
frumuseţe nimicitoare. 

O cămașă de un albastru decolorat îi punea în 
valoare lățimea umerilor. Gulerul era ros şi Emily își 
aminti de oroarea lui pentru hainele noi. Câţiva 
nasturi descheiaţi lăsau să se vadă un triunghi de piele 
bronzată, pus în evidenţă de părul de pe piept, negru 
și foarte tulburător. Purta niște blugi vechi ce se mulau 
pe coapsele puternice. 

— Credeam că numai bărbaţii pot dezbrăca din 
priviri, spuse el cu o voce joasă și ironică, ce o făcu pe 
Emily să roșească. Haide, lasă-mă să-ţi arăt cum se face. 

Ochii negri o mângâiară cu o nerușinare care-i 
produse Emilyei un bufeu, deși tremura de frig. 

— Nu mă privi astfel! se răzvrăti ea. 

Își acoperi pieptul cu mâinile, amintindu-și că acest 
gen de senzaţii puternice îi distruseseră deja viaţa. 

— De ce nu? Tu nu erai oare gata să mă mănânci din 
ochi, acum o clipă? 

— Da, dar nu... ca tine, acum. 

— N-ai experiență, asta este tot, o asigură el 
adresându-i un zâmbet amuzat. Câteva lecţii încă și vei 
la fel de expertă ca mine. 

— Pari... eşti... atât de vanitos! reuşi ea să spună, 
exasperată de siguranţa lui Grant. 

— Stii, Emily, spuse el cu naturalete, îmi place 
felul tău de-a fi în seara asta. Te găsesc mult mai 
simpatică atunci când renunti la manierele ipocrite și 
meschine din societatea bună. S-ar spune chiar că 
eşti sinceră. 

— Crezi într-adevăr că mă preocupă ce gândești 
despre mine? 

Se priviră un moment în tăcere. 

— Așadar, ce te aduce oare aici în seara asta, 
prințesă? întrebă el inăsprindu-și vocea. 

— Ca şi cum n-ai ști! izbucni ea, furioasă. Este vina 
ta dacă am venit. Mi-a telefonat mătușa Peggy, speriată 
de atitudinea și amenințările tale... Nu sunt aici pentru 
plăcerea de-a te vedea! Și acum, am nevoie să mă 
folosesc de telefonul tău pentru a o anunţa pe mătușă 
de sosirea mea. 

Avu o nouă izbucnire de mânie înțelegând, după o 
privire rapidă pe care i-o aruncă, faptul că sub 
aroganta sa, el ascundea o suferință stăpânită. 

— Tremur de frig, adăugă. Vrei să mă lași aici toată 
noaptea? 

— Este exact ceea ce meriti. 

Pierzându-și calmul, rezistă dorinţei de a-l lovi, de 
a-i da un picior, când el se înclină în fața ei cu o 
amabilitate excesivă. 

— Vrei să-mi faci onoarea de a intra în locuința mea? 
o întrebă. 

Adunându-și ultimele urme de demnitate, Emily 
pătrunse în interior, dând pe spate cu mâna părul ud. 
El păru fermecat de graţia acestui gest feminin. Ea 
observă și se simți mai stânjenită ca niciodată. 

— Aș fi putut să mă înec afară, dacă aşteptam să mă 
inviti să intru, îi spuse cât putu mai rece. 

El zâmbi insolent. 

— Să te îneci? Pentru nimic în lume... Te-aş fi 
resuscitat făcând uz cu ardoare de pregătirea mea 
pentru metoda gură la gură. 

Privirea Emilyei fu imediat atrasă de acele buze 
senzuale care se întredeschiseră într-un zâmbet. Se 
uită imediat în altă parte. 

— Aș fi preferat să mă înec, îl asigură ea. 

— Mă îndoiesc, spuse el, continuând să zâmbească. 

Ea se prefăcu că nu ia în seamă obrăznicia acelor 
ochi negri care o priveau insistent. Mânia i se calmă. 
Era prea obosită pentru a suporta emoţii puternice. 

Ușa de la intrare dădea direct într-un salon mic. 
Emily îl traversă pentru a se apropia de șemineul unde 
ardeau nişte bușeni. Tremurând, se ghemui în fața 
focului, întinzând faţa spre căldura flăcărilor. 

Grant o privi mult timp în tăcere, mirat de emoțiile 
care-l străbăteau. Părea atât de fragilă, atât de tânără și 
vulnerabilă... Avea încă acel aer ușor pierdut pe care-l 
adora şi acel farmec obsedant. O simţea emoțţionată și 
pasională, ca în timpul acelei nopți în care i se 
abandonase în brate. 

Crezuse că, revăzând-o, va simţi din nou acea veche 
și cumplită mânie, dar încerca ceva complet diferit. 
Suferințele trecutului erau încă acolo, între ei, și totuși... 

Ea se întoarse spre el. 

— Ai să rămâi înfipt acolo ca un par și mă vei privi 
insistent, fără să spui nimic? îl întrebă. 

EI zâmbi fără să înceteze s-o privească. 

— Dacă am face un armistițiu? propuse el. 

— Este o idee excelentă, cu condiţia să nu trişezi. 

— Mă duc să caut un prosop. 

Se îndreptă spre baie. Astfel, după opt ani, ea intra 
din nou în viaţa lui, ca ṣi când n-ar fi ieșit niciodată. 
Într-un anumit fel, el găsea asta normal. Se întoarse 
lângă ea cu prosoape curate și două pături roșii pe 
care le întinse în faţa şemineului. 

— Mulţumesc, spuse ea. 

— Te rog. 

În genunchi, pe pături, își șterse părul cu un 
prosop. Dar îl cercetă cu atenţie pe Grant când se 
aplecă în faţa ei pentru a mai pune un buștean pe foc. 
Văzu materialul albastru al cămășii întinzându-se pe 
spatele lui musculos. El se îndreptă. 


40 


— Ce altceva aș putea face pentru tine, prințesă? 

— Nu-mi mai spune prinţesă! Mi-ar plăcea și o 
ceașcă de ceai. 

— Foarte bine, spuse el pe un ton indiferent, în 
contradicţie totală cu căldura din privirea sa. 

Se îndreptă și, continuând să se șteargă, ea asculta 
zgomotele din bucătărie. „Cu siguranţă, își va da 
osteneală exagerată pentru o simplă ceașcă de ceai. 
Nimic mai dezolant decât un bărbat într-o bucătărie“, 
se gândi ea fără cea mai mică dovadă. 

Emily îl auzi trântind ușile dulapurilor, deschizând 
și închizând frigiderul. Auzi apoi clinchet de 
porțelan... Era oare nervos? Zâmbi și rezistă dorinţei 
de-a alerga să-l ajute. Dar când ceainicul șuieră, se 
ridică şi se duse să i se alăture în bucătărie. 

— Ce faci? îl întrebă ea, stupefiată. 

Pe masă era pus un tacâm, pentru o singură 
persoană. Şi o tavă cu carne în sânge și legume, vizibil 
preparate în casă şi încălzite la cuptorul cu 
microunde. 

Pereţii bucătăriei străluceau, recent vopsiți într-un 
alb ca satinul, iar încăperea era atât de îngrijit 
întreținută, încât Emily se gândi cu jenă la dezordinea 
din apartamentul său. Perdele drăguțe în carouri 
albastre şi albe ornau ferestrele. Totul era de o 
curăţenie minuțioasă. Talentele de stăpân al casei ale 
lui Grant Nichols erau indiscutabile. 

— Sunt sigur că ţi-e foame, spuse el vesel. Drumul 
este lung de la Pittsburgh, mai ales cu vremea asta. 

— Nu trebuia să te deranjezi, murmură ea întinzând 
mâna spre ceașca de ceai, cu un aer jenat. Nu am 
obiceiul să sosesc pe neașteptate, în plină noapte, la 
bărbaţi pentru a cina. 

— Ştiu, afirmă el cu blândeţe. 

— Voiam numai să telefonez. 

Fl scoase tava din cuptor și umplu farfuria de pe masă. 

— O vei face imediat după ce vei cina. 

— Interfonul de la „Josslyn“ nu funcţionează... 

— Mănâncă, îi ordonă el. 

Ea se așeză pe scaun, în faţa farfuriei pline, luă 
jumătatea de lămâie de pe farfurioară și adăugă câteva 
picături de suc în ceai. Apoi goli ceașca pe nerăsuflate 
și se simţi mult mai bine. 

— Eşti într-adevăr amabil, Grant. 

— Da, îmi place la nebunie să fiu amabil. 

Să fie singură într-o bucătărie cu un bărbat crea un 
fel de familiaritate, care îi aminti Emilyei momentele 
de intimitate pe care le împărțiseră. Avu ciudata 
impresie că o ameninţa un pericol. 

— Este ceea ce a rămas de la cină, îi explică el 
neglijent. 

— Miroase bine. Și... nu-mi este doar foame, sunt 
înfometată. 

Sprijinit de cuptor, el îi zâmbi în timp ce-și tăia o 
bucată de carne de vită. 

— Cred că îmi amintesc că întotdeauna așteptai să 
fii înfometată ca să te hrănești. 

— N-am cinat pe drum, ca să nu pierd timpul. Eram 
atât de grăbită... 

— Nu te-ai schimbat, Emily. 

— Tu nici atât, spuse ea în mod spontan. 

Ridică ochii spre el, îi întâlni privirea și n-o mai 
părăsi. Îl privea parcă însetată de el. 

Timpul păru să facă un salt înapoi și senzațiile de 
odinioară reapărură în ea. Era fierbinte și înghețată, 
tremura. El o sorbea din ochii aprigi și negri și, ca și 
cu ani înainte, îi aparținea. Inima îi bătea nebunește și, 
în ciuda hainelor încă ude, ardea. El nu se mișcă, dar 
ochii îi mângâiau corpul și sufletul. 

— Nu, gemu ea, ca pentru a alunga emoţiile 
puternice pe care le trezea în ea. 

Se agăţă cu mâinile de marginea mesei, conștientă 
de puternica atracţie pe care o exercita asupra ei și de 
pericolul care o pândea. 

— Grant... eu... 

Aceste cuvinte murmurate fură de ajuns pentru a 
rupe farmecul. 

— Este o greșeală, o nebunie, reluă ea. 

— Adevărat? o întrebă el cu o voce răgușită. 

— Da. 

— Nu sunt deloc de aceeași părere... 

Străbătu scurta distanţă care îi separa și ea fu în 
braţele sale. Îi simţi mâinile mari în jurul ei, de-a 
lungul spatelui. O strânse cu blândeţe lângă el, apoi 
tot mai tare, gata s-o sufoce. 

De la obraz, îi atinse ușor tâmplele. Își strecură 
degetele sub pulover, îi mângâie umerii, spatele, 
încet, cu un fel de venerație, ca şi când recunoștea acel 
corp cu ochii închiși. Cu respiraţia accelerată, Emily 
simţea căldura incredibilă a acelor mâini, a acelui corp 
viguros. 

El îi sărută ceafa, buzele lui îi atinseră urechea, 
gâtul. 

— Este atât de plăcut, şopti el. Întotdeauna ai avut 
același gust delicios. 

Ea scutură din cap, încercând să scape. Iar el râse 
încet de acele tentative nereușite de a-i scăpa din 
brate. 

Grant Nichols crescuse printre femei, le cunoștea 
toate slăbiciunile și în mod deosebit pe cele ale 
Emilyei. Crescuse de partea urâtă a barierei şi 
învățase foarte devreme să se bată pentru a obţine ce 
vroia. 

— Nu, Grant, te rog... Nu trebuie... Nu, nu... 

— Odinioară, nu-mi spuneai niciodată nu, Emily. 
De ce oare, brusc, te temi? 

O împinse la perete, se lipi de ea, îngrădind-o cu 
bratele întinse. 

— Oh! Grant, eu... 

Complet confuză, nu putea vorbi. Apropierea lui 
Grant, mângâierile sale... nu știa cum să li se 
împotrivească. Se simţea dinainte învinsă de dorință 
amestecată cu un sentiment de pericol. 

Pentru că era conștientă că totul se întâmpla prea 
repede, că mergea prea departe cu singurul bărbat din 
lume în care nu putea avea incredere. Dar îi era tot 
mai greu să gândească, atât de senzuală și feminină 
devenea în braţele sale. 

Își plimbă degetele peste braţele musculoase, peste 
umeri. Apoi înălță capul și privirea ochilor albaștri se 
pierdu în cea a lui Grant. 

— Asta este ceea ce te sperie? mai întrebă el în 
şoaptă. 

Îi puse Emilyei mâna pe gât, obligând-o cu o uşoară 
apăsare a detegelor să întoarcă în cele din urmă fața 
spre el. Ea îi văzu gura apropiindu-se și închise ochii. 

Şi el o sărută. 

Capitolul 3 


Emily încercă să se miște, să se elibereze de braţele 
care o îmbrăţișau. Dar Grant o strânse mai puternic, 
cu atâta forță încât se cambră spre el. 

— De ce ai venit? o întrebă cu bruscheţe. Nu-i așa că 
asta căutai? Este mult peste miezul nopții şi ești goală 
pe sub puloverul care îţi pune mai bine corpul în 
evidenţă, în loc să-l ascundă. 

— Pentru că este ud, spuse ea pe nerăsuflate. Din 
cauza ploii... Nu sunt aici pentru nimic, te asigur, Grant... 

— În tot cazul, ești foarte frumoasă. Și tentantă, 
spuse el mai blând. Și eu sunt bărbat, nu statuie de 
piatră. Înţelegi? 

Și prinzând-o de ceafă, puse stăpânire pe gura ei, 
într-un lung sărut fierbinte. 

Fără să înceteze s-o sărute, o mângâia cu 
înfrigurare, îi ridică puloverul și sânii Emilyei se 
striviră de pieptul tare ca stânca. 

Temerile sale cedară în cele din urmă puternicei 
dorinţe și i se oferi ca un nectar dulce, delicios, pe 
care el îl bău cu lăcomia bărbatului însetat de opt ani. 
Prima înghiţitură i se urcă la cap. Și, incapabil să se 
oprească, deveni tot mai senzual și înflăcărat. 

Când, puţin mai târziu, o ridică și o duse în salon, 
Emily îl lăsă s-o facă. Acolo, o așeză uşor pe pături, în 
fața focului. Apoi, puse câțiva bușteni în șemineu și 
stinse rapid lumina. 

Se întinse lângă ea, puse stăpânire pe gura ei și o 
mângâie. Ea gemu de plăcere și de-abia își dădu seama 
că el terminase s-o dezbrace. Curând, blugii se 
alăturară puloverului albastru. 

Atunci, el se îndepărtă puţin pentru a contempla în 
tăcere acel corp feminin cu forme încântătoare, plin 
de graţie şi de mister în lumina flăcărilor. Ea întinse 
mâna spre el într-un gest tandru și nerăbdător. El se 
întinse din nou alături și o prinse în braţe. 

Ştia că ar fi trebuit să reziste, dar o slăbiciune de 
neînvins o făcu să-și schimbe părerea. Ca Eva în 
grădina Edenului, cedă treptat dar iremediabil 
tentaţiei unei bucurii promise, tot mai aproape de 
extaz. 

Grant își scoase cămașa și mâinile Emyliei regăsiră 
căldura pielii bronzate și frumuseţea perfectă a acelui 
corp musculos. În timp ce el îi săruta sânii, fu cuprinsă 
de un tremur de fericire. Ca și când nu trăise în timpul 
acelor opt ani decât așteptând acest moment... 

Copleşită de impulsivitatea emoţiilor sale, îl 
îmbrățișă cu pasiune. Îl dorea cu o intensitate 
nebunească și ar fi murit de acest chin încântător dacă 
n-o făcea imediat a lui. 

— Te vreau, Grant, îl rugă, acum... N-am încetat 
niciodată să te iubesc... Te iubesc! 

Imediat îl simţi crispându-se. Înălță capul 
căutându-i privirea. Îi cuprinse gâtul și-l trase spre ea. 
Fl rezistă. 

Și el o dorea cu putere, dar păru brusc tulburat de 
cuvintele pe care ea tocmai le rostise. Și, pe 
neașteptate, îi întoarse spatele. 

— Mă iubeşti? spuse ironic. Tu nu cunoști sensul 
acestui cuvânt! 

Emily își mușcă buzele pentru a-și reţine un strigăt 
de revoltă și durere. El n-o mai accepta... Şi se gândise 
probabil că i se va arunca în braţe. Roși de rușine. Dar 
încercă totuși să se explice, cu o voce tremurătoare: 

— Nu doream ca asta să se întâmple, Grant... 

Se ridică şi-i mângâie spatele cu o mână blândă. El 
îi adresă o privire furioasă. 

— Acoperă-te, Emily. 

Umilită, își simţi obrajii îmbujorându-se și mai 
mult. 

Stângace, nervoasă, se îndreptă, trase una dintre 
păturile roșii și o înfășură în jurul trupului, lăsând goi 
umerii rotunzi. 

Apoi, fără să vrea, îl atinse ușor pe Grant. 


48 


— Nu mă atinge, îi ordonă el. 

Şocată, incapabilă să înţeleagă de ce se purta astfel, 
rămase nemișcată. 

— Dar în definitiv, ce este? întrebă ea, gata să 
plângă. 

— Opt ani lungi, îi răspunse el cu o voce stinsă. Ai 
uitat? 

— Oh! nu... cum aș fi putut, murmură suferind la fel 
de mult ca el. Acum opt ani, mi-ai distrus cu totul 
viaţa, încât eu... 

— Eu ţi-am distrus viaţa? repetă ea neincrezătoare. 

Își aminti de trădarea lui Grant, de sarcina sa în cea 
mai îngrozitoare singurătate, de disperarea de a-l fi 
pierdut pe bărbatul pe care-l iubea, de nașterea 
copilului lor şi de viaţa sa retrasă în timpul 
următorilor patru ani. Ce știa el despre toate acestea, 
el care o părăsise fără un cuvânt după ce jucase 
comedia iubirii timp de o vară? 

Emily își regăsi durerea și, în acea clipă, aproape îl ura. 

— Cum îndrăznești? izbucni revoltată. Tu ești cel 
care a distrus viaţa mea și sunt nebună că am venit 
aici. 

El se îndreptă la rândul său și o privi. 

— Ți-am distrus viața, eu? Dar tu m-ai minţit, m-ai 
dus de nas... Și imediat ce lucrurile deveniseră 
serioase, ai alergat să te refugiezi între fustele 
mamei tale! 

Emily îl privi în tăcere. 

Evident, își inventase de mult timp propria 
versiune asupra evenimentelor. Cu siguranță, pentru a 
se justifica în proprii săi ochi. Nu se purtase oare ca un 
vânător de zestre, acceptând banii Rosalindei înainte 
de-a dispărea? 

Amintirile înăbușite de opt ani reveniră pe 
neașteptate în memoria Emilyei, cu o incredibilă 
exactitate. Își aminti de prima lor noapte de dragoste, 
ca şi când se întâmplase ieri. Îl revăzu pe Grant, în 
iarbă, sub clar de lună, jurând că nu putea trăi fără ea 
și că o voia de soţie. Și hotărând că vor pleca a doua zi 
la Pittsburg cu scopul de a anunţa căsătoria familiilor lor. 

În acea noapte se întorsese la mătușa Peggy exact 
înaintea zorilor, cu faţa încă aprinsă de dragoste și 
părul presărat din abundență cu fire de irabă. 
Străbătuse salonul cel mare în vârful picioarelor, 
îndreptânduse spre camera sa, când din întuneric, 
venind parcă de nicăieri, răsunase vocea Rossalindei. 

— Este aproape ora patru dimineața, Emily. Unde ai 
fost? 

Împietrită, euforia dispărându-i pe loc, răspunsese 
după o clipă. 

— Cu... Grant. 

— Ce vrei să spui exact? 

— Mă voi căsători cu el. 

—Adevărat? Și cine este Grant? 

Rosalinda aprinsese lampa chinezească din hol și 
Emily îndrăznise atunci să se miște și să se întoarcă. 

— Răspunde-mi, Emily! 

— Este din Pittsburgh, dintr-o familie săracă de care 
n-ai auzit niciodată vorbindu-se. 

— Este sărac? Atunci este un vânător de zestre. 

— Cu siguranţă, nu! Este sincer, cinstit... 

— Nu spune prostii! Am venit să te iau să mergem s-o 
vedem pe mătușa Gertie. A avut un atac ieri după- 
amiază şi am transportat-o la un serviciu de terapie 
intensivă la Philadelphia. 

— Oh, nu! 

— Ba da, draga mea. Am pierdut mult timp 
aşteptându-te, dar nu puteam pleca fără tine. Ceea ce 
se întâmplă aici este tot atât de grav ca starea mătușii 
Gertie. Nu mai pot face mai nimic pentru ea, dar în 
rest, este și timpul să intervin. 

— Nu este ceea ce crezi tu, mamă! 

— Cum explici oare bluza șifonată, părul în 
dezordine plin de rămurele, obrajii aprinși... Vrei să 
continui? Este exact ceea ce cred, poate mai rău! 

— ÎL iubesc, mărturisise Emily. 

— Aţi făcut dragoste în pădure? 

— Nu ţin să răspund la această întrebare. 

Rosalinda avusese un aer îngrozit. 

— În consecință, cunosc răspunsul. 

— Mă va lua de soție. 

— Este absurd. Nu voi permite asta. Eşti mult prea 
tânără pentru dragoste și căsătorii. Bagajele tale sunt 
făcute. Plecăm. 

— Nu! Nu voi pleca fără să-l anunţ! 

În fața încăpățânării Emilyei, Rosalind acceptă până 
la urmă s-o însoţească la casa în stil rustic în care Grant 
își petrecea vara. 

Nu-l mai găsiseră acolo. Nici pe el, nici lucrurile 
sale, nici mașina sa. 

Făcând înconjurul casei, Emily începuse să plângă. 

— Nimeni. A plecat! Mamă... 

— Ei bine, n-a pierdut timpul. 

— Nu înţeleg ce s-a putut întâmpla. 

— Îţi voi explica totul în drum spre Philadelphia, 
draga mea. Aceasta este una dintre cele mai vechi 
povești din lume... 

Emily ascultase explicaţiile Rosalindei fără să 
creadă. Mai târziu, trebui să recunoască faptul că 
mama sa avusese dreptate. 

Cu gândurile mai limpezi, reveni în prezent și-l 
privi pe Grant care se uita insistent la ea, încă mânios. 
Acum, nu mai era tânăra fată naivă şi credulă pe care 
o ameţise cu sărutări şi cuvinte dulci. 

— Sunt prea multe lucruri pe care nu le știi, declară 
ea în cele din urmă. 

— Nu mă îndoiesc de asta, o asigură el pe un ton 
ostil. Dar nu văd de ce am vorbi acum despre ele. 

— Ah! Nu? Ei bine, nici eu. 

Încheieaseră printr-un refuz reciproc. 

Tăcură, se supravegheară cu coada ochiului, în 
timp ce tăcerea devenea tot mai încordată. Nici unul 

dintre ei nu știa cum să se comporte. Ezitară, fără să 
poată alege, între atracţia nebună care îi împingea 
unul către celălalt şi zidul de netrecut al 
resentimentelor dureroase care se ridica între ei. 

Emily îi era recunoscătoare că luase atitudine 
înainte să facă dragoste, chiar dacă suferea în mândria 
sa de femeie și orgoliul său de Bainbridge că nu i-o 
luase înainte. 

Și regreta că venise aici. Ar fi trebuit să prevadă 
aceste evenimente, să aștepte în mașină să se lumineze 
de ziuă și să-i telefoneze mătușii Peggy din oraș sau de 
la ferma cea mai apropiată. 

Brusc, lumina intensă și scurtă a unui fulger, 
ilumină încăperea. Aproape imediat bubui tunetul. În 
aceste condiţii, perspectiva de a-și petrece restul 
nopții în mașină, n-avea nimic încântător. 

N-avea decât să se îmbrace, să încerce să telefoneze 
la „Joslynn“ și să plece, orice s-ar întâmpla. Da, dar 
totuși... și dacă mătușa Peggy nu răspundea — la ora 
asta, dormea probabil buștean — va trebui să aştepte 
până a doua zi dimineaţă pentru a-și potoli foamea. 

Măcar să găsească niște rădăcini în pădure, ca în 
îndepărtatele timpuri preistorice. La această idee, 
Emily nu-și putu stăpâni un râs ușor. 

Grant zâmbi. 

Și tensiunea dintre ei dispăru ca prin farmec. 
Emilyei îi lăsa gura apă gândindu-se la masa care o 
aştepta în bucătărie. Pentru a salva aparențele, luă 

un aer serios, ușor agasat și se hotărî cu regret să 
plece fără să cineze. Îşi căută din ochi hainele. 

Grant se ridică, adună puloverul, blugii și 
minusculul slip din dantelă albă și, în loc să i le 
întindă, le puse pe un fotoliu. 

— Hainele acestea sunt prea ude ca să le îmbraci, 
spuse el furios. 

— Dă-mi-le! 

— Te împiedic să contractezi o pneumonie, Emily. 
Oricum, nu vei avea nevoie de ele înainte de mâine 
dimineaţă. 

— Cum asta? 

— Am uitat Să-ţi precizez un mic amănunt... 
Telefonul s-a întrerupt cu aproximativ o jumătate de 
oră înainte ca tu să baţi la ușa mea. Imposibil să iei 
legătura cu mătușa ta în această noapte, nici cu alte 
persoane din alt loc... Poţi să dormi aici sau în mașina 
ta, dar cum sunt un adevărat gentleman... 

— Telefonul este întrerupt și nu mi-ai spus nimic 
despre asta? 

Grant dădu din cap. 

— Dacă mărturisesc că acea curiozitate naturală a 
mea a devenit fără limite, când am văzut-o pe foarte 
eleganta Emily Bainbridge în portul obișnuit al unei 
femei din pădure... Mă vei ierta? 

Un trăsnet îi răspunse. Emily tresări. 

— Şi acum, reluă el, pentru că sunt un gentleman, 
nu te voi lăsa să pleci prin furtună. 

— N-aş vrea să te deranjez, spuse ea pe un ton șovăitor. 

— Linișteşte-te, Emily, nu mă deranjezi. Dimpotrivă... 

— N-am intenţia să petrec noaptea cu tine. 

— Totuși, asta vei face. Când ai cinci surori, ca mine, 
știi că femeile sunt mai mult legate de confortul lor 
decât bărbaţii. Te vei simţi mult mai bine în patul meu. 
Și nu știu prea multe, te sfătuiesc să-ţi petreci noaptea 
aici. 

Emily nu-și putu stăpâni un frison. 

— Eşti de o generozitate princiară, îl asigură ea. Dar 
am scrupule să te alung din patul tău. 

— Îmi subestimezi amabilitatea, scumpo. Patul meu 
este destul de mare pentru doi. 

— Ştiam eu că aveai o idee în minte... Îţi mulţumesc, 
dar prefer să dorm în mașină. 

Turba de furie că se lăsase antrenată în aces gen de 
conversaţie și că-i lipsea convingerea, dar dorea prea 
mult un pat bun — și de asemenea să adoarmă în 
braţele lui Grant. 

— Să fii oare singura femeie pe care o cunosc în 
stare de un asemenea sacrificiu? 

— Nu văd despre ce sacrificiu vorbești. 

El îi zâmbi ușor, foarte tandru. 

— Ah, nu? Acum o clipă păreai că n-ai împărțit patul 
cu un bărbat de opt ani... 

Demascată deveni foarte palidă. 

— Nu așteptai oare pe altcineva în seara asta? îl 
întrebă. 

— Într-adevăr. Eşti geloasă? 

— Pentru nimic în lume! izbucni ea cu prea 
multă vehemenţă. Ce idee! Dar în acest caz, nu pot 
într-adevăr să rămân. 

— Cred că nu va mai veni la această oră şi pe o 
asemenea vreme. Este tulburată de farmecul meu, dar 
o cred în stare să se lipsească de mine pentru o 
noapte. Femeile sunt ca pisicile, incapabile să înfrunte 
potopul pentru a-și satisface lăcomia. Sunt totuși un 
adevărat produs de patiserie! 

— Scuteşte-mă de înfumurarea ta și de toată această 
filozofie puerilă, te rog. 

— Puerilă? Nu... Mai degrabă de superioritate 
bărbătească. De altfel, dacă vine, nu va rămâne, pentru 
că vei fi tu aici. Ai uitat că sunt bărbatul unei singure 
femei? Şi pentru moment, tu ești cea care îmi convine 
în întregime. 

— Nu voi fi aici, hotărî ea, ridicându-se. 

— Ba da. 

Nu mai glumea. 

— Doar nu mă vei sechestra? 

Spusese asta încet, tulburată de tonul posesiv al lui 
Grant, de tonul său înverșunat. Și-l imagină ca pe un 
pirat de temut, iar ea, o tânără femeia ce tocmai fusese 
răpită... O idee deloc neplăcută. 

— De ce faci din asta o melodramă? spuse el cu un 
aer suspicios. Rămâi, asta este tot. Ai revenit în viața 
mea din proprie iniţiativă. Nu vei mai ieși din ea când 
vei vrea tu. 

În mod curios, toate temerile Emilyei dispărură. 

— Ar fi mai bine să-ţi dau niște haine uscate, adăugă el. 

Întorcându-se brusc, murmură: 

— Este suficient să te privesc pentru a înnebuni. 
Este stupid, dar n-am uitat încă... 

Se îndepărtă, lăsând-o singură și foarte fericită de 
această ultimă destăinuire. Cealaltă femeie nu i se mai 
părea atât de importantă și nu încerca nici o gelozie 
gândindu-se la ea. 

Grant reveni aproape imediat cu o cămașă în 
carouri negre şi albastre. 

— Îmbracă asta și du-te la bucătărie să-ţi termini 
mâncarea. Dacă nu știi să te foloseşti de cuptorul cu 
microunde, cheamă-mă. Voi fi în cameră, în faţa 
televizorului. Este un film bun, care începe imediat. 

Îşi aminti că el petrecea noaptea în faţa 
televizorului când nu putea dormi. Se uitaseră deseori 
împreună, îmbrăţișaţi. La această amintire, expresia 
chipului i se imblânzi, privirea ochilor albaștri deveni 
visătoare. 

Grant o observă câteva secunde fără să spună un 
cuvânt. Apoi, părăsi salonul fluierând. 

Capitolul 4 


Emily se simţea foarte mică și feminină în cămașa în 
carouri mult prea mare pentru ea. Materialul moale pe 
piele, era impregnat de parfumul lui Grant. Acea 
îmbrăcăminte în care parcă dispăruse, îi ascundea 
genunchii, în timp ce cusăturile de pe umeri îi 
ajungeau la coate, ceea ce amintea cu mare precizie 
lățimea pieptului proprietarului său. 

Putin nervoasă, își scurtă mânecile, făcându-le sul 
pe brațe. 

Nu scăpă totuși de obsesia sa. Era într-adevăr 
imposibil să împartă această căsuță cu Grant fără să fie 
permanent conștientă de prezenţa sa. 

Astfel, Emily auzea în mod distinct toate sunetele 
care răsunau în cameră: muzica și vocile din film, apa 
ce curgea în chiuvetă în timpul unei publicități, 
trosnetul somierei sub greutatea lui Grant și uneori, 
hohotele sale de râs. 

Era probabil întins pe un pat mare, din care 
jumătate era neocupat... Imaginea acestei jumătăţi o 
obseda. Și o scotea din minţi. Oare ce se va întâmpla? 

Părăsind Pittsburghul pentru o confruntare cu el, 
nu-și imaginase nici o clipă că lucrurile se vor petrece 
astfel. Nu era pregătită să reia relaţia cu un bărbat 
viguros, plin de o puternică influenţă a personalității, 
care o tulbura mai mult ca oricând. Îi permisese s-o 
sărute, s-o dezbrace și chiar s-o seducă. Din fericire, el 
preferase să se oprească aici. 

Trebuia să recunoască totuşi că acele câteva ore 
alături de el, înlăturaseră anii de deznădejde și 
suferință trăiţi fără dragostea unui bărbat — fără 
dragostea lui Grant — deoarece nu-l iubise niciodată 
decât pe el. 

Răceala indiferentă pe care o opunea de opt ani 
tuturor admiratorilor, dispăruse la primul sărut. Se 
simţea iar femeie. Deși nu făcuseră cu adevărat 
dragoste, știa că acum era cu adevărat a lui, în mod 
irevocabil. 

Ca frumoasa din pădurea adormită, revenise la 
viață datorită unui sărut, după o eternitate de somn 
profund. În ciuda a toate, Grant îi inspira încă o 
dorinţă puternică. Dar ei nu trăiau un basm și, din 
nefericire, el nu era Făt-Frumos care transformă visul 
în realitate... de fapt, Grant Nichols nu aparținuse 
niciodată lumii familiei Bainbridge. 

Focul se stingea în șemineu. 

Emily se ridică și se îndreptă spre bucătărie. 
Reîncălzi platoul, își turnă cu un pahar cu lapte și, cu 
mintea în altă parte, cină în câteva minute. Apoi 
rămase aşezată în faţa farfuriei goale. 

Sătulă, frântă brusc de oboseală, îi era teribil de 
somn. Şi Grant încă o obseda... 

Încheie prin a ceda în faţa evidenţei: dorea la 
nebunie să i se alăture, să se cuibărească în braţele lui 
în patul cel mare. 

— Emily... 

Nici măcar n-o atinsese, însă chiar și vocea lui avea 
efectul unei mângâieri. 

Reacţionă foarte repede, se ridică, luă farfuria, 
platoul şi paharul gol și duse totul în chiuvetă. 

— Lasă asta, spuse el. 

Ea se întorse. 

În picioare, în ușă, el purta un halat de baie roșu 
garnisit pe margini cu un $nur ca șofranul — culori 
care îi accentuau negrul părului, punându-i în 
evidență pielea bronzată, cea a pieptului care se vedea 
deasupra cordonului nu prea strâns. 

Emily își simţi inima gata să-i sară din piept. În 
aceeași clipă, o rafală de vânt violentă făcu să tremure 
obloanele și se auzi un zgomot de ramuri rupte care 
se striviră de sol. 

Era singură cu acest bărbat despre care nu mai știa 
nimic de ani de zile, într-o casă mică, în plină furtună. 

Și telefonul nu funcţiona... Erau rupti de lume, ea nu 
putea scăpa din cauza furtunii dezlănțuite și nimeni 
nu știa unde era. 

Dându-și seama de toate acestea, avu un scurt 
acces de panică și, întocându-i spatele lui Grant, 
începu să spele vesela. 

Văzând-o atât de fragilă și fermecătoare în acea 
cămașă prea largă, Grant era atât de mișcat încât uită 
că venise să caute ceva de băut. 

— Asta nu mă supără, murmură ea. 

— Ce nu te supără? o întrebă surprins. 

— Să spăl vesela, spuse ea pe nerăsuflate, 
deschizând robinetul. 

În acea clipă, Grant nu mai putu probabil rezista 
dorinţei de a se apropia. Își dorea prea mult să se 
intereseze doar de el. 

Era deja în spatele ei, întinse mâna peste umărul 
său și închise robinetul. Farfuria îi alunecă Emilyei din 
mâini și se sparse în chiuvetă. Ea păru că nici nu 
observase. Grant o îmbrăţişă, o cuprinse cu brațele, 
corpul și căldura sa — iar ea simţi că ia foc. 

— Eu, deși mă consider un bărbat căruia îi place să 
se ocupe în mod serios de casă... murmură el. Nu spăl 
niciodată vesela la o astfel de oră. 

Cu bărbia pe părul ei, se îmbătă de parfumul atât 
de feminin. 

— Ştii că n-am fost niciodată o bună gospodină, îi 
spuse ea, respirând greu. 

O strânse în braţe, apoi îi simţi în palme rotunjimea 
sânilor. Ea dădu capul pe spate, uitând de toate lângă el. 

— Da, ştiu... 

Și ridică părul blond, des, pentru a-și săruta 
însoţitoarea pe gât. 

— Pentru că treburile casnice... începu ea cu o voce 
foarte slabă. 

Îşi pierduse puterile, străbătută de fiori, în timp ce 
el revenea la sânii ale căror vârfuri provocatoare se 
simțeau prin cămașă. 

— ... nu te pasionează, încheie el încet. 

Descheie doi nasturi de la cămașa în carouri, își 
strecură mâinile sub material și cercetă pielea 
mătăsoasă de pe piept. 

— Este adevărat că ai crescut într-o casă întreţinută 
de oameni plătiţi pentru asta, continuă el. 

— Da, ai dreptate... 

Degetele lui Grant rătăceau peste pieptul ce palpita 
al Emilyei, în timp ce continua în șoaptă. 

— Surorile mele m-au învăţat că... întreţinerea unei case 
este o chestiune de obișnuinţă. Dacă vrei, te voi învăţa. 

— Da, da, vreau... 

— Nu acum, suntem prea ocupați. 

— Mă simt uneori atât de imperfectă că nu... 

— Sst! Nu spune asta, Emily. Eşti o femeie absolut 
perfectă. 

O prinse de umeri, o obligă să se întoarcă spre el și 
o privi în ochi. 

— Am fost nebun să mă întorc aici, să doresc să te 
revăd, spuse el după o tăcere. Dar mărturisesc că nu 
te-am putut uita niciodată. 

— Nici eu... 

O întrerupse cu cel mai ușor și mai tandru sărut, 
stăpânindu-și valul de dorinţă ce-l cuprinsese în clipa 
în care buzele li se atinseră. 

Nu destul de stăpân pe el însuși pentru a o mai 
săruta, se îndreptă și o privi insistent un timp. 

— Totul ne scapă când suntem împreună, spuse în 
cele din urmă cu o voce răgușită, încărcată de 
senzualitate. 

— Încă din prima clipă în care ne-am văzut, aici, în 
faţa casei, preciză ea. 

— Da. 

Ea îi luă mâinile, le îndepărtă de pe corpul său și 
degetele le rămaseră înlănţuite. 

— Poate ar trebui să încercăm să fim... mai prudenti, 
îi propuse șovăitoare, ridicând spre el ochii albaștri 
strălucitori. 

El zâmbi. 

— Da, să încercăm. Dacă te-ai uita la acel film 
împreună cu mine? 

— Eşti sigur că este înțelept? 

El îi mângâie cu privirea rotunjimea sânilor, sub 
cămașă. 

— Nu, într-adevăr, admise el. Dar îți promit să nu 
fac nimic altceva. Pe cuvânt de cerceta. 

— N-ai fost niciodată cercetaș, îi aminti ea cu un 
ușor zâmbet de reproș. 

— Cunoști prea multe despre mine. Dar surorile 
mele au fost. Este același lucru, nu? 

Cu un zâmbet înnebunitor, își eliberă mâinile și o 
mângâie din nou. 

— Grant... 

— Închei la loc această cămașă. O măsură urgentă, 
dacă vrei să-mi respect cuvântul de cercetaș. 

— Ar fi mai bine s-o fac eu însămi. 

— Poate... 

Se îndepărtă împotriva voinţei sale, deschise 
frigiderul și scoase un vas cu ceai pus la gheaţă. 

— Vrei şi tu? 

— Cu plăcere. 

Mai luă unul și în mod vizibil consideră metalul 
prea rece pentru degetele Emilyei, deoacere îl înveli 
într-un șervet. 

— Mergem? îi propuse. Cu siguranță, pauza 
publicitară s-a terminat. Vom pierde o parte din film. 

Luând-o de talie, o duse spre cameră. 

— Un film vechi minunat, al lui Frank Capra, cu 
Clark Gable, îi explică. L-am văzut deja de mai multe 
ori și nu m-am plictisit de el! 

— Datorită lui Clark Gable sau a intrigii? 

— A amândurora, desigur. Este povestea unei tinere 
fete bogate pe punctul de a se căsători cu un bărbat 

care nu-i place. Nu se sinchiseşte de el și își petrece 
timpul cutreierând ţara în lung și în lat cu Clark Gable. 
Într-o seară, într-un motel, trebuie să împartă aceeași 
cameră. Gable este, bineînţeles, admirabil şi întinde o 
pătură între cele două paturi. 

— Este foarte sugestiv, chiar tulburător... 

— Firește. 

Împinse uşa camerei, luminată numai de licărirea 
albăstruie a televizorului. Înainte de-a intra, Emily se 
întoarse spre el, brusc neliniștită. 

— Oare ea... 

— Ce? 

— Se căsătorește cu bărbatul care nu-i place? 

— Bineineles că nu! Filmul se termină bine. Bărbatul 
cel bun este cel care câștigă partida, o asigură, aţintind 
asupra ei privirea ochilor întunecaţi. Se căsătorește cu 
Clark Gable, este de la sine înţeles. 

— Ah... 

Intrară în încăpere. Grant o luă de mână, o făcu să 
se aşeze pe pat şi se instală alături de ea. 

— Nu încerca să fugi, iubito. N-ai nici o şansă să-mi 
scapi. De altfel, nici nu dorești. Eşti la fel de slabă ca 
mine în faţa tentatiei. 

— Eu ştiu să rezist, spuse ea nu prea sigură de ce 
rostise și puţin iritată de acea asemănare a ei cu o 
femeie ușoară. 

— De ce să reziști tentatiei, când este atât de 
delicios să-i cedezi? o întrebă cu o voce mai tare, 
pentru a le domina pe cele din film. Ţine, bea asta. 

Ea luă cutia metalică, înfășurată în şervet pe care 
i-o întinse încă vorbind. 

— N-am înţeles niciodată de ce morala ne obligă la 
a confunda renunţarea de bunăvoie cu virtutea. Tu 
ești o femeie senzuală, un vulcan... tot ceea ce poate 
dori un bărbat. 

— Nu sunt întotdeauna așa, se apără ea, cu obrajii 
împurpurați. In sfârșit, nu cu oricine... 

— Asta este ceea ce îmi place la tine. Iubesc femeile 
sălbatice și pasionale. Ca cea mai mare parte dintre 
bărbaţi. 

Sălbatice şi pasionale... Generaţii de Bainbridge se 
răsuceau în mormintele lor la aceste calificative 
atribuite urmașei lor. 

— Femeile? repetă ea. Acest plural nu mi se pare 
deosebit de măgulitor. 

— Incerc să fiu sincer, asta este tot. Eşti geloasă? 

— Bineînţeles că nu! 

— Între-adevăr, nu? Nici eu nu găsesc acest răspuns 
măgulitor. 

— Nu conta pe mine pentru a te linguși! Eşti deja 
destul de înfumurat! 

Fl îi dădu drumul pentru a așeza mai confortabil 
pernele. Emily profită de asta pentru a se îndepărta 
puțin, dar el o prinse şi o strânse din nou lângă el. 
Apoi tăcu și se uită la film. 

Emily își bău ceaiul, puse cuia pe covor și încercă 
în zadar să-și concentreze atenţia asupra eroului cu 
suflet atât de nobil pe care-l juca Clark Gable. Spre 
deosebire de Grant, ea nu avea nimic dintr-o pasăre 
de noapte. Şi în căldura braţelor însoţitorului său, cu 
capul pe umărul lui, simţi o stare atât de plăcută, încât 
foarte repede adormi. 

El se degajă cu precauţie, se ridică și închise 
televizorul. Apoi, cu gesturi foarte blânde, o ridică 
ușor pe Emily și trase păturile de sub ea, făcând-o să 
alunece sub ele. 

Văzând că ploaia încetase, întredeschise fereastra. 
Apoi își scoase halatul, îl aruncă pe un scaun și se 
întinse lângă Emily. 

În mod instinctiv ea se cuibări lângă el și Grant știu 
atunci că va avea mari greutăţi să adoarmă în 
asemenea condiţii. 

Cu o mână peste el, ea oftă în somn, ca și când visa 
plăceri pe care nici nu încerca să și le imagineze. Îi era 
atât de frică să nu se aprindă, să nu devină nebun de 
dorinţă... Nemișcat, neindrăznind nici s-o mângâie, 
încerca să-și stăpânească bătăile grăbite ale inimii. 

Curând, mâna Emilyei alunecă peste abdomenul 
lui Grant, peste coapsele lui. Își tinu respiraţia, evitând 
să se miște, făcându-se că doarme. Dar dorinţa de a o 
poseda deveni rapid de o violență insuportabilă. Așa 
că, îndepărtă cu delicateţe mâna Emilyei şi o așeză pe 
cearșaf. 

În acel moment își aminti de fotografia lui Harold 
Harrison, publicată de un ziar din Pittsburgh. Un 
bărbat cu un aer prefăcut de mic cucernic, absolut 
stupid și antipatic, acest Harrison... Celibatarul cel mai 
cunoscut și briliantul cel mai râvnit din Pennsilvania, 
după autorul articolului. 

De fapt, cu înfățișarea sa de mare nătărău arivist, 
Harrison părea ţeapăn. În orice caz, aceasta era 
părerea lui Grant, care nu reușea să și-o imagineze 
pe Emily în brațele acestei momâi. Totuși, se va 
căsători cu el... În cazul acesta, în ciuda iubirii 
pătimașe pe care i-o purta Grant, nu va mai fi 
niciodată ceea ce fusese în timpul unei scurte nopți 
furate destinului. 

Acum, o înţelegea de ce îl părăsise cu opt ani mai 
înainte. Chiar dacă, rănit iremediabil de ruptura lor 
bruscă, n-o putuse uita niciodată pe Emily, ştia că de 
acum înainte ea aparţinea unei lumi strălucitoare și 
prefăcute, al cărui limbaj el nu-l vorbise niciodată. 

Odinioară, după despărțire, fusese tentat să devină 
genul de om pe care îl aprecia Rosalind Bainbridge. 
Renunţase însă foarte repede, descoperind că nimeni, 
nici măcar Emily, nu merita să-și sacrifice libertatea de 
a fi și a gândi. 

Făcea mai bine să accepte căsătoria apropiată a 
Emilyei cu un bărbat din lumea sa. Se hotărî să se 
scoale înainte de ivirea zorilor, să plece înainte ca 
tânăra femeie să se trezească şi să n-o mai vadă 

niciodată. Oricum, dacă lumea familiei Bainbridge îl 
aruncase ca pe un altoi nefolositor, în viaţa pe care 
și-o alesese nu era nici un loc pentru Emily. 

Da, Grant s-ar fi disprețuit să aştepte indiferent ce 
de la această femeie copil care îl trădase deja atât de 
crud. Atunci, ce voia oare să-i dovedească? Era oare 
dorinţa de răzbunare? Poate. 

Cu toate acestea lui nu-i plăcea răzbunarea. Şi 
încercase s-o uite pe Emily şi să iubească pe altcineva. 
De fiecare dată, pasiunea pentru Emily înlăturase 
totul, reaprinzând durerea despărțirii. Acum, era 
rândul ei să cunoască părăsirea și această suferinţă. 

Pe neașteptate, în somn, Emily murmură numele 
lui Grant. 

Cu inima palpitând, ciuli urechile. 

Dar nu mai spuse nimic şi se apropie de el, sau mai 
degrabă se cuibări lângă el, îmbrățișându-l şi 
atingându-l cu tot corpul. 

Grant avu impresia că brusc, prin vine îi curgea foc. 

Nu era decât un imbecil moale, un idiot care 
aiurează imediat ce era vorba de această femeie care îl 
obsedase timp de opt ani mai lungi decât secolele. 

Acesta fu ultimul gând, cea mai dulce mânie, 
înainte de a adormi în brațele Emyliei. 

Capitolul 5 


În jurul casei în stil rustic, totul era calm, spălat, 
strălucitor după violenţa furtunii. 

Roua făcea să scânteieze roșul frunzelor pe 
ramurile arțarilor și mestecenilor. În apropirea casei, 
un spațiu destul de mare fusese luat din pădure 
pentru livada în care piersici și meri se învecinau cu 
cireși, caiși și pruni. 

În locul tufișurilor de odinioară, se întindea de 
asemenea o grădină. Hortensii albastre se aflau aici 
alături de tufe de margarete albe și de tulpini lungi 
acoperite cu flori roz de nemțișori de câmp. 

Dovleci enormi, de un portocaliu strălucitor, se 
odihneau în iarbă. Şi vântul ușor agita încet știuleţii de 
porumb. 

În camera casei, o rază de soare făcea o pată de 
lumină la picioarele patului unde Emily și Grant 

dormeau încă, îmbrăţișaţi ca doi iubiţi după o noapte 
de dragoste. Fereastra întredeschisă lăsa să intre 
parfumul proaspăt al pădurii. O veveriță țopăia lângă 
perete și, înainte de a sări în copaci, făcu câteva salturi 
pe covorul de frunze cu un zgomot ușor care o trezi 
pe Emily. 

Deschise ochii și își văzu mâna pe pieptul lui 
Grant. 

O mână fără inel pe deget, Rosalind și Harold 
hotărând să depună într-un seif de bancă diamantul 
de mare valoare oferit de familia Harrison. Emily nu 
făcuse din asta o dramă, dimpotrivă: considera 
bijuteriile incomode, stânjenitoare, mai ales inelele, 
înțelegându-l astfel pe logodnicul său. 

Așa cuibărită în braţele lui Grant, i se păru 
imposibil să devină soţia altuia în afara lui. 

Unica sa iubire, prea pasionantă, îi distrusese oare 
șansele de a iubi un alt bărbat? Își putea oare asuma 
această căsătorie? Trebuia. Michael avea nevoie de un 
tată şi ea ar fi fost în sfârșit în mod oficial mama lui. 
Anii treceau şi nu-i rămăsese prea mult timp de trăit cu 
fiul său înainte ca el să-și ia zborul. 

Îşi dădu seama dintr-o dată că nu știa nimic despre 
viața pe care o dusese Grant în timpul acestor ultimi 
opt ani. Nu făcuse nici o aluzie la o carieră, la munca 
sa. Devenise oare medic? Sau îşi abandonase studiile 
pe drum? 

Căsătoria reprezenta pentru Emily independenţa și 
o speranță de a eroda din puterea mamei sale. Și se va 
căsători cu un bărbat, nu în mod obligatoriu bogat, 
dar care să-i ofere libertatea. 

De ce oare aceste gânduri absurde? Grant n-o voise 
niciodată de soţie. O dorise, dar n-o iubise cu 
adevărat. Altfel, ar fi reacţionat cu totul diferit aflând 
despre sarcina sa. 

Grant se trezi la rândul său, o simţi pe Emily lângă 
el și la început crezu că încă visează. 

Dar acel păr auriu împrăștiat pe perna sa? Acel corp 
delicat, cald, strâns lângă al lui? Nu, nu visase. De-abia 
se mișcă și o sărută pe gât. Surprinsă, ea scoase un 
strigăt ușor. El prinse curaj şi puse stăpânire pe gura sa. 

Descumpănită, i se tăie răsuflarea, o regăsi și luptă 
pentru a se elibera. 

— Calmează-te, iubit-o, murmură el acoperind-o cu 
corpul său. De ce dai impresia că nu ești de acord? 

— Pentru că... nu te-am văzut de opt ani și... voi 
suporta probabil consecinţele... 

— Știu. 

— Credeam că totul se terminase între noi, Grant. 

— Şi eu la fel. Îmi spuneam că ești o femeie urâtă 
și grasă, mamă a trei plozi urâţi foc... Făceam bine, 
Emily, pentru că dacă mi te imaginam cum ești acum, 
aş fi înnebunit. 

Îşi înfășură o șuviţă blondă în jurul degetului, cu 
un aer grav şi visător. 

— De altfel, exact asta s-a întâmplat cât te-am văzut 
în fotografiile de la logodna ta, într-un ziar din 
Pittsburgh, reluă după o clipă. Ştiam că totul era 
terminat între noi și totuși trebuia să te revăd... pentru 
ultima dată. 

Emily fu frapată de ușoara tristeţe pe care o observă 
în vocea sa când rosti acele ultime cuvinte. 

— Vezi, Emily, n-am pic de voinţă când este vorba 
depre tine. Tu eşti un drog și eu sunt dependent. 
Vreau să mă dezintoxic, dar nu reușesc. Când drogul 
se află sub ohii mei, ca acum, nu mă pot stăpâni să 
gust, chiar dacă știu că asta mă distruge. 

— Să guști... repetă ea. Așadar, asta faci în acest 
moment? 

— Nu chiar. 

Răspunsul era enigmatic și tonul ciudat de 
amenințător. Emily se simţi stânjenită în timp ce el îi 
săruta gâtul, bărbia și urca spre buze. 

— Grant, vreau să-ţi vorbesc, reuși să spună. 

— Ei bine, eu nu. Nu acum. 

Vru să-i scape, dar el o reţinu mai ferm, cu toată 
greutatea corpului asupra ei. În cele din urmă, 
luându-i bărbia între degetele bronzate de soare, o 
împiedică să miște capul şi o sărută din nou. 

Orice rezistență a Emilyei dispăru în faţa 
incredibilei tandreți a acestui sărut, în timp ce Grant 
îşi strecură mâinile sub cămașa în carouri, făcând să 
sară ultimul nasture. 

Îi mușcă lobul unei urechi, apoi pe al celeilalte și o 
studia toată, prin mângâieri tot mai îndrăzneţe, 
neluând în seamă slabele ei mișcări de refuz. 

— Grant... Nu... Nu putem! îngăimă ea în cele din 
urmă, străbătută de fiori de plăcere. 

— De ce nu? murmură el. 

Gura și dinţii lui pe vârfurile sânilor provocatori 
parcă ar fi gustat deliciasele fragi din pădure. 

Cunoștea femeile și regiunile sensibile ale 
trupurilor lor, ca un adevărat expert. Şi se folosea de 
toată arta sa pentru a înfrânge voința Emilyei, tot mai 
sigur pe el. Prin chinuri delicioase, o făcu să 
înnebunească de dorinţă. O aduse cu abilitate în 
pragul extazului. Era o tânără delicată în mâinile unui 
pirat ferm, hotărât să meargă până la capăt. 

— Oh! Grant, te implor... 

— Să mă opresc sau să continui? o întrebă el în 
şoaptă, între două sărutări înnebunitoare. 

— Să... să... 

O privi un moment insistent, în ochi, zâmbind de 
nehotărârea ei. 

Ea trebui să facă un efort supraomenesc pentru a 
rosti cuvintele care contraziceau sentimentele pasionate 
care îi ardeau inima și dorinţa care îi cuprinsese trupul. 
În cele din urmă, reuși să murmure: 

— Să... te oprești... 

El nu spuse nimic, dar îi simţi suflul râsului pe 
pielea sa. Și fără să aştepte, o acoperi cu sărutări de la 

frunte până la urechi. Avu impresia că este absorbită 
de un val de pasiune şi că deodată plutește în 
derivă. 

— Dacă ne-am scula? îi sugeră cu o voce 
tremurătoare. Voi pregăti micul dejun și vom sta de 
vorbă, vom socoti ce trebuie de făcut... 

El nu răspunse imediat și rămase nemișcat, cu 
capul pe abdomenul Emilyei. 

— Știu ce vom face! declară dintr-o dată și se întinse 
din nou lângă ea. Vei fi micul meu dejun în pat... Mai 
întâi, te voi săruta aici... 

Și puse buzele pe pieptul ei. 

— Este bun... Fiecare parte din tine este dulce ca 
mierea, cu toate că unele locuri sunt și mai delicioase 
decât altele. Și apoi, ești caldă. 

Se culcă peste ea, strivindu-i sânii de pieptul său, 
lipindu-și şoldurile de ale ei, deschizându-și drum 
între picioarele ei. 

— Opreşte.-te... 

— Ştii bine că este prea târziu. Și acum, gura ta. 

— Grant! 

Își agita capul pentru a evita acele buze, făcând să-i 
zboare părul ca o ploaie de aur pe umerii lui Grant. 

— Nu! 

— Nu lupta, Emily. Este o bătălie pe care am 
pierdut-o deja amândoi, altfel nu ne-am fi aflat în 
această stare acum. 

Vru din nou s-o sărute. 

— Nu! 


El râse de atitudinea dramatică a Emilyei și de 
evidenta neputinţă a tinerei femei în faţa forței sale 
fizice şi a hotărârii sale. 

— Grant, încetează să mă chinui... pasiunea 
senzuală nu înseamnă nimic fără înţelegere. 

— Ah! nu, nu-mi spune asta! Nu tu! Lecţia aceasta 
m-a costat foarte scump și tu ești cea care mi-a 
predat-o. Îţi amintești? Mi te-ai oferit și am descoperit 
că asta nu însemna nimic pentru tine. Din nefericire, 
în bătălie mi-am lăsat inima și asta, iubita mea, este un 
lucru care doare... foarte tare. De-abia după opt ani 
mi-am revenit. 

— Nu înţeleg ce vrei să spui. 

— Oh! ştiu. Dar înainte de a termina cu tine, vei 
avea poate o idee despre chinurile în care m-ai 
aruncat. Consideră această a doua și ultimă 
îmbrăţișare drept cadoul meu de nuntă. Mai târziu, 
când vei fi în pat cu acea bucată de gheaţă, acel bărbat 
atât de... care este cuvântul mamei tale? Ah! da, 
convenabil... Ei bine, în pat cu acea paiaţă convenabilă 
cu care te vei căsători, vreau să-ţi amintești de mine și 
de ceea ce ai distrus acum opt ani, pentru că nu eram 
destul de bogat și destul de convenabil. 

Ea îl asculta încremenită. 

— Cum se spune, nu poți avea totul în această viaţă, 
continuă el. Trebue să alegi. Dar curând, vei descoperi 
că sunt lucruri pe care poziţia socială şi banii — chiar 
o avere atât de mare ca a familiei Harrison — nu le 

poate cumpăra. De exemplu, care? O dragoste ca a 
noastră... Așa că, pentru a umple golul, vei face copii, 
convenabili și ei. Vei organiza vânzări de caritate, îți 
vei juca rolul de stăpână a casei la cinele de afaceri 
importante pentru cariera paiaţei. Vei purta haine 
scumpe și cronicarii mondeni vor scrie lungi articole 
despre călătoriile voastre la Saint-Moritz, la Monaco, 
sau în altă parte, acolo unde se întâlnesc oamenii de 
felul vostru. Și poate într-o zi îţi vei lua un amant 
discret. Dar mă îndoiesc că un tânăr întreţinut poate 
să-ţi dea ceea ce cauti. 

Emily nu înțelegea nimic din acest discurs ciudat. 
De fapt, ce voia să-i spună? 

— Ai avut întotdeauna totul și atât de ușor încât nu 
știi nimic despre ce înseamnă să doreşti, continuă el. 
Dar după această zi, eu nu voi mai fi aici, fetiță 
răsfăţată. Vei avea totul, cu excepția mea. 

Aşadar, voia să se răzbune... 

— Grant, nu. Eu... 

O amuţi cu un sărut la fel de furios ca vorbele lui. 

— Şi acum, să facem dragoste. Mi-e foame și de atât 
de mult timp... Opt ani. 

— Nu. Nu vreau. 

— Minti. 

O privi lung, sorbind din ochi trupul gol ca și când 
voia să-și întipărească în memorie fiecare amănunt, 
prevăzând viața îndelungată pe care o va petrece fără ea. 

Părea că ezită, dar ea ştia că dacă se hotărâse să o 
posede, nimic nu-l va opri. 

Capitolul 6 


Afară, scurte rafale de vânt scuturau ramurile 
copacilor și funzele se învolburau într-o ploaie de 
culori roșu şi ocru până pe sol. În cameră, se ducea o 
luptă tăcută în arena delimitată de cearșafuri din 
bumbac și o pătură din moahair. 

Grant nu se mai mișca. În pofida dorinţei sale 
pentru femeia pe care o ţinea în braţe, ezita, 
regretându-și tirada și comportamentul faţă de ea. 

Simţea pe piept bătăile rapide ale inimii Emilyei. 
Vedea o emoție puternică în albastrul prea strălucitor 
al ochilor săi. 

Îi era oare frică de el? Simti brusc dorința de a o 
linişti. Era atât de tandră când uita regulile ipocrite ale 
familiei Bainbridge! 

Grant înţelese că în ciuda suferințelor îndurate 
din cauza ei, toată fiinţa sa refuza să-o rănească 

oricât de puţin. Numai o brută i-ar fi putut face de 
bunăvoie rău unei femei atât de fragile. 

Respiră adânc pentru a-şi recăpăta controlul asupra 
lui însuși. În aceste împrejurări, cu Emily goală, 
splendidă, fremătând lângă el, în intimitatea 
propriului pat, frământările conștiinței sale îl 
supuneau la cazne. 

De ce să n-o ia imediat? Dorea mai mult decât orice 
pe lume dezlănţuirea simţurilor lor. În acel moment, 
constrângerile familiei Bainbridge devenind cenușă în 
focul pasiunii, Emily va fi pur și simplu o femeie în 
brațele unui bărbat pe care-l iubea. 

Şi în sfârșit își dău seama de ceea ce căuta cu o 
impulsivitte atât de disperată și oarbă: posesiunea 
fizică nu-i ajungea; în realitate, dorea ca ea să-l 
iubească din nou... Iar dragostea era un dar acordat în 
mod liber , care nu putea fi luat cu forţa. 

După o lungă tăcere, Grant vorbi în cele din urmă, 
cu o voce foarte blândă: 

— Cum vrei, Emily, spuse el. Nu te pot obliga să 
răspunzi dorinţei mele. 

Ea ridică privirea, neincrezătoare, dezorientată. Se 
așteptase la orice, în afară de această subită și tandră 
înțelegere, care-i părea și mai amenințătoare decât 
dorința de răzbunare pe care şi-o manifestase până 
atunci. 

Ultima apărare a rezisteţei sale se prăbuși. Emily se 
declară învinsă. Cu mâinile care îl respinseră, mângâie 
brațele, umerii și ceafa lui Grant. Cuprinzându-i gâtul, 
privea cu înfrigurare forma senzuală a gurii aflate atât 
de aproape. 

El n-o sărută, hotărât să aștepte până când i-o va cere. 

Cu un foarte ușor oftat de dezamăgire, ea își afundă 
degetele în părul des și negru, jucându-se o clipă cu 
șuviţele brune. 

Grant nu făcu nici o mișcare. 

Conștientă dintr-o dată de liniștea surprinzătoare 
care-i învăluia, pe el, pe ea, încăperea, își tinu 
respiraţia. Timp de câteva secunde care îi părură o 
eternitate, timpul se opri. Ar fi trebuit să se ridice 
dintr-o săritură, să-și ia hainele, să-și adune ce-i mai 
rămăsese din demnitate, să iasă, să se ducă la 
Volkswagen și să fugă. Dar rămase acolo, întinsă pe 
acel pat, goală complet, lângă Grant. 

Luând această ezitare drept acceptare, el îi mângâie 
încet părul. Ea simți nevoie să-l atingă cu aceeași 
tandrete. Era oare chiar atât de rău să se abandoneze 
acestor minunate senzaţii? 

Simti mâna lui Grant alunecându-i pe sub păr până 
pe ceafă. Cu vârful degetului, urmă forma delicată a 
urechilor. Un fior de plăcere se propagă prin tot 
corpul  Emilyei, ca un curent electric. Se mișcă 
unduios, provocator şi murmură: 

— Sărută-mă. 


El împinse cearșaful lung de pe trupurile 
înfierbântate. Pătura alunecă la picioarele patului... și 
Grant puse stăpânire pe buzele Emilyei. 

Când gurile li se contopiră, ea gemu. 

Fu un sărut lung, mai întâi foarte blând, voluptuos 
și din ce în ce mai pasionat. Emily pierdu noțiunea 
de spaţiu. Lumea se învârtea în jurul ei. Grant o ducea 
cu el până la stele. Acolo, totul era negru tăciune și foc 
orbitor, cald și frig pasiune și înverșunare. 

Unicul punct de ancorare în realitate era Grant, 
căldura coapselor lui, forța braţelor și atingerea pielii 
sale. 

Emily îi șopti la ureche cuvinte necontrolate, 
cuvinte de dragoste, cuvinte arzătoare, mărturisiri, 
taine. Mâinile sale nerăbdătoare îi studiau lăţimea 
pieptului, spatele, șoldurile. 

Era atât de mult timp... Opt ani. 

Acum, era o femeie capabilă să deosebească 
paradisul acestei iubiri, de infernul pierderii sale. 

Se mișcau împreună în eternul ritm al dorinţei. 

— Acum, Grant..., murmură ea. Nu mai pot să 
aştept. 

El veni în ea. Și strigătele izbucniră din adâncul 
fiinţei sale, în timp de o explozie de senzaţii o copleși, 
o sufoca, murea, reînvia, iubea. 

Grant se pierdu în ea. Se îmbrăţișară și mai strâns 
în clipa în care se abandonară împreună extazului. 

Încă întinsă, cu capul lui Grant pe abdomen, Emily 
își recăpătă respiraţia. Bătăile inimii i se domoliră. Era 
saturată de dragoste, obținuse în sfârșit ceea ce dorise 
cu atâta disperare. 

Cu vârfurile degetelor, mângâia șuvițele brune 
scurte, moi ca mătasea, care se ondulau pe ceafa lui 
Grant. Se mira că nu se simţea vinovată. 

— Ei bine? spuse el foarte încet, fără să se miște și 
ea avu impresia că-l aude zâmbind. 

— A fost minunat, murmură ea cu un fel de 
timiditate pe care nu și-o cunoștea. 

In ochi îi străluciră lacrimi pe care și le stăpâni cu 
o clipire a pleoapelor, întrebându-se cum putuse trăi 
fără el în timpul acestor lungi opt ani. 

Grant se îndreptă și se întinse peste ea. 

— Nu-mi place că vorbeşti la trecut, prinţesă, spuse el. 

Atinse uşor buzele, pleoapele însoţitoarei sale și în 
treacăt genele. Şi curând, stupefiată, uluită, ea înţelese 
că o dorea din nou. 

— Oh! Grant, nu, tu nu... începu ea roșind. 

— Ba da. Vreau s-o iau de la început. Și tu? 

Emily zâmbi. 

— Şi eu. Oh! Da, şi eu. 

Capitolul 7 


Emily își revenea încet din somn. Asemenea unei 
ființe cu aripi ce deschide ochii în interiorul crisalidei 
sale, trecu prin mai multe stări succesive de 
semiconștiență înainte de a fi complet trează. Mai întâi fu 
frapată de liniște. Nici un zgomot afară, nici în casa rus- 
tică adâncită în penumbra sfârșitului de după-amiază. 

Nimic nu se schimbase și totul era altfel... Se simţea 
aceeași şi o alta, această ultimă potolire a dragostei o 
mulțumise pe deplin. 

Zâmbi la amintirea îmbrățişărilor lui Grant, a corpului 
său minunat, a pasiunii împărtășite, a cuvintelor rostite 
și a promisiunilor murmurate... Toate acestea se 
întâmplaseră oare cu adevărat? Nu în vis, ci în realitate? 

Cu o vagă neliniște, Emily întinse mâna spre Grant. 

Nimeni lângă ea. Nimic decât o adâncitură în 
pernă, dovadă că el își pusese capul acolo. 

În timp ce dormea, Grant plecase, fără ea. 

O tristeţe amestecată cu teamă îi strânse inima. 

Pipăi cearșaful, perna și constată răceala țesăturii 
sub degete. Plecase aşadar de câteva ore. 

Și respirând parfumul lui Grant care se impregnase 
în pat, îi resimti dureros absenţa. 

Avu un îngrozitor sentiment de părăsire. Oare de 
ce plecase? Unde? Și când? 

Emily se ridică și se înfioră când picioarele îi 
atinseră dalele reci. Goală în lumina cenușie, 
contemplă camera. 

Totul îi amintea de Grant. Mobilele simple și 
funcţionale, geamurile strălucitoare, pereţii albi, 
proaspăt vopsiți, perdelele de culoarea tutunului, 
aceeași culoare ca a păturii de mohair. Pe balansoar, 
lângă fereastră își descoperi geanta de călătorie, 
deschisă, cu conţinutul în dezordine, cum și-o 
reamintea. Grant i-o adusese din mașină pe acest 
scaun, înainte de a părăsi casa. 

Își luă de acolo lucrurile de toaletă și alergă în vârful 
picioarelor până la baie unde umplu cada cu apă caldă. 

Rămase mult timp în baie, nemișcată, la pândă, 
sperând să audă mașina lui Grant, pașii săi în casă, 
vocea lui strigând-o. Întrebările i se îmbulzeau în 
minte, întrerupte de imagini ale orelor lor de 
dragoste, și toate acestea erau dominate de 
îngrozitoarea impresie că pierduse totul. 

Când apa deveni călduță, își spălă părul și ieși din 
baie. După timpul necesar să se șteargă, să se spele pe 

dinţi, să-și pieptene rapid părul ud, se întoarse în 
cameră. Acolo, scoase din geantă primele haine care 
îi căzură în mâini și îmbrăcă niște pantaloni din catifea 
de culoarea turcoazei, un pulover negru și niște 
pantofi cu toc jos. 

După ce făcuse patul cu foarte multă grijă, se duse 
în bucătărie. 

Găsi o cutie cu supă într-un dulap, o încălzi, o 
turnă într-un bol și se instală la masă. După ce o 
mâncă, rămase așezată și continuă să pândească 
fiecare zgomot, privind fix bolul gol. 

Liniştea era exasperantă. Grant nu se întorcea... 
Oare nu mai voia s-o vadă? Da, iată de ce dispăruse. Îşi 
înăbuși un oftat. O clipă, încercă să se liniştească, 
spunâdu-și că dramatiza, că această absenţă nu 
însemna nimic precis... Imediat, îndoiala cuprinse din 
nou. Oare unde era el? 

Să regăsească pasiunea lor mai arzătoare decât în 
prima zi, fusese minunat, incredibil. Dar totul se 
întâmplase atât de repede! Prea repede oare pentru 
Grant? În acest caz, putea crede că făcuse o mare 
greșeală... 

Pentru prima dată, Emily se simţi vinovată faţă de 
logodnicul său și de mama sa. Se gândi la biletul lăsat 
în atelier pentru Rosalind, își aminti de încrederea pe 
care i-o arătase Harold. Nu merita să fie atât de rău 
tratat. După ce-i promisese în mod oficial că-l ia de 
soţ, iată ce surpriză îi rezerva... 

Reproșurile conștiinței sale n-o lipsi totuși complet 
de luciditate. Nu putea nega forța, în mod miraculos 
intactă după atâţia ani, a sentimentelor sale pentru 
Grant. Bărbatul care nu-i convenea era Harold, nu 
Grant. 

Rătăci dintr-o încăpere în alta, ieşi de mai multe ori 
și făcu înconjurul casei, ascultând zgomotele pădurii 
și pe cele ale rarelor mașini care treceau pe șosea, la 
capătul drumului. 

Două ore mai târziu, se înnoptase şi se așeză din 
nou în bucătărie. Emily nu-l mai considera pe Grant 
ca pe eroul din basmul său, ci ca pe campionul 
dezertorilor. Merita cert medalia de aur pentru geniul 
său în arta de a fugi. 

O lăsase acolo încă o dată, părăsită fără un cuvânt 
de explicaţie, exact în același mod ca în urmă cu opt 
ani. Devenea atât de proastă îndată ce avea de-a face 
cu el! Complet nebună... Până la a se arunca în braţele 
și în patul lui. Trecând peste tot, ar fi putut cel puţin 
să rămână politicos și să-i spună un cuvânt de adio. O 
tratase ca pe o cucerire trecătoare, o femeie de nimic... 
La acest gând simţi un nod în gât. Pilula era amară, 
greu de înghiţit. 

Și pe neașteptate, fu mulțumită că el nu rămăsese. 
Oricum, ce şi-ar fi putut spune? 

Și-l imagnă cu zâmbetul său superb și acel ton 
ironic, puţin insensibil... „A fost fantastic, iubito, 
aproape la fel ca în frumoasele vremuri de demult“. În 

caz că nu ar fi ales o formulă mai simplă, de genul: „pe 
curând şi mulţumesc pentru tot“... sau „vorbim la 
telefon... da,ţinem legătura! Dă-mi un semn când treci 
prin zonă“. 

La acest ultim gând își îndoi coloana 
vertebrală, ca pentru a evita niște lovituri. Imediat 
se ridică şi trâni scaunul pe podea. Se îndreptă 
spre cameră  ștergându-și furioasă lacrimile cu 
dosul mâinii. 

Ah! nu, fără lacrimi! Nu pentru el, niciodată. Avea 
inima frântă, da, însă plină de mânie! Îşi îndesă în 
geantă hainele, în stare jalnică, pe care le purtase la 
sosire, la fel și lucrurile de toaletă. În mod sigur, nu va 
aştepta ca el să se hotărască să revină! 

Evită totuși să arunce o privire spre pat, de teama 
de a se gândi la tulburătoarea frumuseţe întunecată și 
viguroasă a lui Grant. Degetele începură să-i tremure. 
Absent, părea și mai prezent. ÎI vedea pretutindeni, în 
fiecare încăpere, în toate obiectele, în fiecare clipă, în 
memoria sa. 

Cum va face oare să supraviețuiască acestei zile? 

Acum se înnoptase. Casa era  cufundată în 
întuneric. Emily luă geanta și ieși din casă, hotărâtă să 
pornească imediat la drum spre Pittsburgh și să 
regăsească mai repede atmosfera rece și strictă a casei 
Bainbridge unde durerea, tristeţea, neliniștea și teama 
nu aveau dreptul de a fi admise. 

Acest gen de slăbiciuni erau ignorate la familia 
Bainbridge. acolo nu erau niciodată învinși şi lacrimile 
erau de prost gust, o lacună de neiertat în cunoașterea 
regulilor societăţii. 


Se înnoptase de mult timp când Grant își parcă 
vechea maşină albastră în luminiș, la câţiva metri de 
casa în stil rustic. Volswagenul dispăruse. 

Emily plecase... Un acces de tristeţe îi strânse 
inima. Casa îi păru tristă, pierdută în întuneric, sub 
copaci. Niciodată nu dorise mai puţin să se întoarcă 
acasă și să-şi pună din nou la loc de cinste 
singurătatea. 

Făcu să alunece cheia în broască, deschise ușa și 
pătrunse în salonul mic. Își scoase haina din piele de 
oaie şi o aruncă pe un scaun. Era inutil s-o strige pe 
Emily. Propria sa voce în casa goală ar fi răscolit iar în 
el nevoia vitală de această femeie, din nefericire 
incapabilă să-l ia așa cum era. 

leşind de aici, în acea dimineaţă, își asumase în 
mod conștient riscul de a n-o mai găsi la întoarcerea 
sa. Dar trebuia să se îndepărteze pentru a se gândi la 
ceea ce se întâmplase, pentru a-şi pune ordine în idei. 
Și pentru a fi cu totul sincer, se temuse că ea voia să 
plece și preferase să n-o vadă ieșind din casă 


88 


În cele din urmă, Grant își spuse că plecarea 
Emilyei era inevitabilă, absenţa sa previzibilă și perfect 
logică. Cu toate acestea se simţea tulburat, ciuntit de 
o parte din el însuși. 

Îşi aminti chipul său încântător, ochii albaștri 
strălucitori când o acoperise cu trupul său. Gura 
dulce, delicioasă. Buzele delicat conturate, ca două 
petale de trandafir. Zâmbetul său... 

De ce oare trebuia să se îndrăgostească de o 
Bainbridge, amantă pasionată dar tânăra femeie 
rece, fragilă și tăioasă ca un porțelan chinezesc? Și 
de ce naiba îi povestise mătuşii Peggy că dorea s-o 
revadă? 

Își spuse că voise s-o revadă pe Emily pentru a-i da 
o lecţie... Să pună punctul pe i referitor la căsătoria sa 
cu acel put de petrol ambulant. Și să-și dovedească lui 
însuşi, cu aceeași ocazie, că ea nu-i mai inspira nimic. 
Și acum, după această frumoasă lecţie, ea mergea 
liniștită cu mașina spre Pittsburgh și spre foarte 
convenabilul Harrison. Și în timp ce el chibzuia cât de 
dificilă îi va fi pe viitor viaţa fără Emily, ea se întorcea 
la lumea ei liniștită și la viaţa sa fără valuri. 

„La naiba cu ea!“ își spuse, îndreptându-se spre 
bucătărie prin întuneric. Deschise frigiderul și scoase 
o bere. 

După ce se gândise bine, se întorsese pentru a 
vorbi în mod serios cu Emily despre eventualitatea 
unei vieţi împreună. Oh! fără a spera prea mult... 

Pentru că ea plecase, nu-i mai rămânea decât să arate 
că știe să piardă. Nu va mai încerca niciodată s-o 
revadă, asta-i tot. 

Deschise din nou frigiderul și luă un ambalaj din 
carton cu șase sticle de bere. 

„La naiba cu sobrietatea! La naiba cu luea întreagă, 
înclusiv cu Emily Bainbridge!“ se gândi el. Cu mica 
sticlă în mână și ambalajul de carton sub braţ, se duse 
până în cameră. Fără să aprindă lumina se lăsă cadă pe 
pat, puse cutia pe noptieră, luă telecomanda și alese 
canalul care transmitea filme vechi. 

Destupă sticla și bău câteva înghiţituri, privind 
atent ecranul: Dustin Hoffman și Ann Bancrofft... 
recunoscu „Laureatul“, realizat de ononimul său, Mike 
Nichols. Un film deseori foarte ciudat, pe care îl 
revedea întotdeauna cu aceeași plăcere. Dar în seara 
aceasta nu-i acorda decât o privire distrată, atât de 
mult era obsedat de Emily. 

Mâine își va relua munca. Din fericire, va fi prea 
ocupat pentru a se mai gândi la Emily. Medicul care 
ieşea la pensie și pe care-l înlocuia la clinică îl 
avertizase că munca era copleșitoare. 

Pentru prima dată după o lună, Grant se gândea la 
munca sa cu bucurie. Epuizat după trei ani în Africa, 
într-un spital din junglă, își luase câteva săptămâni de 
odihnă înainte de a-şi croi un drum în viaţă. Și acum, 
aştepta cu nerăbdare ziua de mâine. 

În materie de mobilier, Rosalindei îi plăcea mai 
presus de orice secolul al XVIII-lea european, în 
special francez. Şi în salonul familiei Bainbridge, 
totul era Ludovic a XV-lea: mobilele, covoarele, 
lustrele, portelanurile sau colecția de truse de scris. 
În stilul dar și din epoca lui Ludovic al XV-lea, 
deoarece aceste comori fuseseră, evident, alese atât 
pentru valoarea investită în ele, cât și pentru 
frumusetea lor. 

Rezervat vizitatorilor și interzis categoric copiilor și 
câinilor, salonul era puțin adecvat odihnei şi 
conversaţiei. Acest mic muzeu sacru măgulea mai ales 
vanitatea Rosalindei. 

Harold se așezase într-unul din preţioasele fotolii și 
sub un portret întunecat în ulei din ultima perioadă a 
pictorului american Howard Logan Hildenbrand. Bea 
cafea dintr-o ceașcă de Sevres cu o eleganţă atentă de 
mic marchiz. Chipul acoperit de pistrui exprima un 
respect plin de îngâmfare în timp ce Rosalind își 
expune planul de bătaie pentru nunta ce va avea loc 
peste două zile. 

Părând că o ascultă pe Rosalind, Harold o observa 
pe Emily. Instalată în fotoliul cel mai apropiat de al 
său, purta magnificul diamant al familiei Harrison. Să 
vadă acea bijuterie pe această mână fină - care observă 
că tremura puţin - îl umplea pe Harold de o cuvioasă 

mândrie de proprietar. În două zile, această femeie 
tânără și frumoasă va fi soţia sa, o fericire maritală cu 
atât mai mult cu cât nu putea crede în șansa sa. 

Îi admira frumusetea rece, elegantă, calmul, 
manierele aristocratice perfect rezervate. 

Timid cu femeile, Harold nu știuse niciodată cum să 
le vorbească, nici ce să le spună. Autoritatea lor îi dădea 
neplăcute complexe de inferioritate. Ani de zile, o 
anume Lauren Carlyle îl jucase pe degete. Și cu un an în 
urmă, o întâlnise pe Emily cu ocazia unei recepții 
mondene. În faţa reticentei sale, se simţise în sfârșit 
bărbat. Şi adunându-și tot curajul, se despărțise de Lauren 
Carlyle pentru a-i face curte domnișoarei Bainbridge. 

Dorinţa de-a o lua de soţie data din seara primei lor 
întâlniri, dar simțind la ea o oarecare reţinere, îi dăduse 
timp să devină mai sociabilă. Fără să se formalizeze 
câtuși de puţin de această rezistenţă, demonstrată de 
toate femeile pe care le cunoscuse până atunci. 

Cu Emily el era șeful, bărbatul. Ameţit de această 
putere nouă, se transformase rapid în tiran. Era 
suficient să dea ordine, în fond rezonabile, pentru ca 
ea să i se supună. Cel puţin până în aceste ultime zile. 

De fapt, de la acea misterioasă escapadă, nu mai 
era aceeași. Între ei se ridicaseră niște baricade, nişte 
obstacole inexistente mai înainte. Era îngrijorat. Și, 
prin eforturile sale de a minimaliza evenimentul, 
Rosalind dezvăluia o teamă care nu-l liniștea pe 
Harold, dimpotrivă. 

Oare unde fusese plecată Emily? Ce i se întâmplase? 
De ce păstra cu încăpățânare tăcerea acum? 

Deja nu prea exuberantă, iată că nu mai spunea 
nimic. Trebuia să-i pui o întrebare pentru a-i auzi 
vocea. Când îi dădea ordine, se întâmpla să le uite. 

Aseară, la „Poli's“, un restaurant care de obicei îi 
plăcea, de-abia se atinsese de homar și, mai târziu, la 
operă, asistase la „Paiaţe“ fără să manifeste nici cel mai 
mic interes. 

Alte amănunte îl frământau încă pe Harold. Pierdea 
firul conversatiei când vorbeau împreună. Și când o 
atingea, sau încerca s-o sărute, tremura și se îndepărta 
cu bruscheţe. 

Relaţia lor luase o întorsătură proastă. Și el se 
temea să-și complice mai mult viaţa cu o femeie 
dificilă. Se gândise că va fi o companie agreabilă și 
docilă, dincolo de atuul social considerabil pe care-l 
reprezenta. Era totuși o Bainbridge... Și iată că această 
fiinţă nervoasă și retrasă în sine îi dădea emoții. 

Trebuia să recunoască faptul că acest aer trist îi 
stătea foarte bine Emilyei. Era mai frumoasă ca 
niciodată. Un fel de febră îi colora tenul sidefiu şi ochii 
mari albaștri străluceau de o lumină tulburătoare. În 
cadrul celei mai elegante adunări, te făcea să te 
gândești la o perlă rară, pierdută în mijlocul unor 
pietricele. 

În seara aceasta purta o tulburătoare creaţie a 
Adriannei Vittadini, care le îmbrăca pe femeile cele 

mai originale din înalta societate. O vestă din șantung 
verde ca apa, împodobită cu un nur de scoici 
minuscule, peste o bluză din mătase de culoarea 
nisipului, ca și pantalonii ce puneau în evidență 
subțirimea șoldurilor și fineţea gleznelor. 

— Iată ceea ce voiam să vă comunic, copiii mei, 
încheie Rosalind pe tonul unei directoare de școală. 
Întrebări? 

Emily își privea atent mâinile împreunate pe 
genunchi. Privirea lui Harold se opri pe diamantul de 
pe degetul logodnicei sale. Rosalind îi privi pe 
amândoi cu un aer resemnat, întrebându-se dacă 
ascultaseră micul său discurs și termină prin a-i părăsi. 

Imediat ce fură singuri, Harold luă cuvântul. 

— N-ai rostit o vorbă de la sosirea mea, Emily. Ce nu 
este în regulă? 

— Poate sunt puţin depășită de evenimente, minţi 
ea, străduindu-se să susţină privirea logodnicului său. 
Dar totul va merge bine în ziua nunţii. Ţi-o jur. 

„Va veni oare vreo zi în care totul va merge bine?“, 
se întrebă ea. 

— Eşti chiar atât de proastă să crezi că îmi fac griji 
pentru nuntă? o întrebă el enervat. Tu ești cea care mă 
neliniștește. 

Emily nu răspunse. O tăcere de gheaţă îi acoperi la 
fel de sigur ca o avalanșă în munţi. 

Curând, Emily îl însoți până la ușă unde își spuseră 
la revedere cu jenă. Apoi, se avântă pe scară şi se 

refugie în camera sa de odinioară. Locuia efectiv în 
casa familială până la căsătorie, la cererea mamei sale, 
care considera asta mai convenabil. În realitate, ştiau 
amândouă că Rosalind voia cu orice preţ să împiedice 
o nouă și misterioasă dispariţie a fiicei sale. 

Emily închise ușa și se aruncă pe pat. Hotărârea de 
a se căsători cu Harold în ciuda a orice se dovedise 
nesăbuită. De-abia putea să-i vorbească, nu mai 
suporta s-o atingă... din acea zi cu Grant. Și vinovăția 
îi tăia respiraţia, de fiecare dată când îl vedea. El 
credea că-l iubea. Şi ea crezuse la fel, dar acum 
înțelegea că nu simţea pentru el decât o afecţiune 
fraternă. 

Ce să facă oare? În această seară, în timp ce mama 
sa le expunea amănuntele ceremoniei de nuntă, ar fi 
trebuit să anunţe că această căsătorie nu va mai avea 
loc. Dar cum să oprești acea mașină atât de bine unsă, 
pusă în mișcare de Rosalind de luni de zile? Cum să se 
hotărască să-l ofenseze atât de grav pe Harold, să-l 
umilească pe el care dovedise o răbdare îngerească 
faţă de ea? Şi Michael? Emily își imagina reacţia mamei 
sale aflând, în ultimul minut, că fiica sa îl iubea încă pe 
Grant... Michael va fi trimis într-un internat îngrozitor. 
Ce putea face oare? 

Dar de ce își punea întrebarea? Era imposibil să se 
întoarcă la Grant. Nu sunase nici măcar o singură dată 
și nu menționase cel puţin numele Emilyei față de 
mătușa Peggy. Aceasta i-ar fi spus la telefon. 


95 


Grant nu dorea s-o mai vadă. Harold, în schimb, 
se pregătea s-o ia de soţie... Nici o îndoială că după 
căsătorie, cu timpul, totul va redeveni ca mai 
înainte. Își „vor construi o viaţă împreună“, cum 
spunea Rosalind. De ce să se lase distrusă pentru un 
vis pierdut, în clipa în care va trăi în sfârșit împreună 
cu fiul ei? 


Grant intră în bucătărie și-și așeză sacoşa cu 
provizii pe masă. Își dădu seama că avea încă 
stetoscopul în jurul gâtului. Îl scoase și-l atârnă de 
spătarul unui scaun. Apoi scoase din sacoşă un ziar 
din acea zi, o cutie cu bere și un platou cu mâncare pe 
care-l puse în cuptorul cu microunde. 

De la plecarea Emilyei, muncise zi și noapte la 
clinică. În seara aceasta, se întorcea în sfârșit acasă. 
De-a dreptul epuizat pentru a pregăti de mâncare sau 
a merge la restaurant. Prea obosit și pentru a telefona 
vreunei tinere femei amabile dintre cunoștințele sale, 
care ar fi acceptat cu siguranţă să iasă cu el. Era prima 
seară în singurătate de la plecarea Emilyei. 

— În sănătatea ta, Emily! murmură el, bând o 
înghițitură de bere. 

Și cum despături în mod automat ziarul, privirea îi 
căzu asupra unei fotografii a Emilyei și a lui Harold. Se 
anunţa căsătoria pentru a doua zi. 


96 


„Mâine..., se gândi el. Deja?“. Cu toată acea muncă, nu 
simţise cum trecuse timpul. Emily se va căsători mâine... 

Cină ca un somnambul, uluit, cuprins de o 
neliniște crescândă. 

O clipă mai târziu, în camera sa, alegea canalul 
preferat. Cel al filmelor vechi. 

Pe ecran apăru Dustin Hoffman, apoi Ann 
Bancroft... Iar „Laureatul“! Grant bombăni împotriva 
programelor, trecând de pe un canal pe altul. 
Negăsind nimic interesant, închise televizorul şi se 
hotări să facă un tur prin pădure. 

Reveni o jumătate de oră mai târziu, cu un aer 
posomorât. Obsedat cum era de Emily, această 
plimbare îl doborâse. Casa tăcută îl făcea să dorească 
să plece imediat înapoi la clinică. Innebunea? 

In cele din urmă se culcă, deschise televizorul și se 
strădui să urmărească dialogurile filmului. Cunoștea 
povestea pe de rost. 

Personajul principal, Benjamin, ieșea cu o femeie 
mai în vârstă, se îndrăgostea de fiica acesteia — 
logodită cu un altul - și se hotăra s-o ia de soţie pe 
tânăra fată, cu orice preţ. Grant își spuse că Benjamin 
se afla într-o situaţie ceva mai îndreptăţită ca a lui... 
Râse din toată inima când acest mic ţicnit își răpea 
iubita din biserică. Și când Benjamin bloca ușa cu o 
cruce mare, pentru a fugi cu mireasa, Grant era gata 
să se sufoce de râs. 

Trebuia să fie complet idiot pentru a iubi o femeie 
cu atâta patimă. 

Capitolul 3 


Harold Harrison şi cei opt cavaleri de onoare 
aliniaţi în faţa altarului, toţi în frac negru și cămașă 
albă de ceremonie, te făceau să te gândești la o ceată 
de pinguini uriași și speriaţi. Razele soarelui, filtrate 
prin culorile bogate ale vitraliilor, scăldau bolțile în 
ogivă într-o lumină ireală. Aerul era încărcat de 
parfumul florilor ce împodobeau sanctuarul - orhidee, 
trandafiri, gladiole, garoafe, iriși. 

Răsunară primele acorduri ale „marșului nuptial“ și 
doi gemeni în vârstă de patru ani înaintară pe aleea 
centrală, purtând fiecare câte o verighetă pe o pernă 
roșie. Foarte intimidati, cu obrajii stacojii, și mersul 
nesigur, semănau cu doi puișori pierduţi. La trecerea 
lor, invitaţii îşi exprimară în şoaptă încântarea. 

— Oh! micuţi adorabili... 

— Cât sunt de drăguţi! 

O armată de domnişoare de onoare urma această 
avangardă și două fetițe încheiau alaiul aruncând 
petale de flori pe covorul roșu pe care va păși mireasa. 
Toate purtau aceeași rochie lungă de culoare roz şi se 
putea spune că defilau niște bomboane. 

Se produse o mică îmbulzeală când bomboanele se 
întâlniră cu pinguinii și se așezară la locul lor, la baza 
altarului. 

Și brusc, se făcu linişte. Toţi ochii se aţintită spre 
pătratul de cer de unde va apărea mireasa. 

Clipa pe care Rosalind o aștepta de luni, sau mai 
degrabă de secole... Își trecu degetele nervoase prin 
părul lui Michael, fără ca privirea ei să-și piardă 
siguranţa. Dar oare ce făcea Emily? 

In picioare, în piața din faţa bisericii, Emily vru să 
facă un pas, dar picioarele refuzau s-o asculte. Strânsă 
în somptuoasa rochie de mirească, respira cu greu. 
Era atât de îngrozită, încât crezu că va leşina. , 

Va trece de acea uşă şi se va căsători cu Harold... In 
spaima sa, nu putea nici să înainteze, nici să dea 
înapoi. Apoi corpul i se mișcă singur. Ce era mai greu 
trecuse. Își îndreptă umerii. O Bainbridge făcea ceea 
ce se aștepta de la ea, chiar dacă asta îi zdrobea inima. 

Rosalind strângea mâna mică a lui Michael ca și 
când se agățase de un colac de salvare. 

Emily înaintă pe aleea centrală, cu voalul 
alunecând în urma ei ca un val de spumă peste 
covorul roșu. Cu ochii ficși, obrajii ca de ceară, gura 
prea roșie și fața încremenită ca a unei păpuși. 

I se alătură lui Harold și se opri lângă el, incapabilă 
să-l privească. „Marșul nuptial“ se încheie. Era o liniște 
încărcată de emoție. Emily tremura. Harold, foarte 
palid și el, se încordă ca în așteptarea unei catastrofe 
iminente. 

Și dintr-o dată, neliniştea momentului fu înlăturată 
de vocea frumoasă de bariton a unui văr al Rosalindei 
care începu să cânte din amvon. 

În acel moment, Rosalind strălucea de bucurie. 
Femeile prezente, care se pricepeau la nunţi mari, 
erau în mod evident impresionate de toaleta 
spectaculoasă a miresei, de atitudinea demnă a 
bogatului moștenitor al familiei Harrison, de ținuta 
perfectă a domnișoarelor și cavalerilor de onoare. 
Ceremonia trebuia să fie urmată de o recepție într-un 
pavilion special construit pentru această ocazie, pe 
care un zvon măgulitor îl calificase deja drept un palat 
din o mie și una de nopți. 

Rosalind simţea aprobarea generală urcând spre ea 
ca rotocoalele de tămâie... când ora sa de glorie fu în 
mod brutal tulburată. Vocea vărului său fu pe 
neașteptate acoperită de un urlet. 

— Emily! Nu face asta! 

Rosalind nu trebui decât să întoarcă puţin capul, 
pentru a se cufunda în cel mai înspăimântător coșmar. 
Sceptică, descoperi chipul bărbătesc și prost ras al 
unei fantome. Grant Nichols... Stătea în picioare în 
mijlocul aleii centrale, aproape de intrare, înalt și lat 

în umeri, arogant, cu un aer de nebun, în blugii 
uzaţi și puloverul roşu, cu cizmele murdare de 
noroi. 

— Dumnezeule... Nu se poate... făcu Rosalind dintr-o 
răsuflare. 

Și-l urmări cu ochi îngroziti, în timp ce se apropia 
de fiica sa. 

Vocea frumoasă de bariton tăcuse. Năuciţi, invitaţii 
îl priveau insistent pe intrus. 

Emily făcu stânga-mprejur. Zâmbi, învăluindu-l pe 
Grant într-o privire fericită și foarte tandră, ca și când 
îl vedea, în sfârșit, bine sănătos, după o lungă 
călătorie. 

— Grant... 

Alergă spre el și i se aruncă în braţe. El o prinse de 
talie, o ridică de la pământ și o făcu să se învârtească 
în jurul său cu atâta elan încât voalul i se desprinse și 
căzu la picioarele lor. Apoi o așeză din nou pe dalele 
din piatră şi o sărută. Și Emily își oferi sărutul cel mai 
tulburător pe care-l primise în viața sa. 

Un murmur general le aminti că nu erau singuri. 
Buzele li se despărţiră. Privirea lui Grant mai întârzie 
o secundă pe chipul Emilyei. 

Dar Harold se apropia de ei. Își va insulta oare 
logodnica, va pretinde o explicaţie? Mister. Fiecare își 
ținea respiraţia. Rosalind îl urma, cu înfăţişarea 
hotărâtă a unui soldat care intră în luptă. 

Grant o luă pe Emily de mână. 

— Să mergem, iubito, îi spuse în șoaptă. Repede! 

Ridicându-și rochia cu o mână, în timp ce cealaltă 
se afla strânsă în cea a lui Grant, păși peste spuma albă 
a voalului împrăștiat peste covorul roșu. Se năpustiră 
spre ieşire, regăsiră aerul proaspăt al acelei dimineți 
de toamnă și străbătură în fugă peluza, spre străduța 
unde Grant își parcase mașina. 

Auziră neclar voci indignate, gâfâite, pași grăbiţi în 
urma lor. Rosalind, Harold, primul cavaler de onoare 
și alții erau pe urmele lor. 

Grant deschise portiera și o împinse pe Emily pe 
scaun, acoperind-o cu masa de dantelă albă a rochiei. 
Apoi sări alături de ea și demară în clipa în care 
Harold, roșu de furie, apăru pe străduţă. 

Vechea mașină albastră o șterse, spre libertate. 
Apărând din valurile de dantelă, căutând să-și 
recapete respiraţia, Emily se strânse lângă umărul lui 
Grant. 

— A fost la fel de frumos ca într-un western bun, îi 
murmură el. Ca și când am fi fost urmăriţi de o bandă 
de banditi necruţători! 

— Niciodată clanul Bainbridge nu mi-a părut atât de 
periculos, mărturisi ea. 

— N-aş fi crezut-o pe mama ta în stare să alerge atât 
de repede! 

— Oh! să nu vorbim de mama... nu acum... 

Emily refuza să se gândească la mâhnirea și 
umilinţa jignitoare pe care tocmai le adusese mamei 

sale, atât de mult se temea ca sentimentul de 
vinovăţie să nu-i strice cele mai decisive clipe ale 
vieţii. 

— Dacă am trece mai întâi pe la mine, ca să mă 
schimb? reluă ea. 

— N-ar trebui să întârziem pe aici. Ştii ce se 
întâmplă dacă ne surprind... Vei putea să-ţi scoţi 
rochia asta în două minute? 

— Ti-o jur! 

— Atunci, arată-mi drumul. 

Grant o urmă pe Emily în apartament. Examina 
atelierul stupefiat - tablourile puse pe jos, lângă 
perete, altele neterminate pe șevalete sau pe marginea 
ferestrelor, borcane cu lichide ciudate, sau cu pensule 
risipite, tuburi de vopsea împrăștiate aproape peste 
tot, cărţi de artă îngrămădite pe mese pline de praf, 
parchetul plin de pete de vopsea... 

— În materie de dezordine, ești o adevărată 
campioană, declară el în cele din urmă. 

— Mi s-a mai spus, răspunse ea, fără să se simtă 
jignită, mișcându-se cu precauţie pentru a nu-și 
murdări rochia. Încetează să te mai consideri o fiinţă 
superioară și ajută-mă mai degrabă să mă descotorosesc 
de aceste jupoane și de toată dantela asta! 

— Cu cea mai mare plăcere, făcu el cu o voce 
domoală, mângâind-o cu privirea ochilor negri, dintr-o 
dată mai strălucitori. 

O străbătu un fior. 

— Nu m-am gândit la... asta! preciză ea pe un ton 
cât mai firesc posibil. 

— Păcat. Dar am eu mijloace de-a te face să-ţi 
schimbi părerea, o asigură el cu un zâmbet insinuant. 

— Crezi? 

— Sunt absolut sigur! 

Emily zâmbi și traversă camera suflecându-și rochia 
ridicată. 

— În acest caz, să mergem în camera mea. Aici risc 
să stric această dantelă. 

— Te urmez... 

Ea intră în cameră, se întoarse şi-l privi pe Grant cu 
insistență. Tăcură o clipă, conştienţi de noua 
intimitate care-i unea pe viitor. 

Emily își aminti de afrontul adus mamei sale și lui 
Harold. Dar Grant îi era atât de drag... Considera că 
avea o înfăţişare de o sălbăticie seducătoare cu această 
ținută neglijentă, cu barba prost rasă, ochii întunecaţi 
plini de ardoare și părul negru în dezordine. Putea 
oare fi condamnată că era nebună după această 
minune? 

— Când ţi-am strigat numele în biserică, murmură 
el, mângâindu-i obrazul, mi-a fost teamă că n-ai să mă 
urmezi. Ai fi putut crede că este fapta unui nebun. Dar 
te-ai aruncat în brațele mele. De ce, Emily? 

— Nu ştiu, spuse ea după o ezitare. Am simțit... că 
trebuia s-o fac. 

El râse încet. 

— Nu-mi vine să cred, mărturisi. Nu te supără 
această incertitudine? 

— Nu știu dacă voi reuși să am încredere în tine, 
spuse ea foarte încet. 

— Nici eu. 

— Şi totuși, ne-am purtat astăzi ca niște copii 
îndrăgostiţi nebunește. Unde ne va duce oare asta, 
Grant? 

— Vom vedea, draga mea. Sper doar că nu vei 
regreta nimic... Dar este timpul să scoţi această rochie. 

Se aşeză în spatele ei şi adăugă: 

— Lasă-mă pe mine s-o fac... Voi deschide 
fermoarul. 

— Mi-e teamă că vei avea o mică surpriză, îl anunţă ea. 

— O surpriză plăcută? 

— Nu există fermoar. Nimic decât nasturi... 

Grant privea încremenit minusculii nasturi din 
satin care încheiau rochia de la ceafă până la mijloc. 

— Sunt o sută, adăugă ea, ridicându-și părul. 

— Cine a fost sadicul care a avut o asemenea idee? 
O sută de nasturi la o rochie de mireasă..., protestă el 
și se puse pe treabă. 

Brusc, îi sărută ceafa. 

— Grant... 

— Doresc să mănânc o mică bucăţică din tine după 
fiecare nasture. Recompensa mea! 

— Imposibil! declară ea cu un râs vesel. Nu avem 
timp. Riști să fii surprins chiar înainte de a suta 
bucăţică... 

— Ai dreptate, dar mă supun numai pentru că nu 
vreau să te divizez. 

Emily oftă. Zece secunde mai târziu, se întoarse 
brusc. 

— Sărută-mă. 

— Credeam că nu mi-o vei mai cere niciodată... 

O atrase spre el și ea îl simţi tremurând în timp ce 
o îmbrăţișa. Strânsă lângă el, se abandonă pasiunii 
sale, în timp ce îi acoperea faţa cu sărutări. În sfârșit, îi 
cuprinse buzele și o sărută cu o patimă de înfometat. 

Fără să înceteze s-o sărute, o întinse pe pat și 
mâinile i se plimbau pe picioarele Emilyei. Curând, 
lenjeria luxoasă din mătase brodată nu mai fu decât o 
spumă eşuată la picioarele patului. Nasturii mici, 
jupoanele din satin rezistau încă degetelor 
nerăbdătoare ale lui Grant. 

— Blestemată rochie... 

— Repede, Grant, gemu ea. Nu mai pot aștepta. 

— N-ai putut niciodată, draga mea. Dar toți acești 
nasturi... 

— Uită-i. 

— N-am făcut niciodată dragoste cu o fugară în 
rochie de mireasă, îi şopti el. 

— Există un început în toate, știi bine... 

Capitolul 9 


— Așadar, ai devenit medic... Este incredibil! 

Se plimbau prin pădurile domeniului mătușii 
Pegy. 

— Pari foarte impresionată, dar mă întreb dacă 
trebuie s-o iau ca pe un compliment, spuse Grant. 
S-ar spune că te îndoiai de capacităţile mele. 

Nu mergea prea repede, potrivindu-și pasul cu cel 
al Emilyei, pe cărarea ce șerpuia printre arbori. 

— Oh! deloc! exclamă ea. Dar mătușa Peggy nu 
mi-a spus că doctorul Adams se pensiona și că tu îi vei 
lua locul. Şi nici tu nu mi-ai spus nimic ultima dată 
când am fost aici. 

— Aveam altceva de făcut, îţi amintești? 

Ea își aminti de strania lor noapte de regăsire și de 
ziua lor de iubire. 

— Mi-e teamă că nu sunt genul de medic ce place 
familiei Bainbridge, continuă el după un timp de 
tăcere. N-am intenţia să fac avere specializându-mă în 
regimuri de slăbire sau chirurgie estetică. Sunt doar 
un medic de familie din vechea școală. Știi de ce am 
studiat medicina? 

Tăcu și ea îl încurajă din priviri să continue. 

— Voiam să ajut oamenii. Poate părea naiv, dar așa 
este. M-am gândit că aș putea fi de folos aici, unde 
doctorul Adams plecând, trebuie făcuţi optzeci de 
kilometri pentru a vedea un medic... Mi-a plăcut 
întotdeauna această regiune și, după trei ani petrecuţi 
în Nigeria, în cele mai rele condiţii, doream să mă 
întorc acasă. Aici. 

Duse mâna Emilyei la buze și o sărută. 

— Nu-mi vine să cred că ești aici... acum... cu mine, 
adăugă. 

— Nici mie. 

— Nu va fi ușor, Emily. 

— Ştiu, dar trebuie să încercăm. Dacă nu, mi-aş fi 
petrecut viaţa întrebându-mă dacă aș fi fost fericită cu tine. 

— Ne-am produs suferinţe, acum opt ani. 

— Da. 

Emily n-avea inima de-a evoca trecutul, trădarea lui 
Grant, cei opt ani pierduţi... Și nu îndrăznea să-i 
dezvăluie existenţa lui Michael. Relaţia lor era încă 
prea nesigură. 

— Eu nu-ţi voi oferi niciodată viaţa ușoară și 
importantă pe care ţi-o promitea Harold. 

Vântul începu brusc să sufle, legănând copacii. 
Emily se înfioră. Frunzele veștede cădeau ca o ploaie 
în jurul lor şi Grant o atrase pe însoţitoarea sa lângă el, 
acoperind-o cu braţele pentru a o încălzi. 

— N-am dorit niciodată să trăiesc în lux, murmură 
ea, tremurând, ca de fiecare dată când o atingea. 

— Dacă aș da crezare ziarelor, te simţeai totuși acolo 
ca peștele în apă. 

— Posibil. 

El o împinse încet spre un copac gros, până când 
o rezemă cu spatele de el. Acolo, o îmbrăţişă mai 
strâns. 

— Să trăieşti în pădure, cu un medic de ţară 
care are puţin timp liber și care nu câștigă mulți 
bani... Crezi într-adevăr că este o viaţă pentru 
tine? 

— Puțin îmi pasă de bani, îl asigură ea în șoaptă, mai 
atentă la căldura trupului său decât la cuvintele ei. 

— Așa spun întotdeauna bogaţi, prinţesă. 

— Da? 

— Nu ţi-a lipsit niciodată, nimic... 

Ea îi cuprinse gâtul, fascinată de gura sa. 

— Asta este pentru că nu știi dacă poţi să trăieşti fără 
bani... 

— Poate, murmură ea. 

Și luă iniţiativa unui sărut pasionat. Grant o 
înflăcără cu mâinile sale. 

— Să schimbăm subiectul, murmură el în faţa 
gurii sale. 

— Nu-ţi place asta? 

— Discuţia noastră te supără... Mă înșel? 

— Prefer sărutările noastre, mărturisi ea. 

— Evident știi că n-am intenţia să te iau de soţie, 
spuse el mângâind-o din nou. 

Emily de-abia îl asculta, epuizată de valurile de 
pasiune care o străbăteau. 

— Bineînţeles... 

— Date fiind împrejurările, nici unul dintre noi nu 
este în măsură să se lege astfel. 

Ea oftă. De ce oare vorbea atât, în loc s-o sărute? 

— Este mai bine să ne confruntăm sentimentele cu 
realitatea, continuă el. Probabil ești mai atașată de 
nivelul de viaţă al familiei Bainbridge decât crezi. Cine 
știe dacă nu te vei plictisi repede de o casă cu două 
încăperi. Poate nu ești pregătită să... 

Emily îl întrerupse blând, aţintindu-și asupra lui 
ochii albaștri strălucind ștrengărește. 

— Mă mir că un bărbat atât de şovăitor ca tine s-a 
putut hotărî să mă răpească. 

Era limpede, aștepta ca el să-i precizeze motivele 
îndrăznelii sale, să-i vorbească despre faptul că nu 
putea trăi fără ea... însă latura puţin înclinată spre rău 
a lui Grant, ieși la suprafaţă. Îi zâmbi: 

— Ei bine, aseară, la televizor, am revăzut 
„Laureatul“, îi explică el. 

— Filmul acesta n-are nimic de-a face cu noi. 


— Ba da. Totul... Nu înţelegi de ce? 

— Nu, deloc. 

— Băusem puţin, recunosc şi, mă gândisem mult la 
tine, când am văzut scena în care Benjamin își răpește 
iubita din biserica în care se pregătea să devină soţia 
altuia. Mai întâi am considerat asta o prostie. Dar 
mi-am schimbat părerea. Benjamin fugise cu femeia 
pe care o iubea... Cum sunt un sentimental, filmele 
care se termină bine mă emoţionează. Și m-am gândit: 
eu de ce nu? 

— Aşadar, dacă nu vedeai „Laureatul“, n-ai fi... 

Deznădejdea o împiedică să spună mai mult. În loc 
să-i declare dragostea sa, îi mărturisea... un adevăr de 
o grosolănie lamentabilă. Se hotărâse să o răpească 
sub efectul berii, din cauza happy-endului unui vechi 
film ridicol! 

Încercă să-l dea de-o parte, dar el o ţinea ferm, 
zâmbind la eforturile pe care le făcea pentru a se 
elibera. 

— Lasă-mă să-mi termin povestea! După film, am 
pregătit o cafea foarte tare. Cinci cești, un tur pe-afară 
și, eram gata să plec spre Pittsburgh. Redevenit lucid, 
încă mă gândeam că merita osteneala să încerc. 
Riscam să fiu ridicol în ochii tăi și să nu te mai văd 
niciodată. Cât despre părerea societăţii bune din 
Pittsburgh în ceea ce mă privea, era cea mai mică 
dintre preocupări! 

— Da, dar nu te-ai fi mișcat de acasă, dacă nu vedeai 
acel film? întrebă ea gata să plângă și furioasă de 
această emoție. 

— Probabil că nu, recunoscu el cu sinceritate. 

Nu preciză că mândria și caracterul său încăpățânat 
îl împiedicaseră să vină spre ea. Și nu-i spuse nimic 
despre golul disperat din viaţa sa, fără ea. 

— Nu ești mulţumită că m-am uitat la acel film? 

— Nu! 

— Erai atât de tandră, acum o clipă... Pot face să treacă 
acest acces de proastă dispoziţie, o asigură el șoptit. 

Îi mângâie şoldurile, coapsele şi imediat o simţi 
respirând sacadat. 

— Da, pot... 

Mută de indignare, dar slabă și respirând cu 
greutate, nu rezistă mâinilor lui Grant asupra ei. lar 
mirosul de lemn umed, de pământ și de mușchi de 
pădure, o amețea într-un mod ciudat. 

— Ce vrei să faci? îl întrebă în șoaptă. 
— Nu-ţi aminteşti de acest loc? 
— Nu. 


— Aici am petrecut prima noastră noapte împreună. 

— Oh! Așa este... 

Își amintea acest loc vara, cu păsările care cântau, 
albinele ce zburau prin florile de măceș, și dediţeii din 
iarba strălucind de rouă... În cazul în care imaginația 
sa nu recrease acel decor, înfrumuseţând orele magice 
trăite aici. 

— Vom face dragoste, Emily. 

— Este o nebunie! De-abia mi-ai mărturisit că fără 
acel film, nici măcar nu te-ai fi gândit să vii să mă iei și 
acum... 

O întrerupse cu un sărut. Iar ea se arcui spre el. 

— Dar am venit. Asta este tot ce contează, 
murmură el. 

Mânia fiind deja uitată,Emily tremura de 
dorință. 

— Eşti atât de frumoasă, iubito. Atât de periculos de 
frumoasă... Ştii ce efect devastator poţi avea asupra 
unui bărbat și puţin îţi pasă. Cu riscul de a mă 
distruge, nu pot lupta impotriva ta mai mult timp. Mă 
recunosc învins... 

Dar ea fu cea care cedă în ciuda a toate, pasiunii 
nebune care o trăda acea voce. 

Fl puse stăpânire pe gura sa într-un sărut profund, 
care o făcu să vibreze din toate fibrele fiinţei sale. Un 
milion de stele izbucniră, mii de luminiţe... se 
abandonă în întregime în brațele lui Grant. 

Nesăţios, o acoperi cu sărutări în timp ce mâinile îi 
alunecau pe spatele, pe șoldurile sale, electrizându-i 
trupul ce se înfioră de dorință. 

Descheie vesta Emilyei, care căzu la picioare. 
Înfierbântată, nu simţi aerului rece pe pielea sa când îi 
ridică puloverul fin și-i descoperi sânii. 

— Eşti mulțumită, Emily? 

— Mulțumită? 

— Că am venit să te iau din faţa altarului, că te-am răpit? 

— Într-un anumit mod, da... sunt mulțumită. 

— De ce numai... într-un anumit mod? o întrebă el 
cu mai puţină siguranță. 

— Îndată ce suntem împreună, totul devine atât de 
exploziv, îi explică ea cu o voce scăzută, cu fața pe 
pieptul său. Suntem ca scânteia și pulberea... Există 
acest foc incontrolabil între noi... 

— Da, acesta este adevărul. 

— Desigur, totul este numai fizic, îl asigură, 
ridicând ochii spre el. 

— Este absolut și părerea mea. 

— Dar este oare momentul să ne lăsăm consumati 
de această flacără? 

— Crezi că focul va dura mult timp? Ar putea fi doar 
un foc de paie. 

— Nu știu, Grant. Nu vom afla decât lăsându-l să ardă... 

Zâmbi. El o ridicase deja și o aşezase pe un covor 
de frunze veştede, între ierburile înalte. 

În acea zi, sub copaci, se iubiră ca în urmă cu opt ani, 
într-o contopire totală a trupurilor, inimilor și sufletelor. 


Mătușa Peggy fu prima căreia îi împărtășiră secretul lor. 

Deși modernă și liberă, Emily nu rămânea mai 
puțin o Bainbridge, ceea ce-i interzicea să trăiască 
împreună cu Grant în căsuţa rustică. Așa că se instală 
la „Joslynn“. 

Lui Grant îi făcu plăcere s-o trateze drept ipocrită, 
dar ea nu-și schimbă părerea. 

— Nu pot pur și simplu să trăiesc cu un bărbat fără 
să fiu căsătorită cu el, nici măcar cu tine! îi răspundea 
de fiecare dată când el insista să rămână. 

— Domnișoara Bainbridge nu poate în nici un caz 
să trăiască în altă parte decât într-un conac luxos, îi 
replică el. 

Prima dată când îi spusese astfel, pe un ton ușor 
acuzator, ea râsese: 

— Luxos? La mătușa Peggy? Acolo este un vast 
refugiu pentru animale, nu un conac! O adevărată 

menajerie! Din fericire, pensionarii îmi acceptă 
prezenţa, cobaii, pisicile, câinii, papagalii şi chiar 
ratonul. Și știi bine că mătușa Peggy suportă atât de 
puţin să fie servită, încât cosește ea însăși pajiștea din 
jurul casei. 

— Uitasem aceste mici amănunte... 

— Pentru că îţi convenea asta! 

Revenind asupra deciziei sale în ultimul moment, 
mătușa Peggy mersese până la Pittsburgh pentru a 
asista la căsătoria Emilyei cu Harold. Măcar o dată, 
găsise ceremonia pe gustul său, lovitura de teatru 
demnă de interes și actorii perfecţi. Şi susţinea cu 
entuziasm cauza celor doi iubiti... 

— Nu voi mai lipsi la nici o nuntă, draga mea 
Emily, dacă toate se vor sfârși la fel de bine ca a ta, îi 
declară ea într-o zi. instalată în scaunul mare invadat 
de câini și pisici. La drept vorbind, ar trebui ca și 
micii mei prieteni să accepte să rămână singuri din 
când în când. 

La aceste cuvinte, pisica obișnuită, negru cu alb, 
culcată pe genunchii săl, ridică urechile înainte de 
a-i arunca o privire mâhnită. Celelalte opt pisici se 
avântară imediat într-o sarabandă nestăpânită, în 
timp ce cei trei câini prezenţi se ridicară în 
picioare. 

— Vezi, Emily, cât sunt de agitati îndată ce-i ameninţ 
că plec? 

Și convinsă că-i înțelegeau cuvintele, mătușa Peggy 
se adresă animalelor. 

— Bine, bine, dragii mei... Nu vă voi părăsi pentru 
aceste nunți plictisitoare... 

Un concert de mieunături și de lătrături se înălță. 

— Bineînţeles că nu, micuţii mei! răspunse mătuța 
Peggy. Haide, haide, liniștiţi-vă! 

Emily nu se înţelegea totuși la fel de bine ca mătușa 
sa cu animalele, dar adora această casă mare, asociată 
cu cele mai frumoase amintiri din copilărie. Replica 
exactă a „Joslynnului“, în miniatură, destinată copiilor 
și construită în fundul parcului, îi amintea cele mai 
frumoase jocuri de fetiţă. 

Seara, înainte de cină, se plimba deseori până la 
heleşteu, puţin mai departe. De acolo, locuința 
impozantă părea la fel de fastuoasă ca odinioară, 
în vremea în care era rezidența de vară a familiei 
sale. 

Grant muncea atât de mult încât, instalată în căsuţa 
rustică, Emily s-ar fi simtit foarte singură și mai exact 
lipsită de ocupatie. În timp ce la „Joslynn“, îl plăcea 
compania veselă a mătușii sale, iar ocupațiile nu 
lipseau, cu toate aceste animale ce trebuia hrănite şi 
îngrijite și această casă imensă de întreţinut. 

Într-o după-amiază, pe când curăța veranda de 
pânzele de păianjeni vechi de cel puţin zece ani, 
mătușa Peggy găsi soluția problemei care o frământa 
pe Emily: Ce putea face cu diamantul familiei 
Harrison? 

— Sunt încă incapabilă să-i înfrunt pe Harold sau pe 
mama, explică ea. Dar vreau să-i scriu lui Harold. Aș fi 
putut evita să-l jignesc, să-l umilesc, fiind mai sinceră 
cu el încă de la început. Şi trebuie să-i dau înapoi acest 
inel cât mai repede. Nu îndrăznesc să-l scot, de teamă 
să nu-l pierd și nu mai suport să-l port! Grant dă 
impresia că acest inel n-are nici o importanță. 

— Este foarte important să te descotorosești de el, 
o asigură mătușa Peggy. Mă voi duce eu să-l duc 
înapoi și voi duce de asemenea și scrisoarea ta 
pentru Harold. I le voi da Rosalindei. Și dacă refuză 
să mă primească i le voi înmâna acelui bătrân nebun 
majordom cu aere de membru al casei regale, 
ofensat. 

— Te va primi. 

— Oh! Știu. Cum ne-ar face altfel să știm cât suferă 
din cauza noastră? 

— Nu s-a întâmplat nimic din cauza ta, mătușă 
Peggy. Cu siguranță, nu te poate acuza. 

— Ba da, în mod cert. Mă acuză de orice, 
dintotdeauna! Dar îmi este egal. Oricum, cred că 

va vrea să mă vadă, deoarece sub armura sa de 
convenienţă, ascunde o curiozitate de nepotolit... 

Mătușa Peggy oftă. 

— Numai așa poate afla ce se întâmplă și să-mi 
joace marea scenă a indignării și a durerii... Cel mai 
frumos rol al vieţii sale! Ți-am spus că această 
căsătorie era cea mai splendidă și mai captivantă pe 
care am văzut-o vreodată? Ei bine, era în exclusivitate 
opera  Rosalindei. Încăperea, regia, decorul, 
spectatorii... totul! Şi ea trebuia să trăiască momentul 
de glorie! 

— Mă întreb dacă într-adevăr vede evenimentele în 
acest mod, spuse Emily, uluită. 

— Totul este posibil. Priveşte la noi acum... 
Îndepărtăm pânzele de păianjen cu care eu trăiesc de 
ani de zile, cu toate că nimic nu ne obligă la această 
activitate lipsită de sens. 

— Aici ai dreptate, spuse Emily râzând. 

— Să lăsăm veranda păianjenilor, draga mea. Să 
mergem să bem un ceai în loc să persecutăm aceste 
sărmane fiinţe. 

Păianjenii din verandă își reluară existenţa liniștită 
și mătușa Paggy plecă spre Pittsburgh cu inelul și o 
lungă scrisoare pentru Harold. 

În schimb, o lăsă pe Emily cu o listă interminabilă 
cu manii ale animalelor sale și de îngrijiri pe care să le 

dea. Pilule pentru inimă, celui mai în vârstă dintre 
cobai, vitamine pentru unul din papagali, cutii cu 
mâncare pentru cutare și cutare pisică, diverse 
meniuri bine precizate pentru celelalte, ficat tăiat în 
bucăţi mici și prăjit în tigaie pentru un câine, pâine 
înmuiată pentru celălalt... 

Emily se achită în mod conştiincios de sarcinile sale și, 
alegând o cameră bine luminată, aşeză în sfârșit o pânză 
pe şevaletul pe care-l adusese din Pittsburgh. Toate 
animalele o urmăriră intrigate și se instalară în jurul ei. 

Și pentru prima dată, încercă să picteze altceva 
decât buchete de flori. 

Munca se dovedi teribil de dificilă și se îndoi mult 
de ea însăși, progresând atât de încet spre 
reprezentarea primei sale imagini. 

Fu imediat încurajată de Grant şi de mătușa Peggy 
și se afla în fiecare zi cu pensula și paleta în mână, în 
fața pânzei mari. Începea dimineaţa devreme și se 
oprea la sfârșitul după-amiezii. 

În timpul acestei perioade, avu impresia că trăia 
ruptă de lume. Grant muncea foarte dur și uneori, 
seara, se întorcea prea târziu ca Emily să petreacă o 
clipă cu el. Se întâmpla chiar să rămână la clinică pe 
toată perioada weekend-ului. Timpul care le aparţinea 
era foarte scurt şi preţios. 

Emily începea din nou să guste plăcerile simple ale 
vieţii, ca mai înainte cu opt ani, în cursul acelei veri 
minunate la mătușa sa. 

Seara făcea cu Grant plimbări prin pădure. Apoi 
aprindeau un foc mare în șemineu, cinau cu fripturi la 
grătar și vorbeau mult. Emily despre pictură, Grant 
despre pacienți. 

Și făceau dragoste cu o pasiune mereu nouă. 

Totul ar fi fost perfect dacă n-ar fi avut fiecare 
îndoielile sale cu privire la trecut. Vorbeau putin 
despre asta. Și Emily se gândea în mod constat la 
Michael, fără să-i spună nimic lui Grant. 

Uneori, noaptea, când el pleca înapoi la căsuță, sau 
pentru că-l chemase un bolnav, Emily se gândea la fiul 
său cu o profundă nostalgie, obsedantă și dureroasă 
ca o rană fizică. 

Ar fi vrut să-i vorbească lui Grant despre copilul lor, 
dar se temea de inevitabila întoarcere a suferințelor 
din trecut, ca şi de confruntarea cu Rosalind, care ar 
fi rezultat din asta. Și nu ştia încă dacă relaţia lor era 
destul de puternică pentru a rezista la astfel de 
presiuni. 

Părăsită deja de Grant, însărcinată și înspăimântată, 
îi ținuse piept Rosalindei fără ajutorul nimănui. Cum 
să se simtă oare sigură de dragostea acestui bărbat, 
acum, chiar dacă părea extraordinar de sincer? 

Toamna se sfârși. Începuse iarna și ei tot nu 
îndrăzneau încă să vorbească de un angajament unul 
faţă de celălalt. Amândurora le era prea teamă... 

Capitolul 10 


— Îţi cer să fii soţia mea, Emily... 

Focul trosnea în şemineu. Și vorbele rostite de 
Grant o paralizară pe Emily. 

Fulgi de zăpadă pluteau prin aer sub un cer de 
plumb. Se înnoptase. În casă era cald și mirosea bine, 
a pui fript. 

Cu toate că așteptase aceste cuvinte de atât de mult 
timp, Emily se simțea copleșită. Se apropie de 
fereastră, dorind să fie afară, în altă parte, oriunde, 
numai aici cu Grant, nu. În cursul acestor zece 
săptămâni de fericire, teama îi sporise, deoarece cu cât 
ezita mai mult să-i vorbească de Michael, cu atât mai 
mult apropia clipa în care risca să-l piardă pe Grant 
pentru totdeauna. 

Terorizată, știa că acel moment sosise. 

Desigur, înfruntaseră deja realitatea. Ca eșecul 
tabloului neterminat, cu toate că învățase multe lucrând 
la el. Sau faptul că orașul îi lipsea mai mult decât bănuise. 
Acceptase cu greu ca Grant să consacre atâta timp muncii 
sale. Şi uneori, liniștea, singurătatea, îndepărtarea de 
toate, aproape o înnebuneau de neliniște. Și iarna 
de-abia începuse! N-avea nici o companie, în afară de 
Grant şi mătușa Peggy, iar Michael îi lipsea tot mai 
mult. Fără să uite conflictul cu familia ei, care o 
frământa deși nu voia să admită. Încercase să-i 
ascundă toate astea lui Grant, fără să poată împiedica 
această neliniște să se strecoare între ei. 

Toate acestea îi defilau prin minte în timp ce, din 
spatele ferestrei, privea zăpada. Simţi căldura lui 
Grant înainte s-o îmbrăţișeze şi s-o strângă lângă el. Ca 
întotdeauna, era suficient s-o atingă pentru ca inima 
să-i tresalte. Se gândi că dacă nu va împărți viața cu 
Grant, va muri. În ciuda realităților cotidiene, magia 
relaţiei lor era mai puternică decât oricând. 

Când Grant îi mângâie părul, începu să plângă. Era 
minunat să se afle în braţele sale și îngrozitor să poată 
pierde această intimitate. 

— Ce se întâmplă, draga mea? Nu spui nimic... Nu 
vrei să-mi fii soţie? o întrebă foarte încet, cu gura în 
părul blond care-i cădea în cascadă Emilyei pe umeri. 

Se întoarse spre el, și înăbușindu-și lacrimile, 
răspunse lângă umărul său: 

— Ba da... vreau... dacă ești sincer... 

— Dar bineînţeles că sunt sincer. Nu înţeleg ce ţi 
s-a întâmplat în seara aceasta. 

— Avem atâtea lucruri să ne spunem... înainte de a 
ne putea hotărî. 

— Am discutat foarte mult în zece săptămâni... Știu 
Că să trăiești aici n-a fost așa de ușor cum credeai. Dar 
te adaptezi minunat. Va mai trebui poate puţin timp, 
dar vom reuși. 

— Trebuie să vorbim despre... despre trecut... 

ÎI simţi contractându-se, dar vocea îi rămase perfect 
calmă. 

— Credeam că suntem de acord să uităm trecutul și 
s-o luăm de la început. De ce să suferim redeșteptând 
acele amintiri? 

Vocea îi era blândă, dar cuvintele spuneau că o 
considera vinovată de ceea ce se întâmplase și avu un 
acces de ostilitate, Asta pentru că el refuzase copilul și 
dispăruse, pentru că nu ştia nimic despre Michael. Nu 
ştia că Rosalind îl minţise. Acum, n-ar fi vorbit astfel 
dacă ar fi știut... 

Cum oare să-i spună, după atâţia ani? Cum va 
reacţiona? În acea perioadă, nu voise copilul. 

Tremura de teamă căutându-și cuvintele prin care 
să-i dezvăluie că avea un fiu. Se strânse mai mult lângă 
el, avidă de căldura sa. 

— Te simţi mai bine? o întrebă el tandru, 
mângâindu-i obrazul. 

— Mă consideri stupidă, nu-i așa? murmură ea. 

— Nu. 


Reuși să se elibereze din braţele lui. 

— Acum mă simt bine, îl asigură, fără să-l privească. 
Și se apropie de foc. 

— Nu suntem obligaţi să vorbim acum despre trecut, 
spuse el. Nu te simţi destul de bine pentru asta. 

— Ba da, ba da. 

„Cum să încep? se întrebă ea. Grant este un mic 
lucru pe care am omis să ţi-l aduc la cunoștință. Are 
șapte ani și părul la fel de negru ca tine...“ 

— Ei bine, te las să începi. 

—Da... Sper că vei înțelege de ce nu ţi-am vorbit 
despre asta mai înainte. 

— Voi înţelege, sunt sigur, spuse el rezemându-se 
cu spatele de fereastră. 

Emily își făcu curaj. 

— Când mama ţi-a spus, acum opt ani, că am făcut 
un avort, te-a minţit. 

Fl se îndreptă imediat și afmosfera deveni pe loc 
tensionată. Se uita la ea fix, cu o privire năucită, ca și 
când, doborât de o lovitură de pumn, nu înțelegea 
încă ce i se întâmplase. Chipul îi deveni livid și fața 
întunecată de mânie. 

— Mama pretindea că asta simplifica lucrurile... 
pentru toată lumea. Tu nu voiai un copil și... 

— Ce spui? întrebă el cu o voce schimbată. 

— Că am un copil. Oh! Știu că nu-l voiai, dar eu l-am 
dorit pe fiul nostru, în ciuda a tot ceea ce ai făcut! 

— Fiul nostru! explodă el. 

Dintr-o săritură fu lângă ea, dominând-o cu statura 
şi privirea sălbatică. Își strânse degetele pe braţul 
Emilyei, strivindu-i carnea ca niște lame de oţel. 
Tremura de groază în faţa unei asemenea violenţe, în 
timp ce el o privea ca și când n-o cunoștea. 

— Tu şi mama ta m-aţi despărțit de fiul meu timp de 
opt ani! 

— Ce puteam face? N-aveam de ales. 

— Alegere! Ce alegere? Mă credeam în stare să-ți iert 
orice. Ei bine, nu, Emily, nu pot. Asta nu! Niciodată! 

Cu un nod în gât de teamă ea căuta aer, se sufoca. 
Acest necunoscut nu simțea dragoste pentru ea. 
Tocmai îl pierduse pe Grant, pe el, dragostea lui, 
totul. Într-un acces de disperare, înfruntă mânia 
însoțitorului său. 

— Grant, dacă m-ai asculta, ți-aș putea explica... 

— Nu spune nimic! urlă el, nebun de furie. Nu 
vreau Să-ţi mai aud vocea, numai blândețe și inocență. 
Cum poți fi oare de un egoism atât de orb, atât de 
monstruos? 

— Eu? 

ÎL privi cu insistenţă la rândul ei, spaima și durerea 
dispărându.-i la nedreptatea acestei acuzaţii. 

— Unde este? Ce-ai făcut cu fiul meu? reluă el cu 
duritate zgâlțâind-o, cu mâinile biciuite de părul lung 
al Emilyei. L-ai dat unor necunoscuţi? Prin acele 
agenţii care fac să fie adoptați în mod discret bastarzii 
din societatea bună? 

Emily îl privea atent, îngrozită, mută de stupoare. 

— Răspunde-mi! Ce-ai făcut cu fiul meu? 

— Sora mea Lisa, l-a luat la ea... până la moartea sa, 
împreună cu soţul, într-un accident, îi răspunse cu o 
voce fără inflexiuni. Mama are tutela lui Michael... 
până mă căsătoresc eu. 

— Michael... numele tatălui meu. 

Grant se calmă. O clipă, își uită mânia împotriva 
Emilyei, ușurat că fiul său nu fusese adoptat și că purta 
acest prenume. 

— L-ai numit astfel din cauza tatălui meu? 

— Da. 

— Cum arată? Cui îi seamănă Michael? 

— Ție. 

— Vorbește-mi despre modalitatea acestei tutele. 

— Sora mea a lăsat prin testament tutela lui Michael 
mamei, până mă voi căsători eu. Atâta tot. Pentru acest 
motiv mă căsătoream cu Harold, pentru a-i da lui 

Michael un cămin, un tată... pentru a fi mama sa... în 
sfârșit... pentru ca el să trăiască lângă mine. 

— Ce sacrificiu admirabil! Căsătorindu-te cu un om 
bogat, dându-i-l drept tată lui Michael, îmi furai fiul, 
asigurându-ţi o viaţă în lux. Câtă abnegaţie! 

— Banii lui Harold n-au avut niciodată importanță 
pentru mine. 

— Baliverne! Și dacă nu te-aș fi împiedicat să te 
căsătorești, ar fi fost deja tatăl fiului meu. 

— Dar tu nu voiai acest copil, Grant! 

— Cum îndrăznești să afirmi că mi-am respins 
propriul fiu, când nici nu știam că există? 

— Când Rosalind te-a anunţat că eram 
însărcinată, tu... 

— Rosalind nu mi-a spus niciodată așa ceva și tu știi! 

Emily îl privea complet pierdută. 

— A făcut-o, Grant! Ti-a spus! 

Grant cercetă chipul frumos al Emilyei ridicat spre 
el și văzu că suferea de moarte, regreta, se îndoia și 
că-l iubea. 

Oare Rosalind îi minţise pe amândoi? Alungă 
imediat din minte această speranță. De ce s-o facă 
responsabilă pe Rosalind de toate confuziile și să vrea 
s-o cruțe pe Emily? 

— Nu, ea nu mi-a spus nimic, răspunse brusc calm. Şi 
nici tu. 


128 


— Dar credeam că ea... 

— Ai fi putut să-mi spui tu însăţi. 

— M-a îndepărtat din Pittsburgh și nu știam 
unde erai. 

— Rosalind știa. 

Mintea el, sau Rosalind îi ascunsese adevărul în toţi 
acești ani? Emily se gândi că mama sa nu mintea 
niciodată, spre deosebire de un bărbat tânăr, tată 
înainte de vreme împotriva voinţei sale... Pe cine să 
creadă? Trăise cu certitudinea trădării timp de opt ani, 
păstrând în sinea sa, în taină, speranţa că se înșelase. 
Atunci de ce, acum, în pofida furiei lui Grant, îi venea 
greu să creadă în sinceritatea sa? Dar dacă el spunea 
adevărul, ea se va detesta pentru acei ani pierduţi, 
pentru că se îndoise și-l trădase... 

— Ce vom face? Nu ştiu ce să mai cred! 

— Este foarte simplu, Emily. Te vei căsători cu 
mine. Indiferent dacă vrei sau nu, pentru că îmi vreau 
fiul. Nu văd nici un mijloc mai bun de a-l recupera. 

— Dar acum, știi bine, nu mai dorești să te 
căsătorești cu mine... 

— Nu este vorba despre sentimentele mele pentru 
tine, ci de fiul meu. Și tu mi-l vei înapoia. 

— Nu pot... 

— N-ai de ales. Spune că te vei căsători cu mine! 
Spune-o! 

— Nu, nu așa. Niciodată. 
— Atunci, voi lupta și treptat, voi obține tutela fiului 


meu. 

Îi dădu drumul, cu o înfățișare, dintr-o dată foarte 
nefericită. Emily ştia că dacă nu se căsătorea cu el, îi 
va fi imposibil să-l obţină pe Michael. Armata de 
avocaţi a familiei Bainbridge nu-i va da nici o șansă de 
a câștiga. 

— Mă căsătoresc cu tine, Grant, murmură ea. Dar 
mă îndoiesc că ne vom găsi fericirea în aceste 
condiții. 

— Cum să sper la fericire lângă o femeie care nu 
m-a considerat capabil să fiu tatăl fiului meu? 

Cu aceste cuvinte, ieși din casă, în ninsoare, lăsând-o 
pe Emily cu dureroasa ei singurătate. 

Capitolul 11 


Emily de-abia îl văzu pe Grant până la căsătoria lor, 
care avu loc în cea mai apropiată localitate, o 
săptămână mai târziu. 

Nimeni, nici chiar mătuşa Peggy, nu fusese 
invitat. Oare îi era rușine că se căsătorea cu Emily? 
Doi necunoscuţi, solicitati pe stradă, le serviră de 
martori. 

Căsătoria religioasă fusese singura pretenţie a 
Emilyei, dar nu-și imaginasse că aceasta se va face în 
acea sacristie, o încăpere mică, groaznică, fără ferestre. 
Nu va uita niciodată covorul uzat, plin de pete, pictura 
scorojită a pereţilor, curenţii de aer care îi îngheţară 
gleznele, nici vuietul vântului prin copacii desfrunziți, 
afară, în acel lugubru sfârșit de după-amiază. 

În timpul ceremoniei, Grant, foarte ţeapăn lângă 
ea, avu grijă să n-o atingă. Fără s-o privească, rosti cu 

o voce indiferentă jurământul obișnuit. Îmbrăcat într-un 
costum bleumarin pe sub haina de oaie, nu arătă nici 
cea mai mică emotie. 

Când în sfârşit, fură declaraţi soţ și soţie, se 
întoarse spre ea pentru prima oară și atunci zări o 
infimă licărire de tandreţe în privirea întunecată. Se 
îndepărtă curând. 

De ce oare avea atâta ciudă pe ea? De ce părea că o 
urăște? Nu mai simţea dragoste pentru ea? Nu-și dădea 
seama oare, că și el avea partea sa de responsabilitate 
în drama lor și că ea îl iertase? 

Emily nu avea decât o dorinţă: să fugă de acest 
simulacru de căsătorie pe care el i-o impusese, să 
părăsească acea încăpere oribilă. Dar el îi atinsese ușor 
și cu răceală buzele. Emily își stăpâni lacrimile. 

leşiră din biserică și se instalară în mașină. Grant 
demară fără nici un cuvânt. La capătul răbdării, Emily 
de-abia îndrăznea să respire. Tăcuţi, străbătură 
localitatea, afundându-se în zăpadă. Ajungând la 
șosea, Grant angajă brusc mașina pe aleea ce ducea 
spre motel. Proiectată spre el, Emily se îndepărtă 
rapid. 

— Ce faci? îl întrebă cu nervozitate. 

Fără să răspundă, el merse de-a lungul ușilor 
aliniate sub streașină și se opri în faţa ultimei, cea mai 
îndepărtată de recepție. Acolo, scoase din buzunar o 
cheie mică, galbenă. Reţinuse o cameră fără să-i spună 
Emilyei... 

— Ai uitat că aceasta este noaptea nunţii noastre? îi 
spuse pe un ton glacial. 
— Dar de ce... aici? 


— De ce nu? 

Ea roși, zărindu-i ochii strălucitori. El o prinse deja 
de umeri și o atrase spre sine. Emily simţi căldura 
trupului puternic și, fără voia ei, simţurile i se 
aprinseră. 

— Acum am niște drepturi asupra ta, adăugă el, 
strecurându-și mâna sub mantoul gros al Emilyei. lau 
ceea ce imi aparține în mod legal. 

Emily lupta în zadar împotriva dorinţei ce punea 
stăpânire pe ea, în timp ce simţea răsuflarea lui Grant 
trecându-i peste frunte. 

— Dar de ce, Grant? Tu... nu mă mai vrei, bâigui ea. 

— N-am spus niciodată asta. Aș vrea atât de mult să 
nu mă mai gândesc la tine, să nu te mai doresc... 

Era profund conștientă de acest avânt senzual, de 
această pasiune înverșunată care-i împingea unul spre 
celălalt și pe care nu știuseră niciodată s-o controleze. Îi 
era foarte cald, apoi foarte frig, și își pierdu răsuflarea 
când gura fierbinte a lui Grant o strivi pe a sa. 

Pentru că se zbătea, se lovi de mușchii de oţel ai 
braţelor, de pieptul ca o stâncă ce o ţinea prizonieră. 

Brusc lipsită de puteri, nu mai luptă și depuse 
armele în faţa propriei sale dorințe nestăpânite. Cu o 
mână în părul lui Grant, răspunse sărutului său. 

El se îndepărtă cu bruscheţe. 

— Să intrăm în camera aceasta, declară el. 

— Nu, toate astea sunt absurde... Tu nu mă mai 
iubeşti, spuse ea în șoaptă, deși conștientă, în pofida 
extremei sale tulburări, de neînsemnătatea acestui 
argument. 

— Nu este vorba de dragoste, ci de consumarea 
căsătoriei noastre, îi replică el trist. Eşti soția mea, nu-i 
aşa? Nu-i voi oferi Rosalindei nici măcar un cartuș 
pentru a se angaja în luptă împotriva mea. Iată de ce 
trebuie să facem dragoste, fie că-mi place sau nu. 

— Te rog, Grant... 

— Asta nu mă amuză mai mult decât pe tine. 

Cobori din mașină și o înconjură. Fără s-o privească 
pe Emily, îi deschise portiera. 

Ea îl urmă, plângând. 

În cameră era frig și el aprinse radiatorul electric. 
Încăperea era sinistră, prost luminată de o singură 
lampă cu abajur bej, cu un tapet cu floricele galbene 
și portocalii, perdele brune uzate și o mochetă verde 
aprins, roasă. 

Nemișcată lângă ușă, consternată, Emily îl observa 
pe Grant. El privi atent o clipă cele două fotolii din 
lemn, paturile identice acoperite cu pături ecosez și 
despărțite printr-o masă cu un picior mai scurt pe care 
era aşezată lampa. Apoi catadicsi să-i arunce o privire 
Emilyei. 

— Dezbracă-te, îi ordonă pe un ton indiferent pe 
care îl avea probabil faţă de pacienţii săi. 

EI își desfăcu cravata, își scoase haina de oaie și pe 
cea de la costum, cămașa, aruncându-le una după alta 
pe fotoliu. 

Incapabilă să se miște, năucită, Emily îl contempla. 
EI își desfăcu catarama curelei. 

— Ei bine, ce aștepți oare? o întrebă cu duritate. 

— Nu pot, mărturisi ea cu un murmur neliniștit. 

Veni spre ea cu mersul său suplu, o luă în braţe și 
o strânse o clipă lângă el. Contactul cu această piele 
goală sub degetele sale tremurătoare reaprinse în ea o 
puternică dorinţă. Inspiră adânc, luptând împotriva 
agitaţiei simțurilor sale. 

Şi încet, el îi scoase hainele. 

— Lasă-mă! Nu, Grant... suspină ea împărțită între 
dorință și spaimă, sperând să trezească mila soțului 
său. 

Dar era deja goală. 

El o mângâie cu degete pricepute, până când 
gemând, se cambră spre el. În acel moment, 
terminând rapid să se dezbrace, el o ridică în brate şi 
o aşeză pe unul din cele două paturi identice. 

Și fără să aştepte, acoperi goliciunea ca fildeşul a 
Emilyei cu trupul său puternic. 

Ea nu găsi decât o singură ieşire, un singur mod de 
a-şi exprima refuzul; să rămână complet inertă. Grant 
nu-și va schimba atitudinea decât dacă nu va mai 
manifesta nici o dorință. 

El o sărută pe tot corpul cu un fel de furie și reuși 
cu mare greutate să rămână pasivă. Va ceda, însă el de 
îndreptă. 

— N-ai să reușești, Emily, îi declară. 

— Ce vrei să spui? îl întrebă ea descumpănită și 
speriată. 

— Să reziști mult timp în rolul de soţie frigidă, 
resemnată să suporte pretenţiile soţului. Eşti mult 
prea pasională. 

Ea păli. 

— Vreau să te iubesc, murmură ea, și să mă iubești... 

— Uită iubirea, Emily, atât a mea, cât și a ta. 

Se aplecă din nou asupra ei, acoperindu-i sânii cu 
săruturi fierbinţi. Curând, ea gemea, apoi strigă sub 
impulsul delicios al unei intense plăceri. 

— Eşti a mea, șopti Grant și am intenţia să te posed. 

— Nu! Nu aşa! Nu pot... 

Se zbătu din toate puterile, dar în zadar. 
Pretutindeni unde loveau pumnii săi, nu întâlnea 
decât mușchi tari ca piatra. El o ţinea fără greutate și-l 
simţea înfiorându-se, aţâţat de fiecare lovitură pe care 
i-o dădea. Așa că, pentru a continua să-l sfideze, încetă 
să se mai revolte şi nu mai mișcă. 

Întins peste ea, rămase o clipă nemișcat, apoi se 
mișcă brusc. Cuprinsă de panică, ea se cambră și el o 
pătrunse. 

Cu ochii închiși, uitând de toate, Emily dansa deja 
în același ritm cu el. 

În izbucnirea lor de pasiune, ea strigă numele lui 
Grant și dragostea pentru el. Și, cu respiraţia tăiată își 
întoarseră spatele. 

După o clipă, ea simţi o nevoie enormă ca brațele 
sale s-o mângâie. Îi aruncă o scurtă privire. Cu mâinile 
încrucișate sub ceafă şi ochii aţintiţi în tavan, Grant 
avea o înfăţişare extrem de tristă. 

Ce se va întâmpla oare cu ei? Se vor mai regăsi 
vreodată? Nu îndrăzni să întindă mâna spre el, nu găsi 
nici măcar cuvintele capabile să-l miște. 

Emily închise ochii, epuizată. 


Conacul din cărămidă roșie cu coloane albe apăru 
la capătul aleii, printre ramurile desfrunzite și 
acoperite cu zăpadă ale copacilor. Maşina veche a lui 
Grant se apropia voinicește de reședința bogată a 
familiei Bainbridge. Zărind casa familială, Emily avu 
impresia îngrozitoare că se apropia de plutonul de 
execuţie. 

Privi chipul soţului său, impasibil ca o mască de 
bronz. Nu spusese nimic de la plecarea lor, și de-abia 
câteva cuvinte în ajun, la întoarcerea în casa rustică, 
atunci când îi lăsase patul Emilyei, pentru a se instala 
pe canapeaua din salon. 

Grant opri mașina în fața uşii mari din stejar. 

— Pregătită? o întrebă. 

— Ar fi trebuit să telefonăm înainte de-a veni, Grant. 

— Şi să pierd avantajul surprizei? Cea mai bună 
armă a mea împotriva Rosalindei? 

Un fior de îngrijorare o străbătu pe Emily, care își 
imagină furia mamei sale. Închise ochii și în acel 
moment simţi brațul lui Grant pe umeri. O atrase 
către el. 

— Totul va merge bine, iubito. Ai încredere în mine, 
îi șopti cu amabilitate. 

O sărută pe frunte cu tandrete, cobori din mașină 
și-i deschise portiera. Suind treptele din faţa verandei, 
o luă de braț. 

Grant sună. William, bătrânul majordom, îi 
întâmpină. 

— Bună ziua, domnişoară Bainbridge. 

— Doamnă Nichols, îl corectă Grant cu asprime. 

William de-abia ridică dintr-o sprânceană și-l 
măsură din cap până în picioare pe Grant, cu aerul său 
de prinț ofensat, cum spunea mătușa Peggy. 

— Doamna Bainbridge este aici? întrebă Grant. 

— Doamna se odihnește. 

— Vrei să ne anunti? 

— Desigur, domnule Nichols, spuse William 
lăsându-i să intre. 

Merse în faţa lor până în salonul Ludovic al XV-lea 
și dispăru. 


138 


Emily se prăbuși într-un fotoliu, în timp ce Grant se 
învârtea prin încăpere ca o fiară în cușcă, pășind pe 
covoarele preţioase cu cizmele lui mari. Işi scoase 
haina de oaie și o puse pe un fotoliu. 

Emily își dorea cu disperare să se calmeze. Oftă 
când în sfârșit se opri în faţa tabloului întunecat agăţat 
deasupra ei. Se aplecă şi căută semnătura pictorului. 

— Hildenbrand, domnule Nichols, Howard Logan 
Hildenbrand, declară tacticos din ușă Rosalind. Un 
pictor celebru, dar îmi imaginez că nu sunteți foarte 
expert în materie de artă, adăugă cu aroganță. 

Cu chipul întunecat de mânie, el se întoarse spre 
Rosalind. 

— Bună ziua, Emily, continuă aceasta. Mă întrebam 
când te vei hotărî să te întorci... și să-ţi asumi 
consecințele comportării tale dezastruoase. De altfel, 
nu pari prea fericită. 

Emily deveni albă ca varul, neștiind ce să spună. 
Dar Rosalind se întoarse deja spre Grant, 
dezaprobând în mod deschis bluzonul și pantalonii lui 
din blugi, puloverul pe gât și cizmele sale... El nu 
respecta regulile jocului și nu știa, de fapt, cum să se 
comporte. În afară de asta, nu era complet insensibilă 
la lățimea impresionantă a spatelui său și la înfățișarea 
bărbătească, și această breșă în sistemul său de apărare 
o destabiliză. 

— S-ar putea spune că persoana mea nu vă face 
plăcere, spuse el pe un ton distant. 

— Este puţin spus, îl asigură Rosalind. Aţi încercat 
deja să stricaţi viaţa fiicei mele. De data aceasta, se 
pare că aţi reușit. 

Rosalind arătă spre haina din piele de oaie pusă pe 
fotoliu. 

— Aţi fi putut să-i daţi această haină lui William, 
adăugă ea. 

Grant luă haina și şi-o aruncă pe un umăr. 

— Nu sunt obișnuit cu majordomi, nici să fiu servit, 
îi explică foarte calm. 

— Inutil s-o precizaţi, replică Rosalind privind 
insistent cizmele lui Grant. 

— Încercaţi să mă faceţi să înţeleg că nu aparţin 
lumii Emilyei? 

— Într-adevăr. 

— Nici nu doresc să fac parte din ea, doamnă 
Bainbridge. Viaţa pe care mi-am ales-o n-are nimic 
de-a face cu existenţa într-un mormânt ca această casă, 
nici nu micile dumneavoastră jocuri prin care 
manipulați vieţile celorlalți. 

— Şi care este această viață superioară pe care v-aţi 
ales-o? 

— Sunt medic. 

Rosalind nu-și putu ascunde mirarea. 

— Un medic de ţară, care nu se preocupă să câștige 
bani. 

— Adevărat? V-aţi descurat bine de la ultima noastră 
întâlnire. În acea perioadă, nu aveaţi nici un ban 

pentru studii și trebuia să vă ajutaţi familia. Aţi ieșit 
foarte bine din toate astea, pentru un bărbat care 
disprețuiește banii. Este cunoscut că medicii mor 
rareori de foame. 

— Mi-am făcut studiile și mi-am ajutat mama lucrând 
cu jumătate de normă. Și când mama a putut face un 
împrumut, am plecat în Africa, să lucrez într-un spital 
din junglă. 

— V-aţi sacrificat pentru lumea a treia? Ce 
generozitate? 

— Nu. Asta era pur și simplu ceea ce doream să fac. 

— Vă cred pe cuvânt, doctore Nichols şi, cu 
siguranță, eraţi mai în largul dumneavoastră în junglă 
decât într-o ţară civilizată. Dar presupun că n-aţi venit 
să-mi vorbiti despre cariera dumneavoastră medicală... 
de ce sunteţi aici? Ce vreţi? Iar bani? 

— Stiți că n-am acceptat niciodată banii 
dumneavoastră! 

Cu aerul amenințător, făcu un pas spre Rosalind. 
Văzând-o că nu se dă inapoi speriată, rămase în loc. 

— Am venit să-l iau pe Michael, fiul meu, spuse el în 
cele din urmă. 

— Şi mi-l cereţi pentru că știți că voi plăti ca să-l 
păstrez. 

Grant rămase de un calm înspăimântător. În acel 
moment, Emily se temu de ce era mai rău, dacă mama 
sa continua să-l scoată din sărite. Se ridică și interveni 
între ei. 

— De ce spui asta, mamă? începu ea blând. Te 
înșeli. Tu nu-l cunoști pe Grant la fel de bine ca mine. 
Este foarte diferit de ceea ce crezi tu... L-am văzut 
îngrijind copii, persoane în vârstă. Toată lumea îl 
adoră pentru că este medic și de asemenea un om 
extraordinar. Se dăruieşte muncii sale, îngrijește, 
ușurează suferinţele, ajută oamenii, chiar dacă n-au cu 
ce să-l plătească. 

Rosalind își privea fiica atent, cu o furie stăpânită 
cu mare greutate. Și pentru că Emily se uita la mama 
sa, nu putu vedea privirea uimită a lui Grant, mai întâi 
surprinsă, apoi strălucind de bucurie, de dragoste, 
înainte de a se întuneca din nou. 

Și brusc, Emily se îndoi că mama sa va putea 
înțelege vreodată, astfel închisă în lumea sa prea 
îngustă, pentru a accepta un alt adevăr decât al său. La 
această descoperire, suspină și se aruncă în braţele lui 
Grant. Departe de a o respinge, o luă lângă el și cu un 
gest excesiv de posesiv, o strânse în braţe. 

— Nici unul dintre voi nu-l va avea vreodată pe 
Michael, declară Rosalind cu răceală. 

— Unde este, doamnă Bainbridge? 

— Departe de aici! Intern într-o școală. 

— Mamă! oh! Nu... Nu este adevărat! 

— În calitate de tutore legal, am acţionat spre 
interesul lui Michael. Este un internat excelent, foarte 
elegant. Și foarte scump. 

— Cunosc eu internatele tale foarte scumpe, mamă. 

— Totuși, tu n-ai trăit suficient timp acolo, fiica mea. 
Nu voi comite aceeași greşeală cu Michael. 

— Vă amintesc faptul că nu mai aveți nici un drept 
asupra lui Michael, doamnă Bainbridge, interveni 
Grant. Dacă nu-mi daţi fiul, îi veţi pierde în același 
timp și pe Michael și pe Emily. 

— Cine sunteți dumneavoastră pentru a pune la 
îndoială drepturile mele asupra educaţiei lui Michael? 
Ce-ati făcut pentru el timp de opt ani? Eu l-am crescut, 
ceea ce m-a costat destui bani. Am în mod legal tutela 
acestui copil. 

— Nu, acum nu. Emily este soţia mea și prin această 
căsătorie cu mine, în faţa legii devine mama sa. Cât 
despre cei opt ani trecuţi... nu ştiam că am un fiu, 
pentru că nimeni nu m-a anunțat! Acum când o știu, 
sunt gata să vă înapoiez fiecare bănuţ cheltuit pentru 
el. Timp de opt ani, am fost lipsit de fiul meu! Nu mi 
s-a dat niciodată o şansă să mă ocup de el! 

— Şi ce-ati fi făcut? Nu aveati de oferit nimic fiicei 
mele sau fiului dumneavoastră, în afara unei vieți 
mizerabile! Mama dumneavoastră avea nevoie de o 
operaţie costisitoare pe care erati incapabil să i-o oferiţi! 

Rosalind făcu o pauză înainte de a adăuga: 

— N-aţi fi fost nimic fără mine! Aţi plătit operaţia 
mamei și v-aţi finanțat studiile cu cecul pe care eu l-am 
dat familiei dumneavoastră pentru a dispărea din viața 
Emilyei. 

Rosalind scoase din buzunar fotocopia unui 
cec și-l puse între degetele tremurătoare ale 
Emilyei. 

— Priviţi, iată dovada generozităţii mele faţă de 
dumneavoastră! încheie ea. 

Emily avu doar timp să citească numele de Nichols 
și suma totală a cecului - zece mii de dolari - pe bucata 
de hârtie, înainte ca Grant să i-o ia din mână pentru 
arunca el însuși o privire. 

Întoarse cecul, examină semnătura de pe spate şi 
Emily îi văzu expresia schimbându-se. Părea tulburat, 
descumpănit, uluit... 

— Nu este adevărat, Grant. N-ai acceptat acești bani 
ca să nu mă mai vezi, nu-i aşa? murmură ea. 

Chipul luiGrant se înăspri. 

— Dacă tu mă întrebi asta, îi răspunse printre dinţi, 
înseamnă că nu mai există nici o speranță pentru noi. 

O respinse și i se adresă Rosalindei. 

— Cât despre dumneavoastră, doamnă Bainbridge, 
n-aţi scăpat de mine! 

Emily își ascunse faţa în mâini. 

Auzi pașii lui Grant pe parchetul din salon, apoi 
pocnetul cizmelor sale pe dalele din marmură din hol. 

Când ridică ochii, el dispăruse. 

În picioare în faţa ei, Rosalind privea cu un zâmbet 
triumfător, dar mai ales trist. Emily se gândi că să ia 
banii era o teribilă responsabilitate. Se puteau 
cumpăra ființe, să te descotorosești de ele, să le 

manipulezi, să faci negoț cu vieţile, sentimentele, 
sufletele lor. Poate că Grant acceptase cecul, dar 
numai împins de necesitate, pentru a-și salva mama, 
pentru a supravieţui... Şi Rosalind mizase pe această 
nevoie disperată de bani. 

Într-o fracțiune de secundă, Emily știu ce trebuia să 
facă, îl va urma pe Grant. Cu timpul, îi va ierta totul, 
pentru că-l iubea prea mult ca să trăiască fără el. 

— Grant! 

El îi auzi strigătul şi acceleră pasul. Aproape 
imediat ieși din casă. 

Ușa de la intrare se trânti cu violenţă, ca închisă de 
tornadă. 

Cu obrajii șiroind de lacrimi, Emily alergă după el. 

— Grant! Așteaptă-mă! 

Deschise ușa. Aerul rece pătrunse în hol făcând 
să-i zboare fusta peste picioare. Grant plecase fără ea. 

Maşina albastră se îndepărta printre copaci și 
dispărea la capătul aleii. 

Capitolul 12 


— Spune-mi adevărul, mamă. Trebuie să știu exact 
ce s-a întâmplat. 

Acele cuvinte răsunară ca o lovitură de bici în 
liniştea din salon. Așezată într-un fotoliu, Rosalind 
tresări şi ridică ochii spre silueta delicată care sta, 
foarte dreaptă, în ușă. Un fior de inexplicabilă teamă o 
străbătu, în timp ce, în aceeași clipă, simţi un 
sentiment de dragoste și mândrie faţă de fiica sa. 
Pentru prima dată, Emily era cu adevărat tânăra femeie 
rafinată, înfloritoare și plină de siguranţă care-și dorea 
ea să fie de atâţia ani. 

— Ce vrei să spui? întrebă Rosalind. 

— Dacă dorești ca relaţia noastră să continue, ai face 
bine să-mi dezvălui ce s-a întâmplat cu adevărat, acum 
opt ani. 

Vocea Emilyei, calmul din ochii albaștri nu mai 
trădau vulnerabilitatea atât de cunoscută Rosalindei și 

aceasta avu sentimentul că a pierdut, ca toate mamele 
când descoperă că proprii copii au devenit adulți. 
Descumpănită, se simţea foarte stânjenită în fața 
acestei Emily necunoscute. 

— Vei alege să trăiești cu Grant Nichols mai degrabă 
decât să-mi respecţi părerea, cea a familiei tale? întrebă 
Rosalind pe un ton acuzator destinat s-o 
învinovățească pe Emily cu anticipație pentru această 
trădare de neconceput. 

Dar Emily înălță capul, privind-o cu aceeași 
hotărâre calmă, fără umbră de vinovăţie. 

— N-am de ales, mamă, îi răspunse cu o voce 
blândă. ÎI iubesc prea mult pe Grant pentru a renunţa 
la el. Dacă nu-mi vorbeşti, mă duc imediat după el şi 
nu mă voi mai întoarce niciodată. 

Tăcu o clipă, apoi adăugă: 

— Decât doar pentru a-l lua pe Michael. Și dacă 
Grant nu mă mai vrea, mă voi bate să-l recuceresc. Nu 
voi mai permite ca tu, sau indiferent cine altcineva, 
să-mi hotărască viaţa în locul meu. Am făcut greșeli, 
dar am fost prima lor victimă. Și tentativele tale de a 
acoperi totul, de a face ca și când nimic nu se 
întâmplase, n-a făcut decât să înrăutățească lucrurile. 
Vezi, mamă, nu sunt femeie adultă decât de când 
Grant a ieșit din această încăpere, acum un minut. Și 
tocmai am înţeles că viaţa mea pe acest pământ n-are 
avea sens decât dacă mi-o asum eu însămi. Eu sunt eu, 
mamă! Eu nu sunt ca tine... 

Tăcu din nou, așteptând ca mama sa să 
reacționeze. Cum aceasta o privea atent, prea 
stupefiată pentru a scoate un sunet, Emily reluă: 

— Ştiu părerea ta despre Grant, totuși este un 
bărbat minunat. L-am rănit, dar mă iubește, o ştiu. Și 
eu îl iubesc! Am certitudinea că vom fi fericiţi, dacă ne 
mai dăm o șansă. 

Emily se apropie de mama sa, se ghemui la 
genunchii săi și-i luă mâna. 

— Inţelege-mă, mamă. Tu nu poţi să gândești 
pentru mine, să iubești, să trăiești în locul meu. Și eu 
sunt mamă și de opt ani o ascund tuturor, chiar și 
fiului meu, pentru că este nepotrivit în ochii tăi. Îţi dai 
seama ce înseamnă asta? 

Lăsând mâna Rosalindei, se așeză pe covor și 
continuă cu vehemență. 

— M-am săturat de această viaţă falsă! Și să pictez 
buchete de flori și de toate acele poveşti cu 
furculiţele... 

— Cu furculițele? 

Intreruptă din avântul său, Emily răspunse cu un 
zâmbet ușor și reluă mai calmă: 

— Spune-mi ce s-a întâmplat, acum opt ani. M-ai 
minţit în legătură cu Grant? 

Ochii cenușii ai Rosalindei îi scrutară pe cei ai fiicei 
sale și nu citiră în ei decât fermitate și curaj. În pofida 
stupoarei, tristeţii și a fricii sale pentru viitor, o privea 
fără să-și poată ascunde o admiraţie și un respect 
complet nou. 

— Emily, indiferent ce am putut face, te-am iubit 
mereu, o asigură cu o voce slabă. 

— Știu, mamă. 

— Am crezut că fac bine, sigură că Grant nu era decât 
o aventură trecătoare. Erai atât de tânără şi, el părea 
atât de puţin făcut pentru tine... Apoi am învăţat să-l 
cunosc și am înțeles că mă înșelasem în privinţa asta... 

— Cum asta? 

— N-am văzut niciodată pe nimeni atât de înflăcărat 
și de încăpățânat ca el. Un bărbat deloc comod, te 
asigur... Sărac, nebun de mânie, foarte mândru... Nu 
m-ar fi lăsat să vă ajut, să vă fac viaţa mai ușoară, dacă 
te lua de soţie. N-ar fi acceptat un bănut. Pentru mine, 
să consimt la această căsătorie, însemna să te las pradă 
sărăciei, luptei pentru supravieţuire... pe tine, fetița 
mea atât de răsfăţată. Erai încă o copilă. 

Emily oftă, își înțelegea mama. 

— Ai fără îndoială dreptate, recunoscu ea. Ai hotărât 
pentru mine și asta m-a liniștit. Dacă nu, aș fi 
reacţionat altfel... Dar acel cec, pentru ca el să dispară? 

În încurcătura sa, Rosalind lăsă ochii în jos. 

— Grant n-a știut niciodată nimic despre el, până 
astăzi, mărturisi ea. 

— Dar, totuși... 

— A refuzat să renunţe să te ia de soţie cu o 
încăpățânare... care în pofida a tot, dovedea niște 

calităţi excepţionale. Am făcut atunci mica mea 
anchetă. Și am descoperit că studia medicina și că 
reușise în mod strălucit. Profesorii nu conteneau cu 
laudele în legătură cu el, dând asigurări că va fi un 
medic minunat. Cunoscându-i dificultăţile financiare, 
știind că mândria îi va interzice să accepte bani, nu 
puteam să-l ajut decât printr-o donaţie anonimă. 

— Oh... 

— Într-o zi, mi-am făcut curaj şi m-am dus s-o văd pe 
mama sa. La urma urmei, Grant era tatăl viitorului meu 
nepot. Doamna Nichols suferea de o boală foarte gravă. 
A refuzat să-i dau bani. Și a trebuit să mă refer la orgoliul 
său matern pentru a o face să cedeze. Grant și-ar fi 
abandonat studiile pentru ca ei să nu-i lipsească nimic. 

— Așadar, datorită ţie este medic... 

Emily imbrăţișă genunchii mamei sale și își puse 
capul pe ei. Rămaseră o clipă în tăcere, în timp ce 
Rosalind îi mângâia ușor părul. 

— Nu, draga mea, eu doar l-am ajutat, preciză 
Rosalind. Când ai o tenacitate ca a lui și un redutabil 
spirit practic, nu renunti la nimic, niciodată. 

— Atunci, a căutat să mă revadă... 

— Oh! De foarte, foarte multe ori. Prima dată când 
a venit, erai plecată cu tatăl tău. Eram îngrozită la 
ideea că te-ai putea întoarce înainte de-al convinge să 
plece. De aceea, te-am trimis departe de aici. 

— Dar unde era în noaptea în care ai venit să mă iei 
de la mătușa Peggy și în care am găsit casa din pădure 
pustie? 

— Mama sa era foarte bolnavă, fusese internată în 
spital şi plecase la Pittsburgh. Îţi anunţase asta 
printr-o scrisoare, pusă pe masa din bucătărie. Eu am 
intrat prima în casă, îţi amintești? Am găsit scrisoarea 
şi am rupt-o. 

— Mamă... 

— Nu sunt mândră de mine... În altă ordine de idei, 
mărturisesc că nu sunt încântată că te-ai căsătorit cu 
el, în locul lui Harold. Dar, draga mea, pentru că-l 
iubeşti atât de mult, du-te după el. Îţi voi spune unde 
este Michael, ca să vă duceti să-l luaţi. Mi-e teamă că nu 
se simte prea bine în acel internat... Poţi împrumuta 
mașina mea, desigur. 

— Mulţumesc, mamă. 

— Grant este un tânăr frumos, seducător... în felul 
său puţin cam aspru, remarcă Rosalind. Știu, Michael 
este la fel de încăpățânat ca el. Mă întreb cum va primi 
Grant asta... Nu-ţi va fi ușor, draga mea... 

Emily o privi cu un zâmbet înduioșat. 

— Să n-ai nici o grijă, mă voi descurca, mamă, o 
asigură ea. Tu m-ai obișnuit să trăiesc lângă 
personalități puternice. 

Emily se afla la volanul Mercedesului imaculat al 
mamei sale, care te făcea să te gândești la o imensă 
pisică albă ce se deplasa cu prudenţă pe străzile 
înguste. Casele care mărgineau șoseaua acoperită de 
polei semănau cu niște cutii, toate la fel, și lipite unele 
de altele de-a lungul trotuarului. Cu toată izolarea 
fonică a Mercedesului, Emily auzi şuieratul strident al 
unui tren și zgomotul vagoanelor de marfă pe o cale 
ferată foarte apropiată. 

Nu cunoștea acest cartier din Pittsburgh și trebuise 
să se oprească deja de mai multe ori pentru a consulta 
planul orașului. Dintr-odată, zări ceea ce căuta... 

Inima îi tresăltă de bucurie dar şi de neliniște când 
recunoscu mașina albastră a lui Grant parcată în fața 
unei case. Opri Mercedesul în apropiere, cobori și se 
îndreptă spre ușa casei. 

După o clipă de ezitare, ciocăni. Trei bătăi ușoare. 
Cu inima palpitând, aşteptă. 

Cel care-i deschise fu Grant. O privi cu răceală. Fără 
o vorbă, se dădu într-o parte pentru a o lăsa să intre. 

Ea pătrunse în camera de zi. O încăpere primitoare, 
confortabilă, cu o atmosferă călduroasă. Încăperea 
vecină era probabil bucătăria, dacă dădeai crezare 
mirosului de pui fript și de cartofi prăjiţi, ce venea de 
acolo. Se auzea vorbind o femeie printre vocile subțiri 
de copii, care păreau numeroși. 

Grant o ajută pe Emily să-i scoată mantoul, pe care 
îl agăță într-un cuier în perete. 

— Oh! mulțumesc... murmură ea. Grant, am venit... 

Tăcu, având un nod în gât, gata să plângă și ridică 
spre el o privire imploratoare. El o privi o clipă în 
tăcere și inima i se înduioșă în faţa chipului delicat și 
tulburat, a acelor ochi albaștri strălucind de 
neliniște. 

— Nu trebuia să vii, îi spuse cu blândeţe. 

— Ba da, pentru că nu pot trăi fără tine, Grant. 

— Ai putut totuși trăi fără mine opt ani, ba chiar erai 
gata să te căsătorești cu un bărbat bogat, îi aminti el, 
cu o voce şi mai blândă. Mama ta n-a greșit, Emily, 
când a afirmat că eu n-am avut niciodată nimic să vă 
ofer, ţie și lui Michael. 

— Ştii că nu este adevărat. Nu trebuie să crezi tot ce 
spune mama. 

— Ştiu, dar uneori mă gândesc că ești de părerea ei. 

— Mama este în stare să spună orice, singurul scop 
fiind să aibă dreptate și fără să se preocupe de răul pe 
care-l poate face. Cu toate acestea, este capabilă și să 
se îngrijească de alţii, să fie foarte atentă... știi, Grant, 
ea regretă sincer ceea ce s-a întâmplat. 

În acea clipă, o femeie cu forme pline și faţa 
plăcută, încadrată de bucle scurte cărunte, ieși din 
bucătărie și se apropie de ei. 

— Bună ziua! spuse ea cu veselie. 

Îi întinse mâna lui Emily, care i-o strânse. 

— Sunteţi mama lui Grant... Eu sunt Emily. 

— Ce bucurie să te cunosc în sfârșit, Emily! Desigur, 
te cunoșteam deja, Grant mi-a vorbit atât de mult 
despre dumneata... La fel și mama dumitale, și apoi 
ti-am văzut fotografiile în ziare. 

Doamna Nichols avea, ca și fiul ei, ochi negri plini 
de vioiciune și în acest moment străluceau de 
entuziasm. Vorbea cu o însufleţire comunicativă. 
Totul în ea trăda o personalitate de o forță 
irezistibilă. 

— Sunt fericită că Grant te-a luat de soţie! reluă ea. 

Emily avu un sentiment de afecţiune pentru această 
femeie fermecătoare. 

— Aţi cunoscut-o pe mama... 

— Într-adevăr. Grant și cu mine... ei bine, am avut o 
discuţie puţin cam aprinsă, în legătură cu fotocopia 
acelui cec, pe care a adus-o aici. Tot ceea ce s-a 
întâmplat între voi doi, este vina mea. 

— Ba nu... începu Grant. 

Mama sa nu-l lăsă să vorbească. 

— Vezi Emily, eu sunt cea care a împrumutat banii 
aceia de la mama dumnitale. Grant n-a știut nimic. 
Bănuiam că nu va accepta nici un ban și în acea 

perioadă eram bolnavă, incapabilă să-l ajut să-şi 
urmeze studiile. Fetele mele erau încă acasă. Și soţul 
meu tocmai murise. 

Avu o secundă de tristeţe și reluă foarte repede. 

— Mama dumitale m-a asigurat că această sumă 
nu-i va lipsi niciodată și că voi putea să i-o înapoiez 
când vreau. A venit aici de mai multe ori şi am vorbit 
mult despre dumneata și despre Grant. După 
părerea sa, erai prea tânără și Grant trebuia să-și 
termine studiile... Părea atât de dornică să-l ajute pe 
Grant, încât în cele din urmă am primit acești bani. 
Pentru fiul meu. 

— Aţi făcut foarte bine, spuse Emily cu emoție. 

— S-ar spune că nu numai mamele bogate și 
influente se amestecă în viața copiilor lor, puţin cam 
mult, spuse Grant cu un zâmbet ușor. 

— Dacă aș fi putut prevedea toate problemele pe 
care sotia ta și cu tine le veţi avea, n-aş fi luat niciodată 
acești bani, spuse doamna Nichols. 

— Știu, mamă. 

— Şi apoi, Grant, ai muncit mult pentru a-i da 
înapoi, cu o sumă frumoasă ca dobândă... N-a fost un 
cadou. 

— Este adevărat. 

Grant se întoarse spre Emily și intensitatea privirii 
sale îi tăie respiraţia. 

— Voi merge să-i mulțumesc mamei tale pentru 
ajutor, declară el. Orice s-ar spune, mi-a dat șansa 
să-mi realizez visul și i-a permis mamei mele să-și 
regăsească sănătatea. 

Doamna Nichols îi lăsă singuri pentru a merge să-i 
supravegheze pe copii și să pregătească mâncarea. 
Imediat, Grant luă mâinile Emilyei. 

— Te iubesc, spuse el cu simplitate. Indiferent ce se 
întâmplă, te iubesc. Este ceva mai puternic decât 
mine. Nu pot face nimic. 

Ea i se aruncă în braţe. 

— Eram sărac, Emily, reluă el strângând-o lângă el, 
dar nu mi-a lipsit niciodată nimic. Aveam dragostea și 
susținerea unei familii minunate. Bineînţeles, viaţa n-a 
fost întotdeauna ușoară, dar nu m-am gândit niciodată 
la averea ta și tot aurul din lume n-ar fi ajuns pentru a 
mă obliga să renunţ la tine. Vreau să ştii asta, draga 
mea. Pe tine te voiam. Numai pe tine. 

— Stiu, Grant. N-ar fi trebuit să mă îndoiesc 
niciodată. 

— Frai tânără... Şi eu eram un prost. 

O sărută cu pasiune. Profund tulburată, ea îi 
răspunse la sărut cu aceeași înflăcărare. 


156 


Epilog 


— Într-adevăr, mama ta l-a trimis pe Michael la 
capătul lumii, spuse Grant. 

Clădirile internatului se înălţară în sfârșit în faţa lor, 
construite pe o colină inaccesibilă mașinii. De acolo, 
se vedea un mic oraș, în vale. 

— Texas! N-am auzit niciodată vorbindu-se despre 
acest Oraş. 

— Acolo, jos, trebuie să fie tribunalul, spuse ea, 
arătând cu mâna o construcție impozantă care domina 
casele. Și acolo, parcul de distracţii menţionat în 
ghid... Poate vom avea timp să-l ducem acolo pe 
Michael, înainte de a ne întoarce la Austin să luăm 
avionul... 

Grant o prinse brusc de mână. Emily îl privi și văzu 
strălucirea neobișnuită din ochii săi. Işi aţintise 
privirea asupra băiețelului cu părul foarte negru, care 
venea spre ei alergând. 

— Mătușă Emily! 

Grant făcu un pas înainte și se opri. 

— Nu știu deloc ce-i voi spune, Emily. 

— Vei găsi tu... Și dacă nu, nu spune nimic. 

Și ea se aplecă pentru a-l primi pe copilul care i se 
aruncă în brate. 

— Ai venit să mă iei? Mă duci înapoi acasă? întrebă 
Michael gâfâind. 

— Da, dragul meu. Oh! da... 

Emily îl strânse în braţe. 

La rândul său, Grant îngenunche lângă ei. 

— Michael, el este Grant Nichols, soţul meu, spuse 
Emily. 

— Este domnul care te-a răpit din biserică, exclamă 
Michael, foarte entuziasmat. 

Îl cercetă pe Grant cu mult interes, de-abia 
ascultând cu o ureche răspunsul încurcat al 
Emilyei. 

— Vei locui cu noi acum, încheie ea mângâind părul 
negru al băiețelului. Eşti mulțumit? 

— Da, foarte mulţumit. 

Grant nu spunea nimic. Tulburat, nu putea decât 
să-l soarbă din ochi pe Michael, această copie a lui 
însuși. 

— În această după-amiază, vom sărbători începutul 
vieții noastre împreună! anunță Emily. Vom vizita 
parcul de distracţii din Texas. Numai dacă nu preferi 
altceva? 

— Să mergem mai degrabă la cinema, mătușă Emily. 
În oraș rulează E.T. 

— Dar l-ai văzut deja de multe ori! 

— Să mergem totuși. Vrei să-ți spun ceva? Un film 
bun, este și mai bun de fiecare dată când îl revezi, 
declară Michael pe un ton doct. 

Emily îi făcu cu ochiul lui Grant, care începu să 
râdă. 

— Ai dreptate, fiule, spuse el. Şi mie îmi place să 
revăd filmele vechi. Există întotdeauna ceva ce n-ai 
văzut încă... 

Privirea lui Grant se întâlni cu cea a Emilyei şi ea 
știu că acea clipă era prima din viaţa lor. Din adevărata 
lor viaţă. 


Sfârşit 

